ישיבת מליאה, כנסת 16, פרוטוקול מספר הישיבה המאתיים-ותשעים-ותשע של הכנסת השש-עשרה, 2005-12-07 00:00

משה גפני: הצעה לסדר-היום 34

משה גפני: יעקב ליצמן (אגודת ישראל - יהדות התורה והשבת): 34

יורי שטרן: מסמכים שהונחו על שולחן הכנסת 37

נאזם בדר: הצעות לסדר-היום 38

יעקב אדרי: הצעה לסדר-היום 45

שאול יהלום: הצעות לסדר-היום אי-עדכון סל הבריאות 52

אורי אריאל: יעקב ליצמן (אגודת ישראל - יהדות התורה והשבת): 55

אילן שלגי: אילנה כהן (העבודה - מימד - עם אחד):

אילן שלגי: 61

אילן שלגי: המשך כהונתו של חבר הכנסת עמרי שרון למרות הרשעתו בדין 62

עבד-אלמאלכ דהאמשה: הצעה לסדר-היום 66

אילן שלגי: מסמכים שהונחו על שולחן הכנסת 69

עבד-אלמאלכ דהאמשה: היום יום רביעי, ו' בכסלו התשס"ו, 7 בדצמבר 2005.

עבד-אלמאלכ דהאמשה: אני פותח את ישיבת הכנסת.

עבד-אלמאלכ דהאמשה: הנושא הראשון שעומד על הפרק הוא שאילתות בעל-פה.

עבד-אלמאלכ דהאמשה: סגן שרת החינוך, התרבות והספורט ישיב על שאילתא בעל-פה מס' 313, מאת חבר הכנסת משולם נהרי, בנושא: השתתפות במבחן המיצ"ב.

עבד-אלמאלכ דהאמשה: בבקשה, אדוני סגן שרת החינוך.

עבד-אלמאלכ דהאמשה: חבר הכנסת נהרי, כידוע לך, אתה מקפיד לקרוא את הנוסח הכתוב של השאילתא - לא יותר ולא פחות.

משולם נהרי: אדוני היושב-ראש, אדוני סגן השרה, פורסם כי תלמידי בית-ספר בחולון לא השתתפו במבחן המיצ"ב כדי שלא להוריד את רמת הממוצע של כלל ציוני התלמידים.

משולם נהרי: רצוני לשאול: 1.

משולם נהרי: האם הפרטים נכונים?

משולם נהרי: 2.

משולם נהרי: אם כן - האם זו תופעה רווחת במערכת החינוך?

משולם נהרי: 3.

משולם נהרי: מה עושה משרדך בעקבות זאת?

משולם נהרי: תודה.

מגלי והבה: אדוני היושב-ראש, אני מתכבד להשיב על השאילתא של חבר הכנסת משולם נהרי.

מגלי והבה: כשהכינו לי את התשובות על השאילתות, חבר הכנסת נהרי, הודיעו לי כמה היית מעורה במשרד החינוך והתרבות, גם כסגן שר וגם כפקיד בכיר במערכת החינוך והתרבות של מדינת ישראל.

מגלי והבה: לשאלה שלך - ככלל, ההשתתפות במבחני המיצ"ב הינה חובה המעוגנת בחוזר מנכ"ל משרד החינוך.

מגלי והבה: למען הסר ספק, חשוב להבהיר כי מבחן המיצ"ב נועד לשמש כלי בידי המנהלים והמורים לקבלת תמונה מהימנה ומלאה על מצב הלמידה וההוראה בבית-ספרם, ולא לבדיקת רמתו של התלמיד או הפרט.

מגלי והבה: 1.

מגלי והבה: מבירור שנעשה עם בית-הספר בחולון עולה, כי הסיבה להוצאה של ארבעה תלמידים מכיתה ב' ממבחן המיצ"ב בעברית, מקורה באי-הבנה.

מגלי והבה: סגנית המנהלת - שהחליפה את המנהלת החולה - סברה בטעות כי במבחן בעברית יש כיתת תלמידים עם צרכים מיוחדים שבה מקריאים לתלמידים את שאלון הבחינה.

מגלי והבה: אף שהובהר לה שבמבחן בעברית - שלא כמו במבחנים האחרים - אין כיתת הקראה וכי על כל התלמידים להיבחן בכיתה רגילה, החליטה הסגנית לפטור את התלמידים הללו מהמבחן.

מגלי והבה: מקרה חריג זה נמצא בטיפול המחוז.

מגלי והבה: פה, באמת, עולה השאלה אם היתה תמימות בהתנהגותה של סגנית המנהל, שחשבה שאותם ארבעה תלמידים הם בכיתה מיוחדת והחליטה להעביר אותם למבחן בכיתה שבה עושים הקראה, או שידעה ורצתה כמובן להשפיע על התוצאות.

מגלי והבה: לכן המחוז נכנס לתמונה ומטפל, וכמובן בעקבות המידע שהעברת אלינו הנושא ייבדק, ואני מקווה שהדברים שהוסברו יוכיחו שלא היה פה רצון להטות את תוצאות המבחנים.

מגלי והבה: שנינו היינו מעורבים בוועדת החינוך והתרבות בתקופה הארוכה הזאת.

מגלי והבה: אנחנו צריכים להציג את התמונה האמיתית של מצב החינוך ורמת הבחינות במיצ"ב, וזה נושא שחשוב תמיד לבדוק אותו באינדיקציות הנכונות.

מגלי והבה: 2.

מגלי והבה: היעדרות תלמידים מהמבחנים אינה בשום פנים ואופן תופעה רווחת במערכת.

מגלי והבה: מדובר בכל שנה בתלונות בודדות וחריגות.

מגלי והבה: בדיקה מעלה כי שיעור הנוכחות הממוצע במבחני המיצ"ב בתשס"ה עמד על 90%-93% - שיעור קרוב לשיעור הנוכחות ביום חורף ממוצע שבו נעדרים כמה תלמידים בשל מחלה.

מגלי והבה: לכן, הנוכחות נראית סבירה.

מגלי והבה: 3.

מגלי והבה: בתום כל מועד בחינה, כחלק מההליך השגרתי, מוצלבת רשימת הנוכחות במבחנים עם מצבת התלמידים - -

משה גפני: מצֶבֶת.

מגלי והבה: מכל מלמדי השכלתי, בייחוד בשפה העברית.

מגלי והבה: - - ומאותרים המקרים שבהם הנוכחות במבחנים היתה נמוכה.

מגלי והבה: מקרים חריגים אלה מועברים לטיפול מנהלי המחוזות ואגפי הגיל המתאים במשרד החינוך.

מגלי והבה: הליך זה מתבצע על מנת למנוע שאירועים חריגים כגון אלו יהפכו לתופעה.

מגלי והבה: התהליך מטופל במישור הענייני והמשמעתי, בהתאם לנסיבותיו של כל מקרה ומקרה.

עבד-אלמאלכ דהאמשה: תודה רבה לסגן שרת החינוך.

עבד-אלמאלכ דהאמשה: שאלה נוספת לחבר הכנסת נהרי – בבקשה, אדוני.

משולם נהרי: תודה, אדוני סגן השרה, על תשובתך המלאה.

משולם נהרי: אני הייתי רוצה להוסיף שאלה.

משולם נהרי: במבחני המיצ"ב האחרונים קיבלו בתי-הספר החרדיים ציונים גבוהים, ואף יותר מהמגזר הכללי, בעברית ובמתמטיקה.

משולם נהרי: אף-על-פי-כן, הגיעו הרבה תלונות מבתי-ספר שמבחני המיצ"ב שמתקיימים בבתי-הספר החרדיים לא עומדים בקריטריונים, לא הערכיים ולא הלוגיסטיים.

משולם נהרי: אני רוצה לשאול מה בדעת משרדך לעשות כדי להתאים את המבחנים באופן מלא גם לציבור החרדי.

משולם נהרי: האם אני יכול לשאול עוד שאלה נוספת?

עבד-אלמאלכ דהאמשה: תשאל.

משולם נהרי: השאלה הנוספת - ואני שואל אותה כמי שמכיר את המערכת וכמי שמכיר את האווירה בבית-הספר בתקופה שמתכוננים למבחנים.

משולם נהרי: שמעתי מהרבה עובדי הוראה שכבר מתחילת השנה מכינים את התלמידים למבחני המיצ"ב, ועל חשבון מקצועות חשובים, על חשבון הלימודים.

משולם נהרי: יושבים ומכינים את התלמידים איך לענות על כל מיני שאלות, במקום להמשיך להקנות להם כלים וידע.

משולם נהרי: האם לא הגיע הזמן להפסיק להתעסק באופן אובססיבי במבחני המיצ"ב ולהתחיל לעסוק במהות - איך לבנות את המערכת מחדש ובצורה נכונה, כדי שנגיע להישגים נאים?

משולם נהרי: תודה.

עבד-אלמאלכ דהאמשה: תודה רבה.

עבד-אלמאלכ דהאמשה: אדוני סגן השרה, עדיין אל תענה.

עבד-אלמאלכ דהאמשה: שאלה נוספת לחבר הכנסת גפני, ולאחר מכן אדוני יענה לשני השואלים.

משה גפני: אדוני היושב-ראש, אדוני סגן השרה, ראשית רציתי לדעת אם הבנתי נכון שמבחני המיצ"ב אינם חובה והם רשות - אלא אם כן תתקן אותי, כבוד סגן השרה, אם אני טועה.

משה גפני: כך נאמר על-ידך.

עבד-אלמאלכ דהאמשה: תמשיך לשאול, אדוני.

משה גפני: רק לשם הבהרה, האם אכן נאמר על-ידך שמבחני המיצ"ב אינם חובה.

משה גפני: אני מבקש לשאול, אדוני סגן השרה.

משה גפני: מבחני המיצ"ב הם כישלון טוטלי.

משה גפני: כישלון טוטלי.

משה גפני: אין כישלון יותר גדול ממבחני המיצ"ב.

משה גפני: זה מבחן שנעשה למנהלי ומנהלות בתי-הספר - האם בית-הספר שלהם ברמה גבוהה או לא ברמה גבוהה.

משה גפני: מבחנים למנהלי בתי-הספר זה דבר טוב.

משה גפני: המבחנים במקרה הזה הם לא על חשבון המנהל או המנהלת, הם על חשבון התלמידים והתלמידות.

משה גפני: התלמידים והתלמידות, מתחילת שנת הלימודים - כל מה שהם עושים, הם חוזרים ומשננים את מה שלמדו באותו מקצוע ספציפי שעליו המבחן, כדי שהמנהל יצליח ובית-הספר יקבל ציון גבוה.

משה גפני: לא לומדים, לא מחנכים, שום דבר.

משה גפני: עוסקים במבחן.

משה גפני: אם בעברית - אז עוסקים בעברית, ולא עוסקים בלימודים נוספים, אלא חוזרים על מה שלמדו בעבר; אם במתמטיקה - אותו דבר.

משה גפני: זה כישלון טוטלי, שהמשרד יודה בעניין הזה.

משה גפני: אם זה רשות, ולי היו בן או בת בבית-הספר היסודי - לא הייתי נותן להם לעשות את המבחן המטופש הזה.

עבד-אלמאלכ דהאמשה: תודה רבה.

עבד-אלמאלכ דהאמשה: אני לא שמעתי שאלה, ואני לא יודע אם יש מה לענות מלבד על ראשית הדברים – האם המבחנים הם חובה או רשות?

עבד-אלמאלכ דהאמשה: אדוני סגן השרה, בבקשה.

מגלי והבה: אדוני היושב-ראש, לגבי שאלת חבר הכנסת נהרי ובתי-הספר החרדיים, אכן אני מאשר שהתוצאות במבחני המיצ"ב בבתי-הספר החרדיים היו טובות והרמה היתה טובה.

מגלי והבה: מבחינת דעתי האישית, וכך אני נוהג בתפקידי כסגן שרת החינוך והתרבות, אני לא מבחין בין מגזר למגזר, אלא על דגלי חרות שצריך לתת העדפה למגזרים שהם חלשים ולא מסייעים להם מספיק ולהשוות אותם לשאר המגזרים.

מגלי והבה: גם בתפיסת העולם שלי, אלה ששומרים את המסורת מכל דת שהיא, מכל מגזר שהוא, צריך לכבד אותם ולתת להם את היכולת להמשיך את מסורתם ולשלב אותה בחינוך הנדרש בבתי-הספר ובמשרד החינוך.

משה גפני: אדוני סגן השרה, אתה כן.

משה גפני: המשרד שלך מפלה אותנו ממש ואין שום בעיה, ונותן לנו העדפה שעוד מעט מגיעה לכיוון התחתית.

משה גפני: אתה - כן, והמשרד שלך - אפס מאופס.

משה גפני: תבדוק בכל הסקטורים.

עבד-אלמאלכ דהאמשה: חבר הכנסת גפני, ניתנה לך הזדמנות.

משה גפני: מה שהם עושים לחינוך החרדי לא עשו בשום מדינה טוטליטרית בעולם.

משה גפני: אין שום תחום שמעבירים אליו את התקציב שצריך להעביר - לא ליסודי, לא לתיכון, לא לסמינרים, לא להסעות ולא לתלמודי-תורה.

משה גפני: תאמין לי שאנחנו לא במדינה דמוקרטית בכלל.

משה גפני: אתה - כן.

משה גפני: המשרד שלך - אפס.

מגלי והבה: חבר הכנסת גפני, מכיוון ששנינו באותה קואליציה, אני מעדיף שאת המלחמות האלה - - -

משה גפני: מה זה משנה?

משה גפני: אחרי צחי הנגבי כבר לא יודעים כלום.

מגלי והבה: לא.

מגלי והבה: אם יש לך מלחמות וטענות - הרי אנחנו יודעים מי החזיק את משרד החינוך לאורך כל השנים ומי בתפקיד.

עבד-אלמאלכ דהאמשה: הוא מדבר על קואליציה.

עבד-אלמאלכ דהאמשה: יש עוד קואליציה, אחרי כל מה שהיה.

שמואל הלפרט: סגן השרה, הכוונה היא לקדנציה האחרונה.

שמואל הלפרט: חבר הכנסת גפני מתייחס רק לקדנציה הנוכחית.

מגלי והבה: אני יכול רק להגיד לך, שמבחינתי ובתחומים שאני מטפל בהם - -

משה גפני: זה נכון.

מגלי והבה: - - אני מתייחס בשוויון מוחלט.

מגלי והבה: להיפך, אני מחזק, וזו גם תפיסת העולם שלי.

מגלי והבה: לא צריך, בגלל אמונתך ובגלל המסורת שאתה שומר, להתייחס אליך כך, אלא צריך להתייחס אליך עם היתרון הזה.

מגלי והבה: אני רוצה לחזור לשאלה של חבר הכנסת נהרי.

מגלי והבה: לגבי בתי-הספר החרדיים והתלונות שאתה ציינת, אני לא יודע עליהן.

מגלי והבה: אני מוכן לבדוק אותן.

מגלי והבה: אם יש תלונות כאלה, צריך לטפל בהן.

מגלי והבה: כשאנחנו מדברים על כך שהעיסוק בהכנות למיצ"ב הופך לאובססיה, זו טעות אחת גדולה.

מגלי והבה: אני חושב שאנחנו צריכים לבדוק את כל המערכת.

מגלי והבה: אני כן בעד מבחנים מדי פעם, בלי הכנות, כדי לבדוק את הרמה והתוצאות.

מגלי והבה: אם חלק מבתי-הספר או חלק מאותה הפקידות שאתה מדבר עליה רוצה להעלות את הרמה על-ידי כך שנעסוק רק בהכנה לנושאים האלה, אני נגד הדברים האלה.

מגלי והבה: כרגע אני בתפקיד סגן שרת החינוך, ואתה היית פעם סגן שר החינוך וסגן שרת החינוך, ואני אעשה הכול כדי שנוציא ונשלול מהיסוד דברים כאלה ותופעות כאלה.

מגלי והבה: אני, כמובן, אעביר את הדברים, ואני צריך להילחם בהם.

מגלי והבה: לשאלת חבר הכנסת גפני, אם מבחני המיצ"ב הם רשות או חובה, אמרתי כי המיצ"ב נועד לשמש כלי בידי המנהלים והמורים לקבלת תמונה מהימנה ומלאה על מצב הלמידה וההוראה בבית-ספרם.

שמואל הלפרט: אדוני סגן השרה - - -

מגלי והבה: סליחה, תן לי להשלים.

עבד-אלמאלכ דהאמשה: חבר הכנסת הלפרט.

שמואל הלפרט: בתחילת דבריך אמרת שמבחני המיצ"ב הם לא חובה.

עבד-אלמאלכ דהאמשה: חבר הכנסת הלפרט, אני לא מרשה לאדוני.

עבד-אלמאלכ דהאמשה: חבר הכנסת הלפרט, אני קורא אותך לסדר.

עבד-אלמאלכ דהאמשה: אתה לא יכול להתערב כך בדיון על דעת עצמך.

עבד-אלמאלכ דהאמשה: הוא עונה.

שמואל הלפרט: - - - לקרוא לסדר.

עבד-אלמאלכ דהאמשה: לא.

עבד-אלמאלכ דהאמשה: תבקש יפה, ונשקול ואולי ניתן לך.

עבד-אלמאלכ דהאמשה: אבל לא כך.

עבד-אלמאלכ דהאמשה: תודה רבה.

שמואל הלפרט: אתה לא תלמד אותי איך, עם כל הכבוד לך.

עבד-אלמאלכ דהאמשה: אדוני, עם כל הכבוד גם לך, יש פה סדר ויש תקנון.

עבד-אלמאלכ דהאמשה: אתה תלך לפי התקנון ולפי הסדר, ולא תעשה מה שאתה רוצה.

שמואל הלפרט: גם אתה לא תעשה מה שאתה רוצה.

שמואל הלפרט: גם אתה לא תעשה.

מגלי והבה: אדוני היושב-ראש, לגבי השאלה שלך אם זה רשות או חובה, מבחני המיצ"ב הם חובה, אבל אני לא יודע אם זה רק לפי חוזר מנכ"ל, או גם מעבר לכך.

מגלי והבה: אני יודע שהמבחנים האלה נהוגים במערכת שנים רבות, והם מתקיימים כדי לבדוק את המצב החינוכי בבתי-הספר בארץ.

משה גפני: ואתם חושבים להמשיך את זה.

מגלי והבה: אני חושב שכן.

מגלי והבה: אמרתי איפה צריך להיות תיקון - בשני תחומים: שבתי-הספר לא יעסקו רק בנושאים האלה בזמן המוקדש ללימודים, וצריך לפקח שכך אכן יהיה הדבר.

מגלי והבה: אנחנו, כמערכת, חייבים גם לוודא שלא נהפוך את המערכת הזאת לכלי כדי להיטיב עם אותם מקומות שהתוצאות של מבחני המיצ"ב ישקפו לא נכונה או לא ישקפו את המצב האמיתי.

מגלי והבה: לכן, צריך שיהיו מבחני פתע - לבוא לבתי-הספר ואפילו להשתמש בשיטות המקובלות במוסדות ובמסגרות אחרות; כלומר, להודיע יום קודם לכן שאנחנו באים מחר לבחון עם כל הכלים האלה, וזו הבחינה האמיתית.

מגלי והבה: אחרת, אם אנחנו נעסוק רק בהכנה לבחינות ולא נלמד דברים אחרים, אנחנו חוטאים למטרה.

מגלי והבה: נכון שההכנות חשובות, אבל לא על חשבון לימודים במסגרות אחרת.

מגלי והבה: דרך אגב, אני מתעודד, כשאני שומע על התוצאות בבתי-הספר החרדיים.

משה גפני: אני לא צריך את זה.

משה גפני: מה, אני לא יודע מה יש בבתי-הספר החרדיים?

משה גפני: אני צריך את משרד החינוך בשביל זה?

מגלי והבה: בסדר.

מגלי והבה: תפיסת העולם שלי אומרת, שבניגוד לאלה שחושבים שלא צריך לשמור על המסורת והדת, במקום שנשמרות בו המסורת והדת יש גם הישגים ויש דברים שאנחנו שואפים להם.

מגלי והבה: אני בא מחברה שהיא לא רחוקה מהחברה שלך.

משה גפני: גם אתה, גם היושב-ראש וגם אני יודעים שמה שאמרת נכון.

משה גפני: יש פה הרבה שלא יודעים את זה.

מגלי והבה: זו זכותם.

עבד-אלמאלכ דהאמשה: תודה רבה.

עבד-אלמאלכ דהאמשה: אנו ניתן למר הלפרט.

עבד-אלמאלכ דהאמשה: אם אתה רוצה לשאול שאלה נוספת, אפשר לתת לך את זה, ותשאל באופן מסודר מהמיקרופון.

עבד-אלמאלכ דהאמשה: זו שאלה נוספת.

עבד-אלמאלכ דהאמשה: יש שני שואלים, והיה רק אחד - - -

שמואל הלפרט: אין לי שום שאלה נוספת.

שמואל הלפרט: אני רק רוצה להזכיר שסגן השרה בתחילת דבריו - - -

עבד-אלמאלכ דהאמשה: לא שומעים אותך.

שמואל הלפרט: אדוני היושב-ראש, אדוני סגן השרה, אתה אמרת בתחילת דבריך שמבחני מיצ"ב אינם חובה.

שמואל הלפרט: אני רוצה לשאול עוד הפעם: האם הדבר הזה נכון או לא נכון?

מגלי והבה: אמרתי: הינה חובה.

מגלי והבה: המבחנים הם חובה.

שמואל הלפרט: הם כן חובה.

מגלי והבה: כן, והם מעוגנים בחוזר מנכ"ל.

מגלי והבה: זה מה שאמרתי, ועל זה אני חוזר.

מגלי והבה: רק אמרנו לגבי השיטה.

מגלי והבה: שמענו את ההשגות של חברי הכנסת המכובדים, ורשמתי לפני.

מגלי והבה: גם אני בדעה שלכם, שאסור שההכנות לבחינות האלה יהיו על חשבון הלימודים האחרים.

מגלי והבה: זה צריך להיות במקביל.

שמואל הלפרט: תודה.

עבד-אלמאלכ דהאמשה: תודה רבה לסגן שרת החינוך.

עבד-אלמאלכ דהאמשה: אדוני יכול לרדת מהדוכן.

עבד-אלמאלכ דהאמשה: על סדר-יומנו שאילתא בעל-פה נוספת, של חברת הכנסת אתי לבני, ואינני רואה אותה באולם.

עבד-אלמאלכ דהאמשה: נעבור לנושא הבא.

עבד-אלמאלכ דהאמשה: ["דברי הכנסת", חוברת זו, עמ' 26854.

עבד-אלמאלכ דהאמשה: ]

עבד-אלמאלכ דהאמשה: הצעת חוק הכניסה לישראל (תיקון מס' 16) (כניסה למקום המשמש למגורים), התשס"ו-2005, קריאה ראשונה - הצבעה.

עבד-אלמאלכ דהאמשה: נצביע על הצעת החוק עכשיו.

עבד-אלמאלכ דהאמשה: מי שרוצה להצביע בעד - יצביע בעד, ומי שמתנגד - יצביע נגד.

עבד-אלמאלכ דהאמשה: אפשר להצביע.

עבד-אלמאלכ דהאמשה: הצבעה מס' 1 ההצעה להעביר את הצעת החוק לוועדה - 2 נגד - 11 נמנעים - 1 ההצעה להעביר את הצעת חוק הכניסה לישראל (תיקון מס' 16) (כניסה למקום המשמש למגורים), התשס"ו-2005, לוועדה לא נתקבלה.

מל פולישוק-בלוך: אני לוחצת "נגד" - - -

עבד-אלמאלכ דהאמשה: את לא לוחצת על "נגד", ואני רואה את זה מפה.

עבד-אלמאלכ דהאמשה: ברוב של 11 מתנגדים, שני תומכים בלבד ונמנע אחד, הצעת החוק לא אושרה על-ידי הכנסת.

עבד-אלמאלכ דהאמשה: תודה רבה.

עבד-אלמאלכ דהאמשה: ["דברי הכנסת", חוברת זו, עמ' 26892.

עבד-אלמאלכ דהאמשה: ]

עבד-אלמאלכ דהאמשה: הנושא הבא הוא הטיפול במפוני גוש-קטיף - דיון בעקבות הצעה לסדר-היום של חבר הכנסת אורי אריאל - סיכום הדיון והצבעה.

עבד-אלמאלכ דהאמשה: אדוני המזכיר, יש לך הודעת סיכום דיון?

עבד-אלמאלכ דהאמשה: חברי הכנסת, הדיון היה, ואין פה הצעות לסיכום הדיון.

עבד-אלמאלכ דהאמשה: אנחנו מסתפקים במה שהיה ועוברים לנושא הבא.

יצחק כהן: חבר הכנסת אורי אריאל.

עבד-אלמאלכ דהאמשה: יש לך הצעה לסיכום?

יצחק לוי: ודאי שיש.

עבד-אלמאלכ דהאמשה: אדוני, תביאו את זה בזמן.

אורי אריאל: אדוני היושב-ראש, אני לא הצלחתי להעביר - - -

עבד-אלמאלכ דהאמשה: קודם תגיש זאת למזכיר.

אורי אריאל: סליחה.

יעקב אדרי: אדוני היושב-ראש, אף אחד לא הודיע.

יעקב אדרי: תשובות על שאילתות תמיד נמשכות בערך שעה, ופתאום עכשיו - רבע שעה.

יעקב אדרי: אני מצטער, אני התכוננתי.

יעקב אדרי: אדוני היושב-ראש, לא מקובל מה שנעשה כאן.

עבד-אלמאלכ דהאמשה: מה?

יעקב אדרי: לגבי חוק הכניסה לישראל.

עבד-אלמאלכ דהאמשה: אדוני, יש סדר-יום, והכנסת התחילה את הישיבה.

יעקב אדרי: - - - שבא תוך רבע שעה - - -

עבד-אלמאלכ דהאמשה: אתם עסוקים בדברים אחרים, וזה עניין שלכם.

עבד-אלמאלכ דהאמשה: הכנסת ריבונית, והיא הולכת לפי סדר-היום שלה.

עבד-אלמאלכ דהאמשה: מי שנמצא מעלה את העניינים שלו, ומי שלא נמצא זכותו להיעדר וזכותנו להמשיך בדיון לפי התקנון, כפי שאנחנו יודעים.

עבד-אלמאלכ דהאמשה: אין אנחנו חייבים לדאוג לממשלה שתבוא בזמן ותהיה כאן ותעבור על העניינים שלה.

עבד-אלמאלכ דהאמשה: תודה רבה.

עבד-אלמאלכ דהאמשה: חבר הכנסת אורי אריאל, אדוני יכול לעלות לדוכן ולהקריא את הצעת סיכום הדיון מטעמו.

אורי אריאל: אדוני היושב-ראש, חברי חברי הכנסת, הנני מתכבד להגיש הצעת סיכום בנושא הטיפול במפוני גוש-קטיף וצפון השומרון מטעם הסיעות האיחוד הלאומי, המפד"ל ודגל התורה: א.

אורי אריאל: הכנסת קובעת כי הטיפול במפונים עד כה התאפיין במחדלים חמורים שנדרש בהם תיקון לאלתר בתחומים הבאים: 1.

אורי אריאל: יינתן דיור לכל התושבים שגרו ביישובים שפונו, וזאת לפי הקהילות; 2.

אורי אריאל: הממשלה נדרשת לזרז את הקמת יישובי הקבע; 3.

אורי אריאל: מינהלת סל"ע במשרד ראש הממשלה נדרשת לפשט את ההליכים המינהליים לקבלת הפיצויים ולזרז את שחרור המקדמות והפיצויים; 4.

אורי אריאל: יינתנו כל שירותי החינוך, הבריאות, הרווחה וכדומה גם לילדים הנמצאים באתרים עיר האמונה ויד-מרדכי.

אורי אריאל: ב.

אורי אריאל: הכנסת מברכת את כל האזרחים והארגונים המושיטים סיוע למפונים.

אורי אריאל: תודה.

עבד-אלמאלכ דהאמשה: תודה רבה לחבר הכנסת אורי אריאל.

עבד-אלמאלכ דהאמשה: יעלה ויבוא חבר הכנסת מרגי ויקריא הצעה לסיכום הדיון מטעם סיעת ש"ס.

יעקב מרגי: אדוני היושב-ראש, חברי חברי הכנסת, הצעת סיכום מטעם סיעת ש"ס: סיעת ש"ס והכנסת מביעות שאט נפש מיחס הממשלה למפוני גוש-קטיף ומהתעלמותה מסל מצוקותיהם.

יעקב מרגי: הכנסת תובעת לטפל מייד בכל הבעיות והמצוקות שהתעוררו.

עבד-אלמאלכ דהאמשה: תודה רבה לחבר הכנסת מרגי.

עבד-אלמאלכ דהאמשה: עתה, הצעת סיכום מטעם סיעת מרצ-יחד לדיון בנושא הטיפול במפוני גוש-קטיף.

עבד-אלמאלכ דהאמשה: חבר הכנסת רן כהן יקריא את ההצעה.

עבד-אלמאלכ דהאמשה: אדוני, בבקשה.

רן כהן: הצעת סיכום של סיעת מרצ-יחד לדיון בנושא הטיפול במפוני גוש-קטיף וצפון השומרון: 1.

רן כהן: הנסיגה מרצועת-עזה ומצפון השומרון היתה צעד הכרחי ראשון ליציאת ישראל מהשטחים הכבושים.

רן כהן: יש להמשיך במהלכים נוספים תוך משא-ומתן עם הרשות הפלסטינית.

רן כהן: 2.

רן כהן: המפונים מרצועת-עזה ומצפון השומרון משלמים כעת את מחיר כניעתם למשיחי שקר מסוגים שונים, אשר הוליכו אותם שולל בטענתם שהנסיגה לא תתבצע ודחו את כל ההצעות לתכנון מראש של מעברם לתחומי "הקו הירוק", לתחומי מדינת ישראל.

רן כהן: 3.

רן כהן: למרות מאמצים רבים של הממשלה ומינהלת סל"ע, קיימים חסמים ביורוקרטיים ופורמליים שמעכבים ומקשים את מימוש הפתרונות של המצוקות האישיות ושל הבעיות של קהילות מקרב המפונים.

רן כהן: יש לעשות הכול כדי לשחרר חסמים אלה ולקדם את הפתרונות במהירות האפשרית.

רן כהן: תודה רבה.

עבד-אלמאלכ דהאמשה: תודה רבה לחבר הכנסת רן כהן.

עבד-אלמאלכ דהאמשה: עתה, הצעת סיכום הדיון של סיעת חד"ש-תע"ל, ויקריא אותה חבר הכנסת עסאם מח'ול.

עבד-אלמאלכ דהאמשה: אדוני, בבקשה.

עסאם מח'ול: אדוני היושב-ראש, חברי הכנסת, הצעת סיכום מטעם סיעת חד"ש-תע"ל לסיכום הדיון בנושא הטיפול במפוני גוש-קטיף: סיעת חד"ש-תע"ל קוראת לממשלה להמשיך ולפנות את יתר המתנחלים גם מהגדה המערבית וגם מרמת-הגולן ולהחזירם הביתה למדינת ישראל בגבולות יוני 1967.

עסאם מח'ול: תודה רבה.

עבד-אלמאלכ דהאמשה: תודה רבה לחבר הכנסת עסאם מח'ול.

עבד-אלמאלכ דהאמשה: חבר הכנסת דהן, הואל בטובך להחליף אותי לדקה, ואקריא את הצעת סיעתנו בעניין.

נסים דהן: אנחנו בהצעות סיכום בנושא: הטיפול במפוני גוש קטיף.

נסים דהן: את הצעתה של סיעת רע"ם יקרא חבר הכנסת דהאמשה.

נסים דהן: בבקשה.

עבד-אלמאלכ דהאמשה: הצעה לסיכום הדיון בעניין הטיפול במפוני גוש-קטיף מטעם סיעת רע"ם - הרשימה הערבית המאוחדת: 1.

עבד-אלמאלכ דהאמשה: הכנסת סומכת את ידיה - כפי שגם אישרה זאת בשעתה - על החלטתה הנבונה והאחראית של הממשלה, אשר שמה קץ למצב בלתי סביר ובלתי צודק אשר מנע כל אפשרות להתקדמות לשלום וכפה שפיכות דמים, ואשר רק על-ידי פינוי ההתנחלויות ניתן היה לשים לו קץ.

עבד-אלמאלכ דהאמשה: 2.

עבד-אלמאלכ דהאמשה: הכנסת קוראת לממשלה לעשות כן גם בגדה המערבית, לפנות את ההתנחלויות מקרבה ולפתוח בכך פתח לשלום יציב, צודק ובר-קיימא, אשר ישים קץ לעידן שפיכות הדמים.

עבד-אלמאלכ דהאמשה: 3.

עבד-אלמאלכ דהאמשה: הכנסת קוראת לממשלה לפתוח במשא-ומתן אחראי, רציני וחדור רצון טוב עם הצד הפלסטיני, אשר ביסודו פינוי שאר ההתנחלויות כאמור, ושיוכל להגיע לסיומו המוצלח ובזמן קצר ביותר, ובכך ייפתח עידן חדש של שלום יציב ובר-קיימא עם העם הפלסטיני וכל עמי האזור.

עבד-אלמאלכ דהאמשה: בכך גם יושם קץ פעם אחת ולתמיד לריב ההיסטורי ולשפיכות הדמים הנוראית שלמרבה הצער היתה מנת חלקנו לא מעט שנים.

עבד-אלמאלכ דהאמשה: תודה.

נסים דהן: תודה רבה.

נסים דהן: אנחנו עוברים להצבעה.

נסים דהן: אנחנו נצביע על-פי תקנון הכנסת - מהמפלגה עם מספר המנדטים הנמוך למפלגה או לסיעה עם מספר המנדטים הגבוה.

נסים דהן: ההצבעה הראשונה היא על הודעתה של סיעת רע"ם שהוקראה כרגע.

נסים דהן: ההצבעה החלה.

נסים דהן: מי בעד?

נסים דהן: מי נגד?

נסים דהן: הצבעה מס' 2 בעד הצעת הסיכום שהביא חבר הכנסת עבד-אלמאלכ דהאמשה - 2 נגד - 12 נמנעים - אין הצעת הסיכום שהביא חבר הכנסת עבד-אלמאלכ דהאמשה לא נתקבלה.

נסים דהן: בעד - 2, נגד - 12, ונמנעים - אין.

נסים דהן: ההודעה לא נתקבלה.

נסים דהן: אנחנו ממשיכים בהודעתה של סיעת חד"ש-תע"ל לסיכום הדיון.

נסים דהן: מי בעד?

נסים דהן: מי נגד?

נסים דהן: הצבעה מס' 3 בעד הצעת הסיכום שהביא חבר הכנסת עסאם מח'ול - 4 נגד - 12 נמנעים - אין הצעת הסיכום שהביא חבר הכנסת עסאם מח'ול לא נתקבלה.

נסים דהן: בעד - 4, נגד - 12.

נסים דהן: ההודעה לא נתקבלה.

נסים דהן: אנחנו נמשיך להודעתה של סיעת מרצ-יחד.

נסים דהן: מי בעד?

נסים דהן: מי נגד?

נסים דהן: חבר הכנסת גפני, עכשיו יש הצבעות.

נסים דהן: אתה לא חייב להצביע, אבל אתה גם לא יכול להפריע.

קריאה: מה עכשיו?

נסים דהן: הצבעה על הצעת מרצ-יחד.

נסים דהן: נא לעקוב אחרי הודעות היושב-ראש.

נסים דהן: הצבעה מס' 4 בעד הצעת הסיכום שהביא חבר הכנסת רן כהן - 3 נגד - 9 נמנעים - 1 הצעת הסיכום שהביא חבר הכנסת רן כהן לא נתקבלה.

נסים דהן: בעד - 3, נגד - 9, נמנע אחד, הודעתם לא התקבלה.

נסים דהן: עבור להצעתה של סיעת ש"ס.

נסים דהן: מי בעד, מי נגד?

נסים דהן: הצבעה מס' 5 בעד הצעת הסיכום שהביא חבר הכנסת יעקב מרגי - 13 נגד - 5 נמנעים - אין הצעת הסיכום שהביא חבר הכנסת יעקב מרגי נתקבלה.

נסים דהן: בעד - 13, נגד - 5, נמנעים - אין.

נסים דהן: הודעתה של סיעת ש"ס התקבלה כהחלטת הכנסת.

נסים דהן: ואנחנו עוברים להודעתן של המפד"ל, דגל התורה והאיחוד הלאומי.

נסים דהן: מי בעד, מי נגד?

נסים דהן: אני מבין שהליכוד והמערך לא הגישו הצעת סיכום.

אריה האן: לא.

נסים דהן: זכותם.

עסאם מח'ול: מי שהיה אמור להציג מטעם הליכוד, ברח.

עסאם מח'ול: הצבעה מס' 6 בעד הצעת הסיכום שהביא חבר הכנסת אורי אריאל - 14 נגד - 5 נמנעים - אין הצעת הסיכום שהביא חבר הכנסת אורי אריאל נתקבלה.

נסים דהן: בעד - 14, נגד - 5, אין נמנעים.

נסים דהן: הודעתן של המפד"ל, האיחוד הלאומי ודגל התורה התקבלה כהחלטת הכנסת.

נסים דהן: בזה תם הדיון בנושא המפונים, ואנחנו ממשיכים בסדר-היום.

משה גפני: אדוני היושב-ראש, מי שהיה צריך להודיע את ההודעה מטעם הליכוד היה צחי הנגבי.

נסים דהן: חבר הכנסת גפני, תודה על ההבהרה.

נסים דהן: איום הגרעין האירני

נסים דהן: אנחנו ממשיכים בסדר-היום.

נסים דהן: אם כן, הצעות לסדר-היום מס' 7882, 7883, 7884, 7886, 7888, 7891, 7895 ו-7911 בנושא: איום הגרעין האירני.

נסים דהן: חבר הכנסת רן כהן, בבקשה.

עבד-אלמאלכ דהאמשה: בבקשה, חבר הכנסת כהן.

רן כהן: תודה רבה.

רן כהן: אדוני היושב-ראש, רבותי חברות וחברי הכנסת, אדוני השר, נדמה לי שאין שילוב מסוכן יותר מאשר הצפייה במה שמתרחש באירן, עם ההכנות המואצות של האירנים להשגת נשק גרעיני ולפיתוח מערך טילי לשיגור הנשק הגרעיני לטווחים שמכסים את כל מדינת ישראל, ובקרוב - את רוב אירופה ואת רוב דרום-מזרח אסיה.

רן כהן: הימצאותו של נשק גרעיני בידי ממשל עריץ, דיקטטורי, שבראשו עומדים האייטולות של אירן, הוא מן התופעות המסוכנות ביותר, גם למזרח התיכון, גם לישראל, גם לעולם הערבי, ואפשר לומר ללא כל הגזמה - לעולם כולו.

רן כהן: נדמה לי שלמדינת ישראל יש סיבה גדולה לדאגה וגם להתארגנות נכונה, אבל נדמה לי גם שמדינת ישראל צריכה להיזהר מאוד מלקפוץ בראש מדינות העולם שמתעסקות בנושא הזה של פיתוח הנשק האירני.

רן כהן: ואם יש מה לעשות בו, יש לעשות אותו בנחישות, בשקט, ברוגע וללא קפיצה בראש, משום שהדבר הזה גם לא מועיל, ונדמה לי שבמידה רבה אפילו מזיק, משום שהוא מעודד את האייטולות באירן להיות עוד יותר נחושים, עוד יותר פופולריים בהובלת המגמה הפונדמנטליסטית בציבור הערבי, כנגד מדינת ישראל, ולחזק עוד יותר את המגמה של פיתוח הנשק הגרעיני.

רן כהן: בעניין הזה, נדמה לי, צריך ללמוד לקח, אלא שהדבר הזה הופך להיות עוד יותר רגיש כאשר מערכת הבחירות במדינת ישראל מתקרבת.

רן כהן: ואולי מי שחסר לו הפיגוע שלשום בנתניה כדי להתלהם ולצבור נקודות וגם קולות, מצא שההתחמשות הגרעינית האירנית היא איזה קרש הצלה כדי להרים אותו להנחתות בשעת בחירות, כדי להתלהם ולהשיג עוד קולות מקרב אוכלוסייה מודאגת ומפוחדת.

רן כהן: בעניין הזה צריך להזהיר את ראש הממשלה, את שר הביטחון ואת כל מי שעוסק בנושא הזה:

רן כהן: אם באמת דאגתכם מפני הנשק האירני היא דאגה כנה, תעשו כל מה שצריך לעשות, בפיקוח של הממשלה ושל הכנסת, אבל תעשו את זה בשקט.

רן כהן: ההצהרות שלכם והתקיעה בחצוצרות, יותר משהן מעידות על עשייה הן מעידות על רצונכם להשתמש בנושא של הגרעין האירני לצורכי בחירות בתוך ישראל ולא לצורכי טיפול אמיתי בנשק האירני.

עבד-אלמאלכ דהאמשה: תודה רבה.

רן כהן: אולי עוד משפט אחד, ברשותך, אדוני היושב-ראש.

רן כהן: צריך להבחין בין מסע הפחדה לבין הדאגה האמיתית.

רן כהן: מי שמודאג דאגה אמיתית יפעל באופן נחוש, ברמת החשאיות הנדרשת.

רן כהן: מי שעושה מסע הפחדה רוצה לרכוב פוליטית על הנושא הזה, ואינו מתכוון לטפל בו טיפול ענייני.

רן כהן: נדמה לי - גם מדברים שיצא לי לעסוק בהם לפני שבועיים ושלושה שבועות, בפגישות עם סנטורים וחברי קונגרס בארצות-הברית - שיש דאגה אמיתית.

רן כהן: יש לנו עם מי לדבר בנושא הדאגה הזאת ויש מי שיפעל בנושא הזה.

רן כהן: אסור שמדינת ישראל תהיה הקול והחצוצרה וגם המכה בתופים לקראת, חלילה, התמודדות עם הנשק האירני.

רן כהן: בהחלט יש סיבה לטפל בכך, אבל יש גם סיבה לעשות את זה באופן מוצנע, באופן ענייני ובאופן רציני, לא להשתמש בנושא הזה לצורכי הבחירות, כיוון שזו תהיה גם החטאה של העניין, גם התלהמות שתוביל את הקיצונים בצד האירני להיות עוד יותר נחושים ולהאיץ עוד יותר את הפיתוח בתחום הזה, דבר שיגרום רק נזק יותר גדול.

רן כהן: תודה רבה, אדוני.

עבד-אלמאלכ דהאמשה: תודה רבה לחבר הכנסת רן כהן.

עבד-אלמאלכ דהאמשה: את חבר הכנסת זחאלקה אינני רואה פה, חבר הכנסת עסאם מח'ול - בבקשה, אדוני.

עבד-אלמאלכ דהאמשה: לאחר מכן - חברי הכנסת פינקלשטיין, ליבוביץ, טל ומרגי לפי הסדר, אם הם נוכחים באולם.

עבד-אלמאלכ דהאמשה: בבקשה, חבר הכנסת מח'ול.

עסאם מח'ול: אדוני היושב-ראש, חברי הכנסת, חבר הכנסת רן כהן הביע את דאגתו מהצירוף של האייטולות באירן ונשק גרעיני.

עסאם מח'ול: אני מצטרף לחששות לגבי הצירוף של כל האייטולות עם הגרעין, לרבות האייטולות שלנו בישראל ולרבות האייטולות של הנוצרים הפונדמנטליסטים בארצות-הברית, בראשותו של ג'ורג' בוש, שלא מזמן יצא לחסל נשק גרעיני שאיננו בעירק, והוא מכין את המלחמה הבאה.

עסאם מח'ול: ישראל משחקת כפיון במלחמה האמריקנית המלוכלכת על הרחבת המלחמה שלה במזרח התיכון, ואני חושב שאין מה להעלים עין ואין מה להבחין בין האייטולות לבין אייטולות אחרים.

עסאם מח'ול: אדוני היושב-ראש, אנחנו כנראה צפויים למערכת בחירות רדיואקטיבית.

עסאם מח'ול: אנחנו, בכלל, יש לנו ביבי רדיואקטיבי, ואם תרצו - בייבי רדיואקטיבי - לפחות היפראקטיבי - בנושא המסוכן הזה.

עבד-אלמאלכ דהאמשה: רגע, רגע, רגע.

עבד-אלמאלכ דהאמשה: זה כבר יותר מדי.

עבד-אלמאלכ דהאמשה: רדיואקטיבי - מילא, אנחנו יודעים.

עבד-אלמאלכ דהאמשה: אבל היפר - צריך להסביר.

עסאם מח'ול: היפראקטיבי זה יותר מדי פעיל בנושא.

עסאם מח'ול: בשבילו, מה זה להבעיר את האזור ולהעלות כמה עשרות אלפים או כמה מאות אלפים השמימה עם הפטרייה הגרעינית אם זה יוסיף לו, יציל אותו מהמבוכה שלו, מהמפולת שלו בבחירות?

עסאם מח'ול: הוא מוכן לשחק גם באש הרדיואקטיבית הזאת.

עסאם מח'ול: ואנחנו שומעים את ביבי נתניהו מכריז שצריך להמשיך את המורשת של בגין, וצריך להכות באירן ולמצות את האופציה הצבאית.

עסאם מח'ול: המשחקים האלה וההשתעשעות הרדיואקטיבית הזאת מסוכנים מדי.

עסאם מח'ול: זו הרפתקה שיכולה להביא אסון קודם כול על העם בישראל.

עסאם מח'ול: שאף אחד לא יחשוב שישראל יכולה לצאת למשחק, לעשות איזו פעולה באירן, והכול אחר כך ימחאו כפיים.

עסאם מח'ול: לא מזמן פרסם פרופסור הירש, מאוניברסיטה בסן-פרנסיסקו, מאמר ב"הארץ" דווקא, והוא אומר שההחלטה כבר נפלה, התוכנית כבר קיימת.

עסאם מח'ול: והתוכנית שהוא מספר עליה היא תוכנית שבמסגרתה ישראל תתגרה באירן - -

עבד-אלמאלכ דהאמשה: תודה רבה, אדוני.

עסאם מח'ול: אני מסיים.

עסאם מח'ול: - - ותנסה לפגוע בה.

עסאם מח'ול: היא תתקיף את אירן, אירן תגיב תגובה מסיבית על ההתגרות הזאת, ההרפתקה הישראלית, וארצות-הברית תפיל פצצת אטום טקטית על טהרן.

עסאם מח'ול: לא אני אומר את זה, אומר את זה פרופסור הירש, שבא מהאוניברסיטה האמריקנית, שמדבר על מקורות מהימנים שיש לו בשלטון האמריקני.

עסאם מח'ול: אני רוצה להזהיר ולקרוא לציבור בישראל שלא ייתן שהנושא הזה יעבור ליד האוזן בלי שיגיב.

עסאם מח'ול: יש לנו במדינת ישראל הרפתקנים בשלטון, וצריך לעצור בעדם כי הם יכולים להמיט אסון, אסון גרעיני, ולפתוח בשירות ארצות-הברית עידן חדש בהיסטוריה של האנושות, שבו המלחמה הגרעינית לא תהיה תגובה על איום אסטרטגי, שאי-אפשר בלעדיה, שהיא הפתרון הסופי, אלא תהיה חלק מכללי המשחק, תוך ניצול מעמדה של ארצות-הברית, שאין לה היום כביכול מקבילה מבחינת הכוח האסטרטגי.

עסאם מח'ול: אני רוצה להזהיר את שליטי ישראל, ואני רוצה לקרוא לציבור לקום ולהתריע מפני ההרפתקנים שיושבים בשלטון, בטענה שהם מגינים על הציבור בישראל מהסכנות שבאות מאירן.

עסאם מח'ול: תודה רבה, אדוני.

עבד-אלמאלכ דהאמשה: תודה רבה לחבר הכנסת עסאם מח'ול.

עבד-אלמאלכ דהאמשה: חבר הכנסת יוסף פריצקי.

עבד-אלמאלכ דהאמשה: חבר הכנסת פריצקי, אדוני רוצה להעלות את הצעתו?

יוסף יצחק פריצקי: כן.

עבד-אלמאלכ דהאמשה: בבקשה.

עבד-אלמאלכ דהאמשה: לאחר מכן ידברו חברי הכנסת פינקלשטיין, ליבוביץ, דוד טל ויעקב מרגי.

עבד-אלמאלכ דהאמשה: בבקשה, חבר הכנסת פריצקי - הצעה דחופה לסדר-היום בעניין האיום הגרעיני האירני.

עבד-אלמאלכ דהאמשה: גם לך יעמדו אותן שלוש דקות.

יוסף יצחק פריצקי: תודה, אדוני היושב-ראש.

יוסף יצחק פריצקי: אדוני היושב-ראש, אדוני השר, חברי הכנסת, השאלה האמיתית היא לא האיום האירני, אלא איך תנהג ממשלת ישראל.

יוסף יצחק פריצקי: הרי לנו אין שליטה על מה שנעשה באירן, וזה שנעמוד כאן על הדוכן ונכנה את המשטר שם בכינויים שאנחנו צריכים לכנות אותו, זה לא יעלה ולא יוריד.

יוסף יצחק פריצקי: אבל, אדוני השר, יש לי תחושה, לאור מה שקורה היום עם מצרים, שעם ישראל צריך להיות מאוד מאוד מודאג מראש הממשלה וממערכת הביטחון שאמורה להגן עליו, ואסביר מדוע.

יוסף יצחק פריצקי: לפני חודשים מספר הבאתם למליאה כאן בקשה לתיקון הסכם השלום עם מצרים והבטחתם נסים ונפלאות.

יוסף יצחק פריצקי: אמרתם שאנחנו חותמים על הסכם עם המצרים להבטחת הגבול, ואמרתם שיהיה גבול שקט, ודיברתם כאן בשבחה של ממשלת מצרים.

יוסף יצחק פריצקי: מה לא אמרתם כאן?

יוסף יצחק פריצקי: מה מתברר עכשיו פתאום?

יוסף יצחק פריצקי: מתברר שאתמול בישיבת הממשלה אמר שר הביטחון שהוא רוצה עוד חצי מיליארד תוספת תקציב, או שהוא רוצה עוד כסף, כי הגבול עם מצרים פרוץ ועוברים בו אמצעי לחימה לרצועה.

יוסף יצחק פריצקי: למה אתה מניד בראשך, השר עזרא?

יוסף יצחק פריצקי: זה מה שהודיעו שהוא אמר.

יוסף יצחק פריצקי: מתברר שכל ההסכם המופלא הזה עם מצרים, אין בו ולא כלום.

יוסף יצחק פריצקי: אמצעי לחימה עוברים לרצועה.

יוסף יצחק פריצקי: ואני עליתי על הדוכן כאן, ואני רואה את עצמי כאיש מחנה השלום, והצבעתי נגד ההסכם הזה, כי אמרתי לכם, אחת משתיים: או שתעשו הסכם עם הפלסטינים, שהם בעלי בריתנו לעניין הביטחון, או שלא תעשו שום הסכם בכלל.

יוסף יצחק פריצקי: מה פתאום אתם עושים הסכם עם מצרים, ואיזה מין הסכם משונה זה?

יוסף יצחק פריצקי: הנה, תראו מה קורה.

יוסף יצחק פריצקי: עכשיו עם ישראל צריך להפקיד בידי אריאל שרון, שהולך לבחירות תחת "קדימה" – באמת שם ראוי, מעניין לדעת מי מאחור דוחף קדימה – הולך קדימה, ועם שר ביטחון שהוא במפלגה היריבה לו, ורוצה להתחשבן אתו חשבונות פוליטיים בתוך מערכת הביטחון לנוכח האיום האירני.

יוסף יצחק פריצקי: הרקורד שלכם, אדוני השר עזרא, גרוע מאוד.

יוסף יצחק פריצקי: הנה אני חוזר ואומר: תראה מה קרה עם הגבול המצרי.

יוסף יצחק פריצקי: צריך רק להוציא את הנאומים שנאמתם פה, צריך רק להוציא את הנאום שנאם פה ראש הממשלה, והבטיח שקט, והבטיח שלא יעברו אמצעי לחימה, והבטיח שהגבול יהיה בסדר, וגרר אתו את כל הכנסת, ותראו מה התוצאה.

יוסף יצחק פריצקי: יש לי בקשה אליך, אדוני השר עזרא, בקשה אחת: עד אחרי הבחירות, בבקשה, אל תתעסקו בזה.

יוסף יצחק פריצקי: פשוט, אל תתעסקו בזה.

יוסף יצחק פריצקי: אחרי הבחירות, אחרי שתכוננו ממשלה, תתחילו להתעסק בזה מחדש.

יוסף יצחק פריצקי: תודה רבה.

עבד-אלמאלכ דהאמשה: תודה רבה לחבר הכנסת פריצקי.

רן כהן: שנתניהו גם יפסיק להתלהם על זה.

יוסף יצחק פריצקי: כולם מתלהמים.

רן כהן: הוא אומר: אם אתם תתקפו, אנחנו אתכם.

עבד-אלמאלכ דהאמשה: חברת הכנסת גילה פינקלשטיין - בבקשה, גברתי.

עבד-אלמאלכ דהאמשה: גם את תעלי את הצעתך הדחופה בעניין האיום הגרעיני האירני.

עבד-אלמאלכ דהאמשה: בבקשה.

גילה פינקלשטיין: אדוני היושב-ראש, כנסת נכבדה, אירן מתחמשת ובונה כורים נוספים, ואין על כך שום פיקוח.

גילה פינקלשטיין: מזכיר המועצה העליונה לביטחון של אירן ומי שעומד בראש המשלחת האירנית למשא-ומתן עם מדינות אירופה בנושא הגרעין הודיע על בניית כורים בעלי עוצמה אדירה.

גילה פינקלשטיין: הוא סירב למסור פרטים נוספים על הכורים החדשים.

גילה פינקלשטיין: הוא הזכיר כי הפרלמנט האירני הצביע זה לא כבר על תוכנית מקיפה, שתושלם בשנת 2020, לבניית כורי כוח עם עוצמה אדירה.

גילה פינקלשטיין: ההתחמשות הגרעינית של אירן היא בהחלט סיבה לדאגה.

גילה פינקלשטיין: הקירבה הגיאוגרפית והנחישות האידיאולוגית האכזרית שנציגיה מפגינים שוב ושוב צריכות בהחלט להדיר שינה מעינינו.

גילה פינקלשטיין: אירן היא לא הצרה היחידה, אירן היא השמן בציר הרשע העולמי, היא מעודדת את פעילותם של ארגוני טרור בעולם ובמדינות השכנות לנו ומסייעת להם, במטרה אחת – לחסל את העם היהודי.

גילה פינקלשטיין: התוכנית האירנית לבניית עוד 20 כורים גרעיניים מעידה על מאמץ לאומי להפוך למעצמה גרעינית גלובלית.

גילה פינקלשטיין: תוכניתם המלאה של האירנים אינה רק להצטייד בפצצה, אלא במשך השנים - בעשרות פצצות.

גילה פינקלשטיין: חייבים להסביר לעולם כולו ולחדד את חומרת האיום הגלובלי שנשקף מאירן אם היא לא תיבלם בעוד מועד.

גילה פינקלשטיין: ה"ניו-יורק טיימס" מדווח, שארצות-הברית ובריטניה פועלות לשכנע את רוסיה וסין שיש די ראיות לכך שאירן מנסה לייצר נשק גרעיני.

גילה פינקלשטיין: אם יעלה בידי ארצות-הברית לשכנע את המעצמות האחרות שהנושא יובא למועצת הביטחון של האו"ם, אזי מועצת הביטחון של האו"ם תנקוט צעדים ממשיים וקשים כנגד אירן, תשעה את חברותה באו"ם ותטיל עליה סנקציות מדיניות ופוליטיות.

גילה פינקלשטיין: אסור להמתין, חייבים לעודד את ארצות-הברית לפעול מייד.

גילה פינקלשטיין: אסור לישראל לקבל ולהשלים עם המצב שלאירן יש נשק גרעיני.

גילה פינקלשטיין: תודה.

עבד-אלמאלכ דהאמשה: תודה רבה לחברת הכנסת פינקלשטיין.

עבד-אלמאלכ דהאמשה: חבר הכנסת אילן ליבוביץ - בבקשה, אדוני.

עבד-אלמאלכ דהאמשה: אחריך, אם יהיו נוכחים, ידברו חברי הכנסת דוד טל ויעקב מרגי.

עבד-אלמאלכ דהאמשה: אנחנו דנים בהצעות דחופות לסדר-היום, והנושא הוא איום הגרעין האירני.

עבד-אלמאלכ דהאמשה: לאחר מכן יענה למשיבים השר לביטחון הפנים גדעון עזרא.

עבד-אלמאלכ דהאמשה: בבקשה, חבר הכנסת ליבוביץ.

אילן ליבוביץ: אדוני היושב-ראש, חברות וחברי הכנסת, אדוני השר לביטחון פנים, אני רוצה להתחיל מהנקודה שבה חברת הכנסת גילה פינקלשטיין סיימה.

אילן ליבוביץ: אכן, למדינת ישראל אסור, מבחינתה, שלאירן יהיה נשק גרעיני, אבל בין זה לבין מחול השדים שמתחולל פה בנושא הזה בשבוע האחרון, בין זה לבין מה שקורה פה בשנים האחרונות בנושא – אנחנו עוד רחוקים מאוד.

אילן ליבוביץ: אדוני השר גדעון עזרא, לא פעם אמרתי לראש הממשלה, כשהוא הופיע בוועדת החוץ והביטחון, שייתן לשרים הוראה שלא להתבטא בנושא הזה.

אילן ליבוביץ: יש ראש ממשלה, לא צריך ששר הביטחון יוציא הודעות בעניין, וכן השר לביטחון פנים, שר החוץ ושר הבריאות – לכל אחד יש מה להגיד בנושא האירני.

אילן ליבוביץ: יש ראש ממשלה, וראש הממשלה צריך לדבר – במקרה הטוב – בנושא הזה.

אילן ליבוביץ: כל האחרים צריכים להוריד פרופיל ולא להתבטא בנושא הזה, כי זה רק גורם נזק למדינת ישראל.

אילן ליבוביץ: אני חושב שהנושא האירני, מעבר להיותו איום על מדינת ישראל, הוא איום על גרמניה, על בריטניה, על צרפת, על ארצות-הברית, על כל העולם החופשי.

אילן ליבוביץ: צריך לתת למעצמות – לארצות-הברית, לבריטניה, לגרמניה, לרוסיה – לטפל בבעיה הזאת, ולא ישראל צריכה לעמוד בראש חוצות ולהיות הראשונה שמטפלת בה.

אילן ליבוביץ: על אחת כמה וכמה היום, כשאנחנו ערב בחירות, לא סביר שאנחנו מכניסים את הנושא האירני לתוך השיח הפוליטי במדינת ישראל, וכל אחד מהמועמדים מפריח איומים והצהרות כלפי אירן.

אילן ליבוביץ: זה נושא עדין וחשוב מדי, ולא ייתכן שכל מועמד פוטנציאלי לתפקיד ראש הממשלה ירשה לעצמו לומר דברים כאלה או אחרים בנושא הזה.

אילן ליבוביץ: מעט צניעות, מעט דרך-ארץ ומעט אחריות לא יזיקו לאיש מהמועמדים.

אילן ליבוביץ: אדוני השר עזרא, גם אתה, קח את המסר הזה אל ראש הממשלה, בקש ממנו שיורה לשרים להפסיק להתבטא בנושא הזה.

אילן ליבוביץ: אני חושב ששר החוץ ושרים אחרים לא צריכים להתבטא בנושא הזה.

אילן ליבוביץ: יש ראש ממשלה, הוא יודע לטפל בנושאים האלה בצורה הטובה ביותר, ועל אחת כמה וכמה בתקופת בחירות.

אילן ליבוביץ: תודה רבה, אדוני.

עבד-אלמאלכ דהאמשה: תודה רבה לחבר הכנסת ליבוביץ.

עבד-אלמאלכ דהאמשה: חבר הכנסת יעקב מרגי, אחרון הדוברים בהצעה הזאת.

עבד-אלמאלכ דהאמשה: לאחר מכן יעלה וישיב למציעים השר לביטחון הפנים, חבר הכנסת גדעון עזרא.

עבד-אלמאלכ דהאמשה: בבקשה, חבר הכנסת מרגי.

יעקב מרגי: אדוני היושב-ראש, חברי חברי הכנסת, מכובדי כבוד השר, בימים שבהם אין איש אנחנו אומרים: איש הישר בעיניו יעשה.

יעקב מרגי: חבל על דאבדין ולא משתכחין, שפירושו בעברית: חבל על אלה שאבדו ואנחנו לא מוצאים כמותם.

יעקב מרגי: אנחנו זוכרים את הכור בעירק, זוכרים את הטיפול הטוב של ממשלת ישראל, ואת זקיפות הקומה שהיתה לנו לאחר הטיפול בכור בעירק.

יעקב מרגי: היום הסכנה מהכור באירן היא ממשית יותר, מוחשית יותר, קרובה יותר, וכולם מתמהמהים ומגמגמים.

יעקב מרגי: אני לא אומר שישראל צריכה להוביל את המאבק או לעשות את העבודה השחורה בשביל מישהו אחר.

יעקב מרגי: אנחנו נטפל באירנים.

יעקב מרגי: אנחנו עם של מאמינים בני מאמינים; עם פצצה גרעינית או בלי פצצה גרעינית – נטפל בהם.

יעקב מרגי: נדע להשיב להם כגמולם.

יעקב מרגי: לא משום שיש לנו ראש ממשלה טוב או שר ביטחון טוב, אלא כי אנחנו עם של מאמינים בני מאמינים.

יעקב מרגי: עם ישראל שרד, וימשיך לשרוד, ולא יעזור לשום אומה שתנסה, ובכל דרך.

יעקב מרגי: את התשובה היא תקבל.

יעקב מרגי: אבל אני רוצה להצביע על הצביעות של העולם.

יעקב מרגי: אנחנו, מדינת ישראל, לא רוצים להבין ולהפנים שאת העבודה, להגן על עם ישראל, אף אחד אחר לא יעשה חוץ מאתנו.

יעקב מרגי: אנחנו, העם הקטן, העם הנבחר – אומנם הרבה לא אוהבים להשתמש בביטוי הזה – יטפל בעצמו וידאג לעצמו, כי בעולם הצביעות חוגגת.

יעקב מרגי: ההתמהמהות של האמריקנים, אולי אפשר להבין אותה על רקע ההסתבכות שלהם בעירק, אבל אני חושב שהממשלה צריכה להוביל מאבק – לא צבאי, מדיני; הפעלת לחץ על כל הגורמים בעולם, שיבינו ויכירו בכך שהסכנה היא מוחשית.

יעקב מרגי: אדוני השר, היום כולנו יודעים שזה לא סכסוך ישראלי-פלסטיני.

יעקב מרגי: הטרור העולמי לא פועל בקניה, בירדן, בארצות-הברית או בעירק בגלל הסכסוך הישראלי-הפלסטיני; זאת מלחמת ג'יהאד עולמית.

יעקב מרגי: הם הצהירו שוב ושוב שזאת מלחמת ג'יהאד עולמית.

יעקב מרגי: אם העולם לא יתעורר ויבין שיפה שעה אחת קודם - -

יוסף יצחק פריצקי: מה השעה?

יעקב מרגי: - - אנחנו נמצא את עצמנו בעולם מסוכסך, פגיע, מאוים על-ידי קבוצות קיצוניות שרוצות להשתלט על תבל.

יעקב מרגי: לכן, אם יש לי עצה למדינת ישראל, היא, באמת, לא להוביל מאבק צבאי.

יעקב מרגי: אנחנו לא צריכים לטפל בפצצה האירנית טיפול צבאי.

יעקב מרגי: צריך להפעיל לחץ מדיני, יותר מכל דבר אחר – אני לא חושב שזה נעשה במינון הנכון – כדי שהעולם יבין שהסכנה היא לא לפתחה של מדינת ישראל, אלא לקיומו של העולם.

יעקב מרגי: תודה.

עבד-אלמאלכ דהאמשה: תודה רבה לחבר הכנסת מרגי.

עבד-אלמאלכ דהאמשה: יעלה ויבוא השר לביטחון פנים, חבר הכנסת גדעון עזרא, וישיב למציעים.

רן כהן: אני מציע שהוא ישיב גם לחבר הכנסת ביבי נתניהו עם כל ההתלהמות שלו.

עבד-אלמאלכ דהאמשה: השר שומע את הדרישה שלך, חבר הכנסת כהן, ואם ירצה – יתייחס אליה.

עבד-אלמאלכ דהאמשה: בבקשה, אדוני השר לביטחון פנים.

גדעון עזרא: כבוד היושב-ראש, חברי חברי הכנסת, להלן עמדת ראש ממשלת ישראל בנושא האירני: אין ספק שאירן ממשיכה במאמציה להצטייד בנשק גרעיני.

גדעון עזרא: לעמדה זו שותפות רוב מדינות העולם.

גדעון עזרא: האיום האירני הוא איום לא רק על ישראל, אלא על כל מדינות האזור ואף מחוץ לו.

גדעון עזרא: ישראל אינה חוד החנית של המאבק למניעת גירעוּנה של אירן, והיא שותפה למאמציה של הקהילה הבין-לאומית בתחום זה.

גדעון עזרא: המהלכים הדיפלומטיים טרם מיצו את עצמם, וננקטים מירב המאמצים ליצור חזית בין-לאומית רחבה נגד אירן, אם תמשיך להתקדם בתוכנית הגרעין שלה, כדי שיהיה אפשר להעביר את התיק האירני למועצת הביטחון ולהטיל על אירן סנקציות כלכליות ואחרות.

גדעון עזרא: תודה.

עבד-אלמאלכ דהאמשה: תודה רבה.

עבד-אלמאלכ דהאמשה: מה אדוני, כבוד השר, מציע לגבי ההצעות?

גדעון עזרא: אני מציע להעביר את הנושא לוועדה שעוסקת בנושא הזה, ועדת החוץ והביטחון.

עבד-אלמאלכ דהאמשה: תודה רבה לשר לביטחון פנים.

עבד-אלמאלכ דהאמשה: חברי הכנסת המציעים, האם אתם מסכימים להצעת השר להעביר את הנושא לוועדת החוץ והביטחון?

יוסף יצחק פריצקי: כן.

נסים זאב: אני בעד להעביר את ההצעה לאירן.

אילן ליבוביץ: הפרלמנט האירני ישמח לדון בה.

עבד-אלמאלכ דהאמשה: אנחנו עוברים להצבעה על ההצעות הדחופות לסדר-היום בעניין איום הגרעין האירני – אם להעבירן לוועדת החוץ והביטחון.

עבד-אלמאלכ דהאמשה: אפשר להצביע.

עבד-אלמאלכ דהאמשה: חבר הכנסת נסים זאב, אתה יכול להיות בעד הרבה דברים, השאלה היא איזו נפקות יש לזה חוץ מלעורר קצת צחוק בכנסת.

עבד-אלמאלכ דהאמשה: הצבעה מס' 7 בעד ההצעה להעביר את הנושא לוועדה – 13 נגד – 1 נמנעים – 1 ההצעה להעביר את הנושא לוועדת החוץ והביטחון נתקבלה.

עבד-אלמאלכ דהאמשה: ברוב של 13 תומכים, עם מתנגד אחד ונמנע אחד, הוחלט כי ההצעות יועברו לוועדת החוץ והביטחון.

עבד-אלמאלכ דהאמשה: מדובר בהצעותיהם של חברי הכנסת רן כהן, יוסף פריצקי, עסאם מח'ול, גילה פינקלשטיין, אילן ליבוביץ ויעקב מרגי.

עבד-אלמאלכ דהאמשה: תודה רבה.

עבד-אלמאלכ דהאמשה: מדיניות ממשלות ישראל כלפי האזרחים הערבים ויחסי הרוב--המיעוט בישראל

עבד-אלמאלכ דהאמשה: אנחנו עוברים לנושא הבא, להצעה לסדר-היום בעניין מדיניות ממשלות ישראל כלפי האזרחים הערבים ויחסי הרוב–המיעוט בישראל, הצעה מס' 7856, של חבר הכנסת אחמד טיבי.

עבד-אלמאלכ דהאמשה: חבר הכנסת אחמד טיבי, הואל לעלות ולהעלות את הנושא.

עבד-אלמאלכ דהאמשה: בבקשה.

אחמד טיבי: אדוני היושב-ראש, רבותי חברי הכנסת, כבוד השר, כבוד חבר הכנסת גפני, שמפריע לי להשמיע את דברי לשר - תחת הכותרת מדיניות ממשלות ישראל כלפי האזרחים הערבים ויחסי הרוב והמיעוט במדינה, אני מבקש להעלות הצעה לסדר-היום.

אחמד טיבי: ההצעה באה, אדוני השר, לנגוע בכל הרבדים של היחסים בין המדינה לבין אזרחיה הערבים - יחסי רוב ומיעוט והצורה הלא-שוויונית המפלה בין רוב למיעוט.

אחמד טיבי: אין כמעט תחום - האמת היא שאין תחום שיש בו שוויון בין יהודים לערבים במדינה הזאת, חוץ מאשר בתחום אחד.

יוסף יצחק פריצקי: בעוני יש שוויון.

אחמד טיבי: חוץ מאשר בתחום אחד, על מנת להיות ענייני: בבחירות - איש אחד קול אחד.

אחמד טיבי: יהודים וערבים יש להם קולות שווים.

אחמד טיבי: זה חשוב, אגב, כי במקומות אחרים לא תמיד זה ככה, אבל בכל שאר התחומים אין שוויון.

אחמד טיבי: אין שוויון.

אחמד טיבי: על דרך הקריקטורה, אדוני השר, כאשר אתה עובר ליד יישוב ערבי, לפי הכביש אתה יודע שהתקרבת - כביש בין-עירוני, כשהתקרבת לסביבה של יישובים ערביים.

אחמד טיבי: אם אתה טס מלמעלה במסוק, בלילה, לפי התאורה מלמעלה - אתה רואה תאורה רנדומלית, מבולגנת.

אחמד טיבי: ביישוב יהודי תאורה מוסדרת מלמעלה, יפה, אפילו מהאוויר, אפילו מהקרקע.

אחמד טיבי: והאמת היא שגם מתחת לאדמה, במערכות הביוב, למשל.

אחמד טיבי: גם באוויר, גם בים וגם ביבשה.

אחמד טיבי: אין שוויון, אין שוויון.

משה גפני: מה בים?

אחמד טיבי: התכוונתי למערכת הביוב.

אחמד טיבי: אזכיר כמה נקודות: שיעור האבטלה, שיעור דורשי העבודה, אדוני השר.

אחמד טיבי: כל תקופה מתפרסמת רשימה של היישובים שבהם שיעור האבטלה הוא הגבוה ביותר.

אחמד טיבי: תמיד ב-20 המקומות הראשונים נמצאים יישובים ערביים.

אחמד טיבי: כאשר יש שינוי דרסטי, אז 19 מהיישובים הם ערביים, ואז שלומי או נתיבות או שדרות נכנסת לרשימה.

אחמד טיבי: זה מקרה?

אחמד טיבי: זה לא מקרה, זאת מדיניות ממשלתית מתמשכת סיסטמטית שגורמת לכך ששיעור דורשי האבטלה ביישובים הערביים הוא הגדול ביותר במדינה.

אחמד טיבי: תראה את תמרה, כפר-מנדא, רהט.

אחמד טיבי: הנושא השני הוא קליטת אקדמאים ערבים - קליטת ערבים בחלק מהמוסדות הממשלתיים ובחברות הממשלתיות וגם בחברות הפרטיות.

אחמד טיבי: ראה בנק ישראל, אדוני.

אחמד טיבי: אתה יודע כמה עובדים יש בבנק ישראל?

אחמד טיבי: 889 עובדים.

אחמד טיבי: שיעור הערבים הגיע בשנה האחרונה, אדוני כבוד השר - גדעון, אתה יכול לנחש?

אחמד טיבי: אף לא ערבי אחד.

אחמד טיבי: אף לא ערבי אחד.

אחמד טיבי: פגש בי סטנלי פישר, נגיד הבנק, ביציאה מכאן.

אחמד טיבי: אמרתי לו: מה מצב הערבים בבנק ישראל לאחרונה?

אחמד טיבי: הוא אמר לי שיש שיפור.

אחמד טיבי: אמרתי לו: מה?

אחמד טיבי: הוא אמר לי: אני חושב שקלטנו ערבי.

אחמד טיבי: אמרתי לו: אני לא יודע.

אחמד טיבי: כי בדרך כלל, אם הייתם קולטים ערבי, הייתי יודע.

יוסף יצחק פריצקי: הוא התכוון לערבויות, לא לערבים.

אחמד טיבי: אז זה נושא, אדוני, שהעליתי בוועדת הכספים.

יצחק כהן: מינינו סגן יושב-ראש כנסת.

אחמד טיבי: הוא התמנה בזכות עצמו ולא בזכות טובה שמישהו עשה.

עבד-אלמאלכ דהאמשה: אגב, הסגנים נבחרים, חבר הכנסת כהן, ולא ממונים, עד כמה שידוע לי.

אחמד טיבי: בדיוק.

אחמד טיבי: רק בגלל ייצוג פרלמנטרי.

יצחק כהן: סגן מזכיר.

אחמד טיבי: אמרת סגן יושב-ראש.

אחמד טיבי: גם אני חושב שזה תפקיד חשוב ומגיעה מלה טובה לרובי ריבלין, יושב-ראש הכנסת, על העדפה מתקנת בנושא הזה.

אחמד טיבי: הלוואי שהמיקרוקוסמוס הזה של ההחלטה הזאת על העדפה מתקנת יעבור למוסדות ממשלתיים, למשרדי הממשלה.

משה גפני: חבר הכנסת טיבי, אתה חייב להודות שלערבים יש רופאים טובים, בעיקר גינקולוגים.

אחמד טיבי: אני מודה לאדוני, אני נוטה להסכים עם חבר הכנסת גפני בנקודה הזאת.

אחמד טיבי: אגב, אתה צוחק?

אחמד טיבי: מיטב הרופאים בבתי-חולים בארץ הם, והם מהמצטיינים.

אחמד טיבי: תקשיב, יש לומר את האמת.

אחמד טיבי: כדי להתקבל להתמחות בבית-חולים, רופא ערבי צריך לעבור עוד אקסטרה מייל, מכשול נוסף, עד כדי הצטיינות, כדי להתקבל.

אחמד טיבי: כי בדרך כלל מעדיפים את בוגרי חיל האוויר, בוגרי צבא וכדומה.

אחמד טיבי: על מנת שתהיה רופא ערבי ותתקבל, אפריורי אתה טוב, ביי-דפינישן.

אחמד טיבי: ולכן הם רופאים טובים.

אחמד טיבי: ולכן, לפעמים, כשאתה מגיע לבתי-חולים בשבת, למשל ל"שערי צדק", המנתח הוא ערבי, טכנאי הרנטגן הוא ערבי ופועל הניקיון הוא ערבי.

אחמד טיבי: וגם הגוי של שבת, שכותב את הפרטים, הוא סטודנט ערבי.

אחמד טיבי: אבל זה בימי שבת.

אחמד טיבי: אנחנו רוצים משהו מוסדר, סיסטמטי, שוויוני, ייצוגי, הולם.

אחמד טיבי: והדבר הזה לא קיים.

אחמד טיבי: תראה למשל, חבר הכנסת איציק כהן, היית סגן שר האוצר ועבדת קשה בתפקיד הזה.

אחמד טיבי: ערוץ-2 וערוץ-10.

אחמד טיבי: בערוץ-10 - כמה ערבים מועסקים בערוץ-10?

אחמד טיבי: יש צלם, צלם אחד; אגב, הוא מוכשר.

אחמד טיבי: עדיין לא התקבל לשם סאונד-מן.

אחמד טיבי: יש צלם ערבי אחד בכל ערוץ-10.

אחמד טיבי: בערוץ-2 יש כתב ערבי מצוין, ואני חושב שיש שני עובדי תאורה, שניים או שלושה מאבו-גוש, ויש צלם.

אחמד טיבי: זה הכול.

אחמד טיבי: בניגוד לחוק הרשות השנייה.

אחמד טיבי: מלבד התעסוקה, אדוני השר, תוכניות תוכן, תוכן לפי החוק - לפי החוק של הרשות השנייה, הם צריכים לשדר שידורים ייעודיים עם תוכן, גם יצירה וגם תוכן ולשלב יוצרים ערבים – במאים, מפיקים שחקנים, כותבי תסריטים.

אחמד טיבי: אין, אין, אין.

יוסף יצחק פריצקי: בתוכנית "אודטה" אין ערבי?

אחמד טיבי: אין, התעלמות מוחלטת אפילו מקהל צרכנים ברמה הכלכלית הפשוטה ביותר.

אחמד טיבי: מערכת החינוך, אדוני השר - בכל פתיחה של שנת לימודים יש מחסור של כ-2,000 חדרי לימוד במגזר הערבי.

אחמד טיבי: וכל מה שיש לשרת החינוך להציע, זה ללמד את המורשת של גנדי בבתי-ספר ערביים.

אחמד טיבי: זה מה שיש ללימור לבנת, צרת החינוך - אמרתי בצד"י ולא בשׂי"ן – להציע.

אחמד טיבי: ולכן, אתה רואה שהאפליה היא מכוונת והיא בוטה, עד כדי ניסיון לתת סטירת לחי מצלצלת ישר בפנים.

אחמד טיבי: אלה דוגמאות מהחיים, שאתה, השר עזרא, מכיר באופן אישי.

אחמד טיבי: כמה פעמים - חבר כנסת גפני, חבר הכנסת פריצקי, הייתם עדים פה - השמעתי את הטענה ואת הדרישה להתקין רמזור בכביש 24 בכניסה לטייבה?

אחמד טיבי: כביש 24, שבו נהרגו ונפגעו עשרות.

אחמד טיבי: מאז היה איציק מרדכי שר התחבורה, עבור לאפרים סנה, עבור למאיר שטרית.

אחמד טיבי: אני גם פניתי אליהם, נפגשתי עם מע"צ, ואתם - וללא תגובה.

אחמד טיבי: התגובה האחרונה, של השר הנוכחי, מאיר שטרית, שיש לו כוונות טובות, אבל נראה שהמשרד הזה לא ממש מתעניין בעובדה שנפגעים אזרחים ערבים.

אחמד טיבי: הייתם מצפים, מעלים על דעתכם, שברעננה, למשל, ייהרגו עשרות וייפצעו עשרות ולא יהיה רמזור?

אחמד טיבי: אבל בשלב זה, מה ענו לי אז?

אחמד טיבי: תראה, רמזורים באזור הזה, בכביש 444 מקימים מדרום צפונה, לפי הסדר הכרונולוגי.

אחמד טיבי: סליחה?

אחמד טיבי: מה הטמטום הזה?

אחמד טיבי: מה, תאונות הדרכים מתערבות בסדר, מדרום לצפון יש תאונות דרכים?

אחמד טיבי: יש תאונות דרכים במקטע הזה של הכביש.

אחמד טיבי: אז למה הקמתם בצור-נתן - אין שם תאונות.

אחמד טיבי: טוב שהקמתם אבל אין שם תאונות.

אחמד טיבי: הקימו בכניסה לצור-נתן, אבל לא בכניסה לטייבה.

אחמד טיבי: אדוני היושב-ראש, חוק האזרחות, אתה כבר יודע מה העמדה שלנו, ואנחנו יודעים מה העמדה שלך.

אחמד טיבי: בנושאי רווחה - יש מחסור במקלטים לנשים ולנערות ערביות במצוקה.

אחמד טיבי: רק 13.6% בלבד מכלל התקנים המוקצים לטיפול בנערות במצוקה מיועדים לנערות ערביות.

צבי הנדל: - - -

אחמד טיבי: לא, שמעת את זה לפני שנה, צבי.

אחמד טיבי: בדיוק את אותו נאום.

אחמד טיבי: אתה עד, גם כשאנחנו חלוקים, לגבי הרמזור בטייבה, זו הפעם השמינית שאני מעלה את זה בכנסת - -

משה גפני: נכון, אני כבר יודע את זה בעל-פה.

משה גפני: למה לא עושים את הרמזור?

אחמד טיבי: - - מישהו צריך להתבייש.

עבד-אלמאלכ דהאמשה: אדוני, חבר הכנסת אחמד טיבי, הגיע הזמן לסיים.

אחמד טיבי: אדוני השר, רבותי חברי הכנסת, אני מבין שמדינת ישראל מוגדרת כמדינה יהודית.

אחמד טיבי: אבל מישהו טעה בצירוף המלה "דמוקרטית", מילא יהודית.

אחמד טיבי: ולכן, האפליה בהתאם.

אחמד טיבי: אתה עדיף עלי במדינה הזאת, חבר הכנסת גפני, רק בשל העובדה שאתה יהודי.

משה גפני: אתה טועה טעות מוחלטת.

אחמד טיבי: יכול להיות שזה לא אתה, כי אתה חרדי.

אחמד טיבי: פריצקי עדיף עלי במדינה הזאת רק בשל העובדה שקוראים לו יוסי פריצקי ולי קוראים אחמד.

אחמד טיבי: מה לעשות שאני שייך לסוג מסוים, זן מסוים של אנשים שדוחים זאת.

אחמד טיבי: אני לא יכול לקבל את זה.

אחמד טיבי: אני מוכן לקבל את העובדה שהוא יהיה עדיף עלי אם הוא מוכשר ממני, אבל שנינו אזרחים.

יוסף יצחק פריצקי: אין מצב כזה.

אחמד טיבי: שנינו אמורים להיות שווים, בנקודת זינוק שווה.

אחמד טיבי: המצב לא כזה והוא מפלה.

אחמד טיבי: לכן, אדוני השר, הגיע הזמן, אפילו ברמה של ססמאות זה כבר נדוש.

אחמד טיבי: יש צורך בהעדפה מתקנת.

אחמד טיבי: הממשלה קיבלה החלטה על העדפה מתקנת.

אחמד טיבי: ראש הממשלה הורה לשרים, היועץ המשפטי הקודם הוציא על כך הוראה למשרדים.

אחמד טיבי: אין ייצוג הולם בחברות ממשלתיות.

אחמד טיבי: אפילו בחברות פרטיות המצב לא כזה.

אחמד טיבי: אומנם חברת החשמל פתחה את דלתה לכמה מועסקים ערבים, אבל עדיין שם ובחברות נוספות יש מחסומים בפני ערבים.

אחמד טיבי: לכן, אדוני השר, הגיע הזמן שהיחס המהותי לאזרח הערבי ישתנה מן היסוד.

אחמד טיבי: תודה רבה, אדוני.

עבד-אלמאלכ דהאמשה: תודה רבה לחבר הכנסת אחמד טיבי.

עבד-אלמאלכ דהאמשה: יעלה ויענה השר לביטחון הפנים, חבר הכנסת גדעון עזרא.

עבד-אלמאלכ דהאמשה: הנושא הוא: מדיניות ממשלות ישראל כלפי האזרחים הערבים ויחסי הרוב והמיעוט בישראל.

גדעון עזרא: אדוני היושב-ראש, חברי חברי הכנסת, אין פעם אחת שאני משמש בתור שר מקשר והנושא הזה לא עולה.

גדעון עזרא: אני, כמו תקליט, צריך לחזור על דברים.

גדעון עזרא: אני לא מתכוון לחזור על הדברים אלא לדבר גם מנקודת מבטי כשר לביטחון הפנים ומתוך הראייה של הטיפול במגזר הערבי.

גדעון עזרא: אגע בכמה נקודות שדיברת עליהן.

גדעון עזרא: אני מוכרח להגיד לך בנושא תאונות הדרכים, שאגף התנועה של המשטרה, עם ראשי הרשויות הערביות, באמת עורכים מבצעים לשיפור המצב במגזר הערבי ומשקיעים הרבה.

גדעון עזרא: ראיתי לפני כמה ימים את הנתונים, וצריך לטפל בכך.

גדעון עזרא: נדמה לי ש-13% מכלל בעלי רשיון הנהיגה במדינת ישראל הם ערבים, אבל כאשר מדובר בתאונות, מדובר ב-20% מהתאונות שנגרמות על-ידי ערבים.

גדעון עזרא: נדמה לי ששליש מנהגי המשאיות במדינה הם ערבים, וזו אחת הסיבות לכך שמשאיות מעורבות הרבה בתאונות.

גדעון עזרא: אני אומר לך שזו מטרה משותפת, ואין אנחנו ואתם.

גדעון עזרא: דבר שני, ההישגים של החרדים בממשלות ישראל היו כאשר החרדים היו בקואליציה.

גדעון עזרא: תשאל את חבר הכנסת ליצמן.

גדעון עזרא: האם יכולותיו היום יותר גבוהות כיושב-ראש ועדת הכספים - - -

אחמד טיבי: - - -

גדעון עזרא: אני אומר לך שפעם אחת תגיעו לסבב ותשתלבו בהנהגה של מדינת ישראל, לא לשבת שם בספסלים האחוריים ולהתחרות זה בזה לקראת הבחירות הבאות.

גדעון עזרא: אתה צודק לגמרי לגבי הצוות הרפואי בבתי-החולים.

גדעון עזרא: אני מצדיע ואני רואה את הדילמות של הרופאים הרבה פעמים, ואני אומר לך שהצוותים האלה מצוינים ואני מוכרח לציין אותם.

גדעון עזרא: כשר לביטחון פנים אני מוכרח לספר לך, שאתמול הייתי בביקור בתל-מונד.

גדעון עזרא: יש שם אחראי על הנקודה שקוראים לו זאהר מזמר.

גדעון עזרא: היישוב מלקק את השפתיים מהפעילות שלו ומשטרת ישראל מתברכת בו.

גדעון עזרא: אספר לך סיפור נוסף: יש רב-פקד במשטרה שקוראים לו לוטפי פאלח, והוא מערב-אל-היב.

גדעון עזרא: משטרת ישראל החליטה למנות אותו למפקד תחנת המשטרה בנצרת-עילית.

גדעון עזרא: אגב, בנצרת הערבית יש מפקד משטרה יהודי.

גדעון עזרא: באו ראש עיריית נצרת-עילית וכל האנשים גם ממפלגות הימין ואמרו: על גופתנו, זה לא יעבור ולא יהיה - עד כדי כך שלא ידענו מה לעשות, אולי להעביר אותו לתפקיד אחר.

גדעון עזרא: אבל, שלחו את הקצין הזה לריאיון אצל ראש העיר ואצל ראש ועדת הביטחון והם הודיעו: אחרי שראיינו אותו, אנחנו מברכים על הבחירה.

גדעון עזרא: אתה דיברת פה על האורות היפים והנוצצים ביישובים היהודיים לעומת האורות ביישובים הערביים.

גדעון עזרא: אתה צודק.

גדעון עזרא: צריך להבין שבחלק מהמקומות יש אורות ביטחון, ואין צורך באורות ביטחון סביב היישובים הערביים.

גדעון עזרא: דבר שני, כתוצאה מכך שהבנייה לא מסודרת והיא בלתי חוקית, גם האורות מפוזרים יותר.

גדעון עזרא: אני יודע שראשי הרשויות מעוניינים בכך, ואני קורא לכולם - -

צבי הנדל: איפה אתה מסתובב בלילה?

גדעון עזרא: - - לשפר את המצב.

גדעון עזרא: אני לא בטוח שהאבטלה קשורה למקום יישוב.

גדעון עזרא: האבטלה קשורה לרצונם של אנשים לעבוד או לא לעבוד.

גדעון עזרא: אין שום קשר בין הדברים.

גדעון עזרא: יש קשר למיקום הגיאוגרפי של היישוב, אבל אין סיבה - - -

עבד-אלמאלכ דהאמשה: יש אנשים שרוצים לעבוד ולא מוצאים מקום עבודה.

גדעון עזרא: תסלח לי, אני מכיר קבלנים ואנשים שמשוועים לידיים עובדות ולא מוצאים, במקצועות חיוניים שבעבר גם יהודים עבדו בהם וגם ערבים עבדו בהם.

גדעון עזרא: היום, משום מה, אנשים נמנעים מללכת לעבוד בעבודות הללו.

גדעון עזרא: אני מסכים אתך שככל שאתה מדרים או מצפין היכולת למצוא תעסוקה מצטמצמת.

גדעון עזרא: לדעתי, היכולת למצוא עבודה בארץ למי שרוצה היא גבוהה מאוד.

גדעון עזרא: אני יודע שביישוב שלי, בכוכב-יאיר, אנשים מחפשים עוזרות-בית, וזה מקצוע חשוב מאוד, ולא מוצאים.

גדעון עזרא: מאחר שעובדים זרים אסור להעסיק ופועלים מהשטחים אסור לך להעסיק, הערבים לא רוצים לעבוד, ומשלמים שם שכר טוב.

גדעון עזרא: אני אומר לך שיש קושי ואני מכיר אותו באופן אישי.

גדעון עזרא: לגבי בנק ישראל – אני לא יכול לדבר בשמו של בנק ישראל כי הוא גוף עצמאי.

גדעון עזרא: אני גם לא יכול לדבר בשם ערוץ-2 וערוץ-10.

גדעון עזרא: אבל בכל ישיבות הממשלה לא קורה שמבקשים למנות מישהו לחברות ממשלתיות או לדירקטוריון כזה או אחר, שעבר את רביבי, ורביבי לא מציין: אני לא מאשר עד אשר יהיה שם חבר ערבי.

גדעון עזרא: זה קורה לאורך כל הדרך, ולפי דעתי, מספרם - וזה גם מהנתונים שנמסרו על-ידי משרד ראש הממשלה - של האנשים האלה הוא בקו עלייה.

גדעון עזרא: אני מוכרח להגיד לך שראש הממשלה הזה לקח על עצמו לטפל במגזר הלא-יהודי, והוא עמד בראש ועדה והיא קיבלה החלטות - - -

יעקב ליצמן: גם במגזר החרדי?

גדעון עזרא: לא.

גדעון עזרא: אני רוצה להגיד לך שראש הממשלה הזה - ואני חושב שערביי ישראל יודעים את הדברים.

גדעון עזרא: למה?

גדעון עזרא: כי מאז הוחלט על הקמת קדימה, המבול של אנשים שפונים הוא לא ייאמן.

גדעון עזרא: אני לפעמים משפשף את עיני ואת אוזני אם אני רואה נכון ושומע נכון.

גדעון עזרא: זה לא ייאמן.

גדעון עזרא: הם, ערביי ישראל, רואים בראש הממשלה אדם שרוצה לשפר את מצבם ויוכל לשפר את מצבם כראש ממשלת ישראל.

גדעון עזרא: ממשרד ראש הממשלה נמסר לי, שבימים אלה הוא נערך לגיבוש החלטת ממשלה ממשיכה לשנים 2006-2009, שבמסגרתה יינתנו פתרונות רבים למצוקות המגזר כפי שמופו על-ידי הנהגתו.

גדעון עזרא: לדוגמה: יושלמו תוכניות המיתאר, יושלמו מבני ציבור ויושם דגש רב בפיתוח שכונות חדשות ותעשייה.

גדעון עזרא: בעיקר יושם דגש בהשלמת החסר בכיתות לימוד.

בנימין אלון: האם תהיה אכיפת החוק בבנייה בלתי חוקית?

גדעון עזרא: סליחה.

גדעון עזרא: אחת הבעיות שלנו, ועל זה צריך לדבר כשאתה מדבר על מבני חינוך, למשל, היא הילודה - שיהיו בריאים ויביאו הרבה ילדים לעולם.

גדעון עזרא: צריך להבין שהקצב שלנו, הממוצע של משרד החינוך, לא מדביק את הקצב של הילודה - - -

יעקב ליצמן: אני לא שומע שאתה הולך לתקן אצלנו.

גדעון עזרא: צריך לתקן גם אצלכם וגם שם.

גדעון עזרא: יש לך הצעה לסדר-היום לגבי החרדים?

גדעון עזרא: אני מבטיח לך שאני אבוא ואגיד את הדברים.

גדעון עזרא: לי אין כל ספק, ואני אומר לכם ואתם יודעים את הדברים וחבר הכנסת טיבי יודע את גישתו של ראש הממשלה לנושא הערבים: הדברים שנעשו בשנים האחרונות לא היו על מנת לקבל את קולותיהם של הערבים.

גדעון עזרא: אני חושב שאתם יכולים לסייע בצורה רצינית מאוד גם בשיפור המצב הביטחוני של מדינת ישראל.

גדעון עזרא: לבסוף, דיברנו על שירות לאומי.

גדעון עזרא: לוחצים על דלתות המשטרה מאות ואלפי צעירים ערבים שרוצים להתגייס למשטרה ולא שירתו בצבא.

גדעון עזרא: אני אומר ומבטיח, שכל מתנדב לשירות לאומי ערבי שיבוא למשטרה וישרת כמתנדב, אם הוא מתאים למשטרה, לאחר מכן יישאר בשירות המשטרה.

גדעון עזרא: אני מדבר על הארגון שבו אני נמצא, ואני מציע לכם לקחת את הדברים לתשומת לבכם.

גדעון עזרא: אגב, איפה שיש שוויון מלא לגמרי זה אצלי, בשירות בתי-הסוהר.

גדעון עזרא: שם כולם שווים.

גדעון עזרא: מאחר שהדברים חוזרים על עצמם והכנסת נכנסת לפגרה - -

צבי הנדל: אתה מתכוון שיש אותה כמות - - -

גדעון עזרא: - - אני מציע להסתפק בהודעה זו.

גדעון עזרא: תודה רבה.

עבד-אלמאלכ דהאמשה: תודה רבה לשר לביטחון הפנים.

עבד-אלמאלכ דהאמשה: חבר הכנסת טיבי, אתה מסכים להסתפק בהודעת השר?

אחמד טיבי: לא.

עבד-אלמאלכ דהאמשה: הצעה אחרת לחבר הכנסת הנדל, בבקשה.

צבי הנדל: מכובדי היושב בראש, חברי חברי הכנסת, אני נדהם.

צבי הנדל: לא להאמין שמי שעמד על הבמה עכשיו הוא השר גדעון עזרא.

צבי הנדל: הוא כבר מוכן למנות שר ערבי.

צבי הנדל: יכול להיות שמקדמת דנא הוא היה מוכן, רק שלא שמעתי את זה אף פעם.

צבי הנדל: נופת צופים.

צבי הנדל: אני מקווה שהעיתונאים קלטו איזה מסר אדיר היה פה היום.

צבי הנדל: מה לא מוכנים לעשות בשביל לגזור איזה שניים וחצי קולות גם מהמגזר הערבי.

צבי הנדל: אני רוצה להגיד לך בכנות ולא בשביל להתנצח: יש שני צדדים למטבע.

צבי הנדל: אני מדבר על דבר שאני מכיר, והוא הבדואים בדרום.

צבי הנדל: לפני שנים, חלקם הגדול של הצעירים שירתו בצבא.

צבי הנדל: עדיין חלק מהם משרתים, אבל חלק יותר קטן.

צבי הנדל: יש הסתה, אני יודע, מטעם חבר כנסת אחד לפחות, שמסית נגד התגייסות לצבא-הגנה לישראל בתוך אוכלוסייה שהיתה מוכנה לשרת.

צבי הנדל: אומרים לי חיילים: פעם היינו גאים לבוא הביתה עם המדים וכל הילדים היו נושאים אותנו על כפיים.

צבי הנדל: היום, אני מחליף בגדים בדרך, שלא ידעו שאני בצבא.

צבי הנדל: יש שני צדדים למטבע, לכן, אני בעד כל מה שאמר גדעון עזרא.

צבי הנדל: שמעתי את זה בפעם הראשונה, אבל צריך לדעת שאי-אפשר כל הזמן רק לבקש.

צבי הנדל: יש מינימום של לתת, והלתת זה להראות שאנחנו רוצים לחיות יחד.

צבי הנדל: לא רואים את זה פה.

עבד-אלמאלכ דהאמשה: תודה רבה לחבר הכנסת צבי הנדל.

עבד-אלמאלכ דהאמשה: מה אתה מבקש, חבר הכנסת טיבי?

אחמד טיבי: מליאה.

עבד-אלמאלכ דהאמשה: מי שבעד העברת הצעתו של חבר הכנסת טיבי בעניין מדיניות ממשלות ישראל כלפי האזרחים הערבים יצביע בעד מליאה, ומי שמתנגד יצביע נגד – להסיר.

עבד-אלמאלכ דהאמשה: בעד – דיון במליאה, נגד – להסיר.

עבד-אלמאלכ דהאמשה: הצבעה מס' 8 בעד ההצעה לכלול את הנושא בסדר-היום – 10 בעד ההצעה שלא לכלול את הנושא בסדר-היום - 1 נמנעים – אין ההצעה לכלול את הנושא בסדר-היום של הכנסת נתקבלה.

עבד-אלמאלכ דהאמשה: ברוב של עשרה תומכים, מתנגד אחד ובלי נמנעים, הדיון בהצעתו של חבר הכנסת טיבי ייכלל בסדר-יומה של מליאת הכנסת.

עבד-אלמאלכ דהאמשה: [מס' כ/90; "דברי הכנסת", מושב שלישי, חוב' ל"ט, עמ' 24864; נספחות.

עבד-אלמאלכ דהאמשה: ]

עבד-אלמאלכ דהאמשה: חברי הכנסת, אנחנו ממשיכים בסדר-היום: הצעת חוק התגמולים לנפגעי פעולות איבה (תיקון מס' 22), התשס"ו-2005, קריאה ראשונה.

עבד-אלמאלכ דהאמשה: יציג את הצעת החוק חבר הכנסת חיים כץ, יושב-ראש ועדת העבודה, הרווחה והבריאות.

עבד-אלמאלכ דהאמשה: בבקשה, אדוני.

חיים כץ: אדוני היושב-ראש, הצעת החוק עולה לקריאה שנייה ושלישית, ולא לקריאה ראשונה.

חיים כץ: יחי ההבדל הקטן.

עבד-אלמאלכ דהאמשה: ברור שההצעה עולה לקריאה שנייה ושלישית.

חיים כץ: אדוני היושב-ראש, חברי הכנסת, לפני שאתחיל להציג את החוק אני רוצה לברך את עובדי התעשייה האווירית, שמדי שבוע עושים סיור בירושלים ובאים לירושלים, מעודדים את התיירות בירושלים - - -

יוסף יצחק פריצקי: באמת המקום הזה נהיה - אני לא רוצה לומר מה.

יוסף יצחק פריצקי: בת-דודה שלי שמה, למעלה, אם אפשר.

יוסף יצחק פריצקי: אתה עושה הזניה של המקום הזה.

עבד-אלמאלכ דהאמשה: חבר הכנסת פריצקי, אני מבין עכשיו את מה שעלה על סדר-יומה של הנשיאות.

עבד-אלמאלכ דהאמשה: אנחנו דנים בזה שבוע-שבוע, ואני חושב שאנחנו הולכים בכיוון של צמצום עד מינימום, ואולי גם הוצאת הכנסת לפגרה, כי אי-אפשר לדבר בימים האלה שלא לבוחרים ושלא לבחירות, ואנחנו רואים את זה טוב מאוד.

חיים כץ: אדוני היושב-ראש, כנסת נכבדה, אני מתכבד להביא לקריאה שנייה ושלישית את הצעת חוק התגמולים לנפגעי פעולות איבה (תיקון מס' 22), התשס"ו-2005.

חיים כץ: זו הצעת חוק שיזם חבר הכנסת משה גפני.

חיים כץ: חוק התגמולים לנפגעי פעולות איבה מ-1970 קובע זכאויות שונות למי שהוכר כנפגע בפעולות איבה המכוונות נגד מדינת ישראל - איזה עיתוי זה אחרי מה שקרה לנו בנתניה.

חיים כץ: החוק חל על אזרח או תושב ישראל שנפגע בפעולות איבה, שאירעה בין בישראל בין מחוץ לישראל, ובתנאי שבוצעה על-ידי מישהו עוין לישראל.

חיים כץ: לפי לשון החוק היום, הוא אינו חל על מי שנפגע בפעולות איבה המכוונות נגד העם היהודי.

חיים כץ: כלומר, פעולת איבה שנעשתה ממניעים אנטישמיים.

חיים כץ: מאז 1 באוקטובר 2000, יום פריצת המאורעות המוכרים כאינתיפאדת אל-אקצא, ובמקביל למאורעות אלה, רבו התופעות של פעולות עוינות על רקע של שנאת יהודים ברחבי העולם, ובשל כך נדרשה הבחינה של החלת חוק התגמולים לנפגעי פעולות איבה גם על מי שנפגע בפעולות איבה נגד העם היהודי.

חיים כץ: מר גפני, תאמין לי, היה דיון מזורז בחוק שלך.

חיים כץ: הוא רץ קדימה מהר מהמצופה, אז לפחות תשב ותכבד את עצמך אם לא אותי.

משה גפני: אני רוצה שחברי הכנסת יתמכו בהצעה שלי.

חיים כץ: הם יתמכו.

חיים כץ: הצעת החוק מאזנת בין הרצון ליתן מענה כאמור לבין הצורך לפעול במגבלות התקציביות של המדינה.

חיים כץ: אי לכך, מוצע לקבוע כי פגיעה מפעולות איבה תכלול גם פגיעה מפעולות שמטרתן היא פגיעה בעם היהודי, אך להגביל זאת רק לפעולות שמטרתן העיקרית היא פגיעה בעם היהודי.

חיים כץ: עוד מוצע כי לעניין פגיעה מפעולת איבה נגד העם היהודי יחול החוק רק על תושב ישראל.

חיים כץ: כמו כן, מוצע לקבוע כי הוראות אלה יחולו על פגיעות כאמור שאירעו מ-1 באוקטובר 2000 ואילך, אך משיקולים תקציביים מוצע כי לא ישולם תגמול בגין התקופה שקדמה ליום התחילה של החוק המוצע – 1 בחודש שלאחר יום פרסומו.

חיים כץ: נוסף על כך, מוצע לאפשר קביעת מנגנון שבו יקוזזו תשלומים מכוח דין זר או ממדינת חוץ מהתגמולים שאדם שנפגע כאמור יהיה זכאי להם.

חיים כץ: מאחר שמנגנון כזה הוא מורכב, מוצע כי הוא ייקבע בתקנות שיתקין שר הרווחה בהסכמת שר האוצר ובאישור ועדת העבודה, הרווחה והבריאות של הכנסת.

חיים כץ: אדוני היושב-ראש, רבותי חברי הכנסת, אני מבקש לברך את חבר הכנסת משה גפני, יוזם הצעת החוק.

חיים כץ: מי ייתן ונגע האנטישמיות יעבור מן העולם ולא יהיה צורך להיעזר בהוראות המוצעות בהצעת החוק שאני מגיש לפניכם היום.

חיים כץ: הצעת החוק מוגשת בלא הסתייגויות, ואני מציע לאשר אותה בנוסח הוועדה בקריאה שנייה ובקריאה שלישית.

חיים כץ: תודה.

עבד-אלמאלכ דהאמשה: תודה רבה.

עבד-אלמאלכ דהאמשה: חברי הכנסת, אנו עוברים להצבעה על הצעת חוק התגמולים לנפגעי פעולות איבה (תיקון מס' 22), התשס"ו-2005.

עבד-אלמאלכ דהאמשה: הצעת החוק מובאת לקריאה שנייה ושלישית בלא הסתייגויות, ונוכל להצביע עליה בקריאה שנייה כפי שהביאה אותה הוועדה.

עבד-אלמאלכ דהאמשה: בבקשה, אפשר להצביע.

עבד-אלמאלכ דהאמשה: הצבעה מס' 9 בעד סעיפים 1–5 – 13 נגד – אין נמנעים – 1 סעיפים 1–5 נתקבלו.

עבד-אלמאלכ דהאמשה: ברוב של 13 תומכים, בלי מתנגדים ועם נמנע אחד – הצעת החוק אושרה בקריאה שנייה.

עבד-אלמאלכ דהאמשה: חברי הכנסת, נצביע על אותה הצעת חוק בקריאה שלישית.

עבד-אלמאלכ דהאמשה: מדובר בהצעת חוק התגמולים לנפגעי פעולות איבה (תיקון מס' 22), התשס"ו-2005.

עבד-אלמאלכ דהאמשה: הצבעה מס' 10 בעד החוק – 12 נגד – אין נמנעים – 1 חוק התגמולים לנפגעי פעולות איבה (תיקון מס' 22), התשס"ו-2005, נתקבל.

עבד-אלמאלכ דהאמשה: ברוב של 12 תומכים, בלי מתנגדים ועם נמנע אחד – הצעת החוק אושרה בקריאה שלישית ותהפוך לחוק מחוקי המדינה.

עבד-אלמאלכ דהאמשה: חבר הכנסת גפני רוצה להודות.

עבד-אלמאלכ דהאמשה: בבקשה, אדוני.

משה גפני: אדוני היושב-ראש, קודם כול אני רוצה להודות לעובדי התעשייה האווירית, שעודדו אותנו בחוק הזה.

משה גפני: אדוני היושב-ראש, אני מבקש להודות ליושב-ראש ועדת העבודה, הרווחה והבריאות, חבר הכנסת חיים כץ, שהאיץ את הצעת החוק כדי להביאה לקריאה שנייה ושלישית לפני התפזרות הכנסת.

משה גפני: אני חושב שזה חוק חשוב.

משה גפני: אני רוצה להודות ליועץ המשפטי של הוועדה, למנהלת הוועדה ולחברי הכנסת שתמכו בחוק בכל שלביו.

משה גפני: אני מקווה, כפי שאמר יושב-ראש הוועדה, חבר הכנסת חיים כץ, שהחוק הזה לא ייושם, שלא תהיינה פעולות אנטישמיות והוא יישאר אות כתובה על הנייר שאין לה יישום.

משה גפני: תודה.

משה גפני: הצורך לאפשר רכישת דירה בדיור ציבורי גם לזכאים שגרים בה פחות משש שנים

עבד-אלמאלכ דהאמשה: אנו ממשיכים בסדר-יומנו.

עבד-אלמאלכ דהאמשה: הנושא הבא הוא הצעה לסדר-היום מס' 7919 בעניין הצורך לתת אפשרות לרכוש דירה בדיור ציבורי גם לזכאים שגרים בה פחות משש שנים.

עבד-אלמאלכ דהאמשה: יעלה את ההצעה חבר הכנסת יעקב ליצמן.

עבד-אלמאלכ דהאמשה: בבקשה.

יעקב ליצמן: אדוני היושב-ראש, כנסת נכבדה, אדוני השר המתאם, שר השיכון, השר לביטחון הפנים, הנושא שאני מדבר עליו הוא נושא הדיור הציבורי שניתן לזכאים סוציאליים, מי שקיבלו דירות ממשרד השיכון על-פי חוק, על-פי נוהל, על-פי קריטריונים.

יעקב ליצמן: משרד השיכון יצא במבצע ונתן להם לרכוש את הדירות בהנחה של 85%, נדמה לי.

יעקב ליצמן: נתנו סיוע, אבל התנאי היה שהזכאי גר בדירה שש שנים לפחות.

יעקב ליצמן: יש אנשים שגרים בדירות האלה פחות משש שנים, ומכל בחינה אחרת הם זכאים לכל דבר.

יעקב ליצמן: אני חושב שאם הממשלה עושה מבצע חד-פעמי כזה – וזה חד-פעמי – זה צריך להיות לכולם.

יעקב ליצמן: אני חושב שאפשר להסדיר את הדבר כך שכל מי שגר בדיור הציבורי, ובידיו אישור בתוקף לכך שהוא זכאי לגור בדיור הציבורי – אין שום סיבה שבעולם שהמבצע יחול רק על מי שגר בדירה שש שנים.

יעקב ליצמן: גם אם אדם גר בדירה פחות משש שנים, מגיעה לו האפשרות לרכוש את הדירה בהנחה של 85%, בתנאים שניתנו לכולם.

יעקב ליצמן: אני לא יודע בכמה אנשים מדובר.

יעקב ליצמן: הגעתי לנושא הזה בגלל פניות מהציבור, אנשים שרצו לרכוש את הדירות שהם גרים בהן ואמרו להם שהם לא זכאים.

יעקב ליצמן: אני לא חושב שצריכה להיות ההגבלה הזאת, של שש שנים.

יעקב ליצמן: ברגע שנכנסה התקנה הזאת, צריך לאפשר לכולם, וגם אם המבצע הסתיים, אני חושב שצריך לחדש אותו, אם רוצים לתת את הזכות הזאת גם לאלה שגרים בדירות פחות משש שנים.

יעקב ליצמן: צריך לאפשר להם.

יעקב ליצמן: זה בנושא ההצעה שהעליתי לסדר-יום.

יעקב ליצמן: אבל אני רוצה לחזור, אדוני השר, לדברים שאמרת קודם.

יעקב ליצמן: אני שמח מאוד שראש הממשלה רוצה לעזור למגזר הערבי.

יעקב ליצמן: אני מכבד את זה.

יעקב ליצמן: הזכרת כיתות.

יעקב ליצמן: אתה יודע שאצלנו, בציבור החרדי – אני חייב לומר לך איך בונים כיתות.

יעקב ליצמן: איך זה מתחיל.

יעקב ליצמן: בציבור החילוני, כשבונים שכונה חדשה – למשל שכונת בגין בצפת – מייד כשמשרד השיכון מתחיל לבנות את השכונה, אוטומטית, הוא בונה בית-ספר, כדי שכשתסתיים בניית הדירות יהיה בית-ספר מוכן.

יעקב ליצמן: ומדובר בשכונה.

יעקב ליצמן: אדוני השר, בציבור החרדי בונים עיר – קריית-ספר למשל: בנו עיר, ולא בנו בית-ספר.

יעקב ליצמן: התחילו כך.

יעקב ליצמן: יש עיר, מאיפה היו כיתות לימוד?

יעקב ליצמן: שכרו דירות.

יעקב ליצמן: נעשה צפוף – נתנו קרוונים.

יעקב ליצמן: לא קרווילות, חלילה וחס.

יעקב ליצמן: יש התקדמות: אחרי שמונה שנים מקבלים שטח, וצריך לקבל כיתות לימוד.

יעקב ליצמן: אתה יודע איך מקבלים את הכיתות האלה?

יעקב ליצמן: לא בדין, אלא שר האוצר עולה אל במת הכנסת ומכריז: בעקבות הסכם קואליציוני עם סיעת אגודת ישראל, יינתנו 100 כיתות לקריית-ספר.

יעקב ליצמן: מה שכולם מקבלים בדין, אנחנו מקבלים בטובות.

יעקב ליצמן: אז נכון, אדוני אמר שכשאנחנו בקואליציה יותר טוב לנו.

יעקב ליצמן: יש לנו ברירה?

יעקב ליצמן: להיות בקואליציה זאת הדרך היחידה שבה אנו מקבלים כיתות.

יעקב ליצמן: אז אני מצפה מראש הממשלה, שאם הוא עושה תיקון – שאני שמח עליו – לציבור הערבי, ואני מכבד אותו על זה, זה מאוד משמח אותי - שיעשה לציבור החרדי לפחות את אותו דבר.

אחמד טיבי: אתה יכול לתרום לשוויון של הציבור הערבי - - -

יעקב ליצמן: אדוני לא היה היום בוועדת הכספים, ואני חייב לומר לך: היום היה בוועדת הכספים דיון על הבעיות של הרשויות הדרוזיות והצ'רקסיות, וישב לידי המתאם של הרשויות הדרוזיות.

יעקב ליצמן: הוא אמר שמקפחים אותם, שמה שכולם מקבלים הוא לא מקבל.

יעקב ליצמן: שאלתי אותו אם הוא חרדי, כי אני רגיל שמקפחים את החרדים.

יעקב ליצמן: נודע לי היום שגם את הערבים מקפחים.

יעקב ליצמן: גדעון עזרא אמר היום שמקפחים ערבים, אבל תשמע כמה מהר הוא אמר שלהם הולכים לעשות אפליה מתקנת.

יעקב ליצמן: הולכים לתת להם כיתות.

יעקב ליצמן: איפה אנחנו?

יעקב ליצמן: למה לא מגיע לחרדים?

אחמד טיבי: גדעון כמעט אמר לנשים הערביות: תפסיקו ללדת.

יעקב ליצמן: אדוני השר, אתה יודע שאני מאוד מכבד אותך, ואתה יודע שאני מכבד גם את ראש הממשלה.

יעקב ליצמן: זה רק נושא אחד מאלה שיש בהם אפליה.

יעקב ליצמן: אני מוכן להראות לך סעיפים סעיפים במשרד החינוך, בכל מחלקה, שיש בהם אפליה.

יעקב ליצמן: אני לא מדבר על הזנה, מה שבית-המשפט עשה לנו, בלי בושה אפילו, ולא על יום לימודים ארוך, ואני לא מדבר על קרן רש"י ואני לא מדבר על כל מיני דברים שאנחנו מקופחים בהם.

יעקב ליצמן: לכן, בסיום דברי אני מברך את ראש הממשלה על האפליה המתקנת, ואני מצפה ממנו מאוד שיעשה את אותה אפליה מתקנת לציבור החרדי.

יעקב ליצמן: תודה רבה.

עבד-אלמאלכ דהאמשה: תודה רבה לחבר הכנסת יעקב ליצמן אשר העלה את הצעתו בעניין הצורך במתן אפשרות לרכישת דירה בדיור ציבור גם לזכאים שגרים בה פחות משש שנים.

עבד-אלמאלכ דהאמשה: יענה על ההצעה השר לביטחון הפנים, חבר הכנסת גדעון עזרא.

עבד-אלמאלכ דהאמשה: בבקשה, אדוני.

גדעון עזרא: אדוני היושב-ראש, חברי חברי הכנסת, חבר הכנסת אחמד טיבי אינו כאן, רציתי רק לומר ששמחתי לראות שמונה סגן מזכיר הכנסת, נאזם בדר; גם הוא חידוש מרענן לכנסת - שיהיה לך בהצלחה.

גדעון עזרא: ידידי, חבר הכנסת ליצמן, בהיותי השר לביטחון הפנים וממלא-מקומו של השר המקשר היום, שקיבל את התשובה ממשרד ראש הממשלה, שהוא היום גם ממלא-מקומו של שר השיכון, אני יכול לומר לך רק את הדברים שהכתיבו לי.

גדעון עזרא: כל מלה נוספת היא פשוט לא אחראית ולא רצינית.

גדעון עזרא: אבל אני מתפלא עליך שאתה נזקק לבימה הזאת בשביל להשיג את ההישגים שלך.

גדעון עזרא: אני מכיר אותך בתור אחד שהוא בעל יכולת גם בלי לעמוד על הדוכן הזה, ויישר כוח לך על מלאכתך.

גדעון עזרא: כשאתה מדבר אתי על עיר חרדית, לנגד עיני אני רואה כל הזמן את ביתר-עילית.

גדעון עזרא: אני חושב שביתר-עילית היא דוגמה ומופת לניהולה של עיר, ובהיותה גם עיר חרדית – לניהולה של עיר חרדית.

גדעון עזרא: זה מאוד תלוי, לפי דעתי, ביושב-ראש הרשות, ותלוי גם באחרים, איך מנהלים את הדברים.

יעקב ליצמן: גם שם חסרות כיתות.

גדעון עזרא: מאותן סיבות שציינתי לאחמד טיבי קודם.

גדעון עזרא: מה לעשות, יש סדרי עדיפויות למדינת ישראל, אי-אפשר לעשות את הכול כל הזמן.

יעקב ליצמן: אבל, אפליה מתקנת אני רוצה.

גדעון עזרא: אפליה מתקנת צריך לעשות כלפי כל החלשים בחברה באשר הם, אני חושב שזאת המטרה.

גדעון עזרא: למדינת ישראל יש יכולת x ובעיות y, והבעיות הרבה יותר גדולות מהיכולת, וצריך לשקול היטב ולמצוא את האיזון בין הצרכים השונים.

גדעון עזרא: ללא כל ספק, החינוך הוא אחד הדברים החשובים ביותר.

גדעון עזרא: מכיוון שאין תקציב 2006, שבו החליטו להגדיל את תקציב המשרד לביטחון הפנים, נקבל בינואר 1 חלקי 12 של התקציב של שנת 2005.

גדעון עזרא: זה לא מספק ולא עונה על הצרכים, כנ"ל גם במקומות אחרים.

גדעון עזרא: ראיתי שגם עם סל התרופות יש בעיות.

גדעון עזרא: תהיה לך הרבה עבודה.

גדעון עזרא: לעצם העניין, העלית נושא חשוב מאוד לגבי המבצע של רכישת דירות.

גדעון עזרא: המבצע הנוכחי "כאן ביתי" מאפשר רכישת דירה בשיכון הציבורי על-ידי דייריה, תוך מתן הנחה שמגיעה עד 85% ממחיר הדירה.

גדעון עזרא: הוותק המינימלי המאפשר רכישה נקבע לארבע שנים באזורי עדיפות לאומית ושש שנים ביתר חלקי הארץ.

גדעון עזרא: המבצע הנוכחי מחליף את מבצע "קנה ביתך", שהיה בתוקף בחמש השנים האחרונות, ובמסגרתו נדרש ותק של 12 שנים באזורים שאינם אזורי עדיפות לאומית.

גדעון עזרא: הדיור הציבורי מיועד למשפחות החלשות ביותר בחברה, משפחות המתקיימות מקצבאות קיום או מעבודה והשלמת הכנסה.

גדעון עזרא: כבר היום יש פער גדול ברמת הסבסוד בין משפחות המתגוררות בדיור הציבורי לבין הזכאים האחרים.

גדעון עזרא: כיום משפחות נתמכות – ואת זה כדאי שהציבור ידע - זכאיות לסיוע בשכר הדירה של 536 שקלים בחודש, והסבסוד של שכר הדירה בשיכון הציבורי הוא כפול מזה, ואף יותר.

גדעון עזרא: בנוסף, משפחות הדיירים זכאיות לרכישת הדירות בהנחה של עד 85% ממחירן, במטרה להקטין את הפער בסבסוד בין האוכלוסיות ולהקטין את התמריץ להיכנס לשיכון הציבורי.

גדעון עזרא: למי שיכול לפתור בעיות דיור מחוץ לשיכון הציבורי נקבע עיקרון של תקופת המתנה של שש שנים בין האכלוס לבין הרכישה.

גדעון עזרא: אני מציע, חבר הכנסת ליצמן, יושב-ראש ועדת הכספים, להעביר את הנושא לטיפול בוועדה.

גדעון עזרא: אתה בטח תרצה שזה יהיה בוועדה שלך - אני לא יודע באיזו ועדה נדונים ענייני משרד השיכון.

קריאה: כלכלה.

יעקב ליצמן: אני רוצה כספים.

גדעון עזרא: אז נניח ליושב-ראש להחליט.

גדעון עזרא: תודה.

עבד-אלמאלכ דהאמשה: נסתדר עם זה.

עבד-אלמאלכ דהאמשה: אדוני השר, תודה רבה.

עבד-אלמאלכ דהאמשה: הצעה אחרת לחבר הכנסת יורי שטרן.

עבד-אלמאלכ דהאמשה: בבקשה, אדוני.

יורי שטרן: כבוד היושב-ראש, כבוד השר, אני מברך את חבר הכנסת ליצמן על העלאת הנושא.

יורי שטרן: אני חייב להגיד שהמבצע, גם הנוכחי וגם הקודם, מפספס עוד אוכלוסיות.

יורי שטרן: למשל, אוכלוסיית העולים מחבר המדינות גם במבצע הקודם לא יכלה לרכוש דירות, כי אז הוותק המינימלי הנדרש היה 12 שנה.

יורי שטרן: עכשיו, כביכול, יש פחות דרישות בנושא הוותק, אבל ההרכב המשפחתי הנדרש בשביל לקבל הנחה משמעותית משאיר את העולים בחוץ.

יורי שטרן: העולים שמקבלים את הדיור הציבורי ב-15 השנים האחרונות הם אך ורק אנשים קשישים, או זוג או בודד.

יורי שטרן: לפי המבצע הנוכחי, הבודד מקבל הנחה של 15%.

יורי שטרן: זאת פשוט בדיחה גסה.

יורי שטרן: מה אפשר לעשות עם ההנחה הזאת כאשר מדובר באנשים הכי חלשים, כפי שאתה, כבוד השר, הגדרת?

יורי שטרן: זוג קשישים מקבל הנחה של 40%, שגם היא לא מספקת.

יורי שטרן: לכן, אני מבקש שהדיון הזה יתקיים באחת הוועדות, ונוכל לשנות את תנאי המבצע.

עבד-אלמאלכ דהאמשה: תודה רבה לחבר הכנסת יורי שטרן.

יעקב ליצמן: הוא מסכים לוועדת הכספים, אין בעיה.

עבד-אלמאלכ דהאמשה: מי בעד להעביר את הצעתו של חבר הכנסת ליצמן לוועדת הכספים?

גדעון עזרא: אני מבקש ועדת הכלכלה.

עבד-אלמאלכ דהאמשה: אתה עומד על זה שזאת תהיה ועדת הכלכלה?

עבד-אלמאלכ דהאמשה: השר עומד על דעתו.

עבד-אלמאלכ דהאמשה: יש בקשות ליותר מוועדה אחת, ולכן הנושא יועבר לוועדת הכנסת והיא תקבע איזו ועדה תדון בהצעה.

עבד-אלמאלכ דהאמשה: הצבעה מס' 11 בעד ההצעה להעביר את הנושא לוועדה – 5 בעד ההצעה שלא לכלול את הנושא בסדר-היום – אין נמנעים – אין ההצעה להעביר את הנושא לוועדה שתקבע ועדת הכנסת נתקבלה.

עבד-אלמאלכ דהאמשה: מסמכים שהונחו על שולחן הכנסת

עבד-אלמאלכ דהאמשה: הודעה לסגן מזכיר הכנסת.

נאזם בדר: ברשות יושב-ראש הישיבה, הנני מתכבד להודיעכם, כי הונחה היום על שולחן הכנסת, לקריאה ראשונה, מטעם הממשלה, הצעת חוק רישום קבלנים לעבודות הנדסה בנאיות (תיקון מס' 6), התשס"ו-2005.

נאזם בדר: תודה.

עבד-אלמאלכ דהאמשה: תודה רבה לסגן מזכיר הכנסת.

עבד-אלמאלכ דהאמשה: הפיגוע בנתניה

עבד-אלמאלכ דהאמשה: חברי הכנסת, אנחנו עוברים לנושא הבא בסדר-היום, להצעות דחופות לסדר-היום בעניין הפיגוע בנתניה, שמספריהן 7922, 7923, 7924, 7927, 7928, 7929, 7930 ו-7931.

עבד-אלמאלכ דהאמשה: ראשון המציעים, חבר הכנסת אריה אלדד - בבקשה, אדוני.

עבד-אלמאלכ דהאמשה: אחריו יש רשימה של מציעים - חברי הכנסת אחמד טיבי, יורי שטרן, יולי אדלשטיין, נסים זאב ואחרים.

עבד-אלמאלכ דהאמשה: הם כמובן יעלו את הצעותיהם לפי הסדר, אם הם יהיו נוכחים באולם.

עבד-אלמאלכ דהאמשה: בבקשה, חבר הכנסת אלדד.

אריה אלדד: אדוני היושב-ראש, חברי חברי הכנסת, אדוני סגן המזכיר החדש, ברכותי.

אריה אלדד: חמישה יהודים נרצחו בנתניה על-ידי מחבל ועשרות נפצעו.

אריה אלדד: אנחנו שולחים תנחומים למשפחות הנרצחים במקום שאין תנחומים, מאחלים החלמה לפצועים ויודעים שהם יישאו את הצלקות, את הפציעות ואת ההלם הנפשי שנים ארוכות.

אריה אלדד: אבל, מייד כששוכך גל הניפוץ הזה, מתחיל גל הפטפוט: גדר.

אריה אלדד: עבר דרך הגדר?

אריה אלדד: במחסום?

אריה אלדד: מתחת לגדר?

אריה אלדד: לוחיות זיהוי צהובות?

אריה אלדד: העביר אותו מי שנושא תעודת זהות והגניב אותו?

אריה אלדד: חפר מנהרה?

אריה אלדד: קפץ מלמעלה?

אריה אלדד: ועכשיו, כיוון שברור שהגדר לא עוצרת את הטרור, בשביל מה לנו גדר?

אריה אלדד: הגדר הביטחונית, שלא מספקת לנו ביטחון ועלתה עד כה 6 מיליארדי שקלים - ותעלה 8, 9, 10 מיליארדים - היא, כפי שכבר הצהירה שרת המשפטים, גדר מדינית.

אריה אלדד: לא איזה מתלהם מהימין, שרת המשפטים אמרה: זאת גדר מדינית, היא תקבע את גבול המדינה.

אריה אלדד: חברי חברי הכנסת, זהו סימון הגבול היקר ביותר המוכר לי בהיסטוריה האנושית.

אריה אלדד: ועד שלא נבין סופית מי הרוויח מהסימון היקר הזה של הגבול, לא נבין למה היה צריך להוציא 10 מיליארדים בשביל לצייר מחדש את קו הגבול; מי הם הקבלנים החדשים של קו בר-לב שהתעשרו ממנו; מי בעלי המחצבות שכמעט נסגרו לפני שלוש שנים, והתעשרו עכשיו; מי הם קבלני הברזל והבטון; מה קרבתם לעמרי שרון ולראש הממשלה; מי התעשר מהגדר הזאת?

אריה אלדד: עד שלא נבין את זה לא נבין למה בשביל לסמן גבול צריך להוציא 10 מיליארדי שקלים - עכשיו, כשאנחנו מבינים שהגדר הזאת איננה מספקת ביטחון לתושבי ישראל.

אריה אלדד: יהודים נרצחים, ומהי תגובת צה"ל?

אריה אלדד: צה"ל יורה על מגרשים ריקים בעזה ועל פחונים ופרדסים נטושים או מעובדים - יורים על שטחי שיגור ה"קסאמים".

אריה אלדד: כמה עולה טיל ששולחים מול שטח ריק?

אריה אלדד: ומערכת הביטחון מבקשת עוד כסף לתקציב הביטחון כדי לשפוך אותו על מגרשים ריקים בעזה.

אריה אלדד: בשביל זה מבקשים עוד תקציב ביטחון.

עבד-אלמאלכ דהאמשה: תודה רבה.

אריה אלדד: אדוני היושב-ראש, משפט לסיום.

אריה אלדד: התגובה האמיתית של צה"ל על הרצח בנתניה לא היתה הגברת הסיכול הממוקד, משום שהסיכול הממוקד צופה פני עתיד, אלא אם גם בעניין הזה - כמו בעניין הגדר - משקרים לנו.

אריה אלדד: תודה רבה.

עבד-אלמאלכ דהאמשה: תודה רבה לחבר הכנסת אריה אלדד.

עבד-אלמאלכ דהאמשה: המציע השני הוא חבר הכנסת אחמד טיבי.

עבד-אלמאלכ דהאמשה: בבקשה, אדוני.

עבד-אלמאלכ דהאמשה: אנחנו דנים בפיגוע בנתניה במסגרת הצעות דחופות לסדר-היום.

עבד-אלמאלכ דהאמשה: לאחר שיסיימו המציעים, ישיב למציעים סגן השר לביטחון הפנים, חבר הכנסת יעקב אדרי.

עבד-אלמאלכ דהאמשה: בבקשה, חבר הכנסת טיבי.

אחמד טיבי: תודה, אדוני היושב-ראש.

אחמד טיבי: אדוני היושב-ראש, חברי הכנסת, כפי שאמרתי מייד אחרי הפיגוע הזה, פגיעה כזאת באזרחים ראויה להוקעה מוסרית ופוליטית כאחת.

אחמד טיבי: אינני יכול לקבל סוג כזה של פיגועים.

אחמד טיבי: מצד שני, אין ספק שמדובר במעשה שפוגע באינטרס הלאומי הפלסטיני העליון.

אחמד טיבי: אבל, משתי הסיבות האלה, כל אחת בנפרד, הרשות הפלסטינית אמרה את דברה - שהיא גם מגנה מעשים כאלה וגם פועלת כדי למנוע אותם, מעשים שלצערי הרב הם לא מנותקים מהמציאות המתרחשת בתוך השטחים הכבושים ומהמשך הדיכוי בשטחים - החיסולים וכדומה שגורמים למעגל קסמים שגובה חיי חפים מפשע.

אחמד טיבי: מול זה, יש להצביע על הקיפאון המחריד במשא-ומתן ובתהליך המדיני.

אחמד טיבי: אין לקבל מצב של החלטות חד-צדדיות והתעלמות מהצד הפלסטיני כשותף שווה-ערך סביב שולחן המשא-ומתן.

אחמד טיבי: אנחנו בתקופה של בחירות, אדוני היושב-ראש, ואני צופה שעד הקיץ הבא יהיה קיפאון מדיני, שלא יוסיף לשני הצדדים.

אחמד טיבי: אני מוצא את עצמי נאלץ להסכים עם חבר הכנסת אריה אלדד בנושא החומה, בנושא הגדר.

אחמד טיבי: מה לא אמרו על הגדר?

אחמד טיבי: שהיא תוצאה מצרכים ביטחוניים.

אחמד טיבי: פעם אחר פעם, באזור השרון - יש שם חומה בקו התפר; יש חומה - ופעם אחר פעם יש פיגועים.

אחמד טיבי: כלומר, התירוץ או ההסבר או ההצדקה הזאת, קורסים.

אחמד טיבי: ומה מזדקר מול עינינו - כמו שאמר חבר הכנסת אלדד - ההצהרה של שרת המשפטים, שלמעשה הגדר והחומה הם גבולה המזרחי העתידי של מדינת ישראל, כלומר, סיבות מדיניות.

אחמד טיבי: מלכתחילה ראש הממשלה לא הסכים להקמת הגדר והחומה, אחר כך הוא שינה את דעתו מול הפופוליזם הציבורי, העממי, של תמיכה בהקמת גדר, שאותו הובילו אנשי מפלגת העבודה, אגב, חיים רמון וברק אחר כך.

אחמד טיבי: לצערי הרב, רוב האסונות של שני העמים התרחשו בתקופת שלטונה של מפלגת העבודה או היו יזומים על-ידיה.

אחמד טיבי: לכן, אדוני היושב-ראש, זה הזמן להוקיע את הגדר הזאת ואת הסבל שהיא גורמת לאנשים.

אחמד טיבי: מי שרוצה להקים גדר, שיקים על האדמה שלו - -

עבד-אלמאלכ דהאמשה: תודה רבה.

אחמד טיבי: - - בתוך הבית שלו, אבל לא על חשבון אחרים, כמו נחש המתפתל בתוך הבטן הפלסטינית.

אחמד טיבי: תודה רבה, אדוני.

עבד-אלמאלכ דהאמשה: תודה רבה לחבר הכנסת אחמד טיבי.

עבד-אלמאלכ דהאמשה: יעלה ויבוא חבר הכנסת יורי שטרן - המציע השלישי בנושא.

עבד-אלמאלכ דהאמשה: אנחנו במסגרת הצעות דחופות לסדר-היום.

עבד-אלמאלכ דהאמשה: אחריו ידבר חבר הכנסת יולי אדלשטיין - אם יהיה נוכח, ואם לא - חבר הכנסת נסים זאב ואחרים.

עבד-אלמאלכ דהאמשה: בבקשה, חבר הכנסת שטרן.

יורי שטרן: כבוד היושב-ראש, חברי הכנסת, השגרה הזאת של התנחומים שאנחנו שולחים פה מהבמה, היא הרסנית, היא מזעזעת, וחבל שאנחנו שוב חוזרים אליה, אבל מי שחשב שהבחירות האלה תעסוקנה בנושאים החברתיים, כי הטרור כביכול נגמר - טעה וטועה ומטעה.

יורי שטרן: הטרור לא נגמר.

יורי שטרן: הבריחה מעזה, גירוש היהודים משם, פירוק היישובים היהודיים - רק הוסיפו מוטיבציה לטרור, ולכן הוא יהיה, הוא יהיה, הוא יהיה, וזה מאוד חבל, והממשלה הזאת לא מסוגלת להתמודד אתו.

יורי שטרן: לפני שאני אמשיך בנושא אני רוצה באמת לברך את נאזם בדר - שאנחנו מכירים אותו שנים - עם תחילת עבודתך בתפקיד הזה של סגן מזכיר הכנסת.

יורי שטרן: בהצלחה.

נאזם בדר: תודה רבה.

יורי שטרן: אני רוצה להתייחס להיבט אחר של האירוע בנתניה.

יורי שטרן: אחד מחמשת ההרוגים הוא חיים עמרם, המאבטח.

יורי שטרן: גם בין הפצועים יש מאבטחים ושוטרים.

יורי שטרן: אנחנו, הציבור הישראלי הרחב - היהודים והערבים - מפקידים את חיינו בידי אנשים שחלקם במדים וחלקם לא, והם אמורים להגן עלינו, ואנחנו תלויים בתפקוד שלהם.

יורי שטרן: משטרת ישראל, שמתמודדת עם בעיות קשות של חוסר תקציבים וחוסר תקנים, מחסור בכוח-אדם ובציוד - עתה לפחות אנחנו יודעים שהדברים איכשהו מוסדרים.

יורי שטרן: בתחום האבטחה - ואני קיימתי אתמול יום עיון בנושא הזה, שתוכנן הרבה מראש, ובצירוף מקרים יצא למחרת הפיגוע - בתחום האבטחה הנושא פרוץ.

יורי שטרן: כל אחד יכול לפתוח חברת אבטחה.

יורי שטרן: הדרישות מהבעלים של חברת אבטחה, איזו חברה יכולה להיקרא חברת אבטחה, הן נמוכות מהדרישות מכל חברת כוח-אדם אחרת.

יורי שטרן: הן נמוכות יותר, ואתמול אישר את זה איש המשטרה שממונה על התחום.

יורי שטרן: כל עבריין יכול לפתוח אותה, הוא רק צריך לרשום את זה על שם אחותו או אחיו, אין שום בעיה.

יורי שטרן: שום דרישה מקצועית לא נדרשת פה.

יורי שטרן: אבל יותר גרוע, המאבטחים עצמם, עשרות אלפי איש - בשיא האינתיפאדה הועסקו בענף הזה יותר מ-100,000 איש - אנשים אלה לא מקבלים הכשרה ראויה.

יורי שטרן: הזכויות של האנשים האלה עדיין לא כל כך בדוקות מן ההיבט המשפטי.

יורי שטרן: וההוכחה לכך היא הסיפור של המאבטח ארנולד אלטגאוז, שבית-המשפט גזר עליו 16 שנות מאסר על כך שהוא ירה, לפי כל ההנחיות, באחד שפרץ לחצר של בית-ספר.

יורי שטרן: איזה מסר שולחים פה למאבטחים אחרים?

יורי שטרן: הדבר הכי גרוע הוא התנאים הסוציאליים שלהם.

יורי שטרן: האנשים האלה, שמגינים על חיינו, מקבלים ברובם פחות משכר מינימום, גוזלים מהם את כל התנאים הסוציאליים שלהם, הם תלויים במעסיק שלהם תלות בלתי סבירה, עבדות אמיתית, והמדינה במכרזים שלה – אני תיכף אסיים.

יורי שטרן: אני רוצה להגיד לך, כבוד היושב-ראש, בדקנו אתמול את המכרזים לנושא האבטחה שמשרדי הממשלה מוציאים.

יורי שטרן: הם בנויים על כך שיציעו להם את המחיר הכי נמוך, כאשר המחירים הם כאלה שברור שאפילו משכורת מינימום אי-אפשר לשלם, שלא לדבר על שאר התנאים הסוציאליים.

יורי שטרן: זאת אומרת, הממשלה עומדת בראש המערכת הזאת של שוד של עובדי אבטחה.

יורי שטרן: את זה אנחנו חייבים להפסיק.

יורי שטרן: צריך לקבוע מחיר מינימום לשירותי אבטחה, כזה שמאפשר לחברות אבטחה לתפקד בלי לפגוע בזכויות הסוציאליות ובמשכורת של העובדים, וצריך גם להגביר בצורה חד-משמעית את הדרישות לחברות האלה, וכל חברה שנתפסה "על חם" כשהיא מפירה את זכויות העובדים לא תקבל יותר שום זכות להשתתף במכרזים הממשלתיים.

עבד-אלמאלכ דהאמשה: תודה רבה לחבר הכנסת יורי שטרן.

עבד-אלמאלכ דהאמשה: חבר הכנסת יולי אדלשטיין – אינני רואה אותו באולם.

עבד-אלמאלכ דהאמשה: חבר הכנסת נסים זאב - בבקשה, אדוני.

עבד-אלמאלכ דהאמשה: ואחריו ידברו חברי הכנסת חמי דורון, אבשלום וילן וניסן סלומינסקי, אחרוני הדוברים, אם יהיו נוכחים באולם.

עבד-אלמאלכ דהאמשה: לאחר מכן יענה למציעים סגן השר לביטחון הפנים, חבר הכנסת אדרי.

עבד-אלמאלכ דהאמשה: בבקשה, חבר הכנסת זאב.

נסים זאב: אדוני היושב בראש, כנסת נכבדה, עוד חמישה קורבנות נרצחים על-ידי מחבל מתאבד.

נסים זאב: כולנו שותפים לצער, לכאב של אותן משפחות הנרצחים: אלכסנדרה גרמיצקי, אליה רוזן, דניאל גולני, קינן צועמי וחיים עמרם, המאבטח מנתניה שעצר את המחבל ומנע את כניסתו לקניון.

נסים זאב: הייתי רוצה לומר משפט אחד בהמשך למה שדיבר חברי קודם לכן.

נסים זאב: הכללים צריכים להשתנות, וכשמדובר על זיהוי מחבל, קרוב לוודאי, לא צריך להצמיד אותו לקיר ולהתפוצץ אתו.

נסים זאב: בארצות-הברית זה לא קיים.

נסים זאב: אפילו אם אתה עוצר חשוד, לא ברמה של מחבל, אם הוא לא מרים את הידיים בתוך הרכב, כשהשוטר מבקש ממנו את הרשיונות, הוא יורה בו אחרי אזהרה.

נסים זאב: למה צריך להיצמד לאותו מחבל שכולם אמרו שהוא חשוד, וקרוב לוודאי שזה כך?

נסים זאב: מערכת הביטחון צריכה לתת את הדעת על כך.

נסים זאב: ארגון "הג'יהאד האסלאמי" קיבל את האחריות לפיגוע והודיע שזה חלק מהתגובות הטבעיות של העם הפלסטיני, ואני מאמין להם.

נסים זאב: אלה התגובות.

נסים זאב: זאת הדרך הפלסטינית, ואני מאמין ל"ג'יהאד האסלאמי" שהם חיים רק על רצח.

נסים זאב: על חרבך תחיה.

נסים זאב: יש חלוקה ברורה בין הרשות הפלסטינית, שמגנה, ובמקביל יש ארגוני טרור שמכים.

נסים זאב: אלה מכים, ואלה מגנים.

נסים זאב: יש חלוקה ברורה, זה היה גם בתקופת ערפאת.

נסים זאב: לכן, אדוני היושב-ראש, ראש הממשלה צריך להבין שמדובר פה בטירוף, באנשים שאין אתם משא-ומתן, וכאשר אנחנו מדברים על הגדר, ואחמד טיבי עומד פה ואומר שהגדר היא הבעיה, צריך לדעת שראש הממשלה עושה מהלך מסוכן, ואני חייב לומר אותו.

נסים זאב: עד הגדר זה התנתקות חד-צדדית, המשא-ומתן יתחיל לגבי מה שמאחורי הגדר.

נסים זאב: אחמד טיבי צריך לנשק את רגליו של ראש הממשלה, שמוכן לתת כמעט חצי מהשטחים בלי משא-ומתן, החצי השני יישאר למשא-ומתן.

נסים זאב: צריך לעצור את האפשרות של פרוזדור של מחבלים שיבואו מעזה ליהודה ושומרון.

נסים זאב: הרי ברור ש"אר.

נסים זאב: פי.

נסים זאב: ג'י" וכל מה שהיה בתמונות עם המחבל - זה לא הגיע מירדן, זה הגיע מהדרום, ואם ראש הממשלה נותן יד לפרוזדור פתוח של פועלים תמימים, הוא גם נותן יד לאותה קבוצה טרוריסטית שתעבור באותה רצועה, באותו פרוזדור.

עבד-אלמאלכ דהאמשה: תודה רבה לחבר הכנסת נסים זאב.

עבד-אלמאלכ דהאמשה: חבר הכנסת חמי דורון – אינני רואה אותו באולם.

עבד-אלמאלכ דהאמשה: יעלה ויבוא חבר הכנסת אבשלום וילן, ואחריו, אם יהיה נוכח, יחתום את רשימת הדוברים חבר הכנסת ניסן סלומינסקי.

עבד-אלמאלכ דהאמשה: לאחר מכן יענה סגן השר לביטחון הפנים.

עבד-אלמאלכ דהאמשה: בבקשה, חבר הכנסת וילן.

אבשלום וילן: אדוני היושב-ראש, רבותי חברי הכנסת, קודם כול תרשה לי, אדוני היושב-ראש, במסגרת הזמן שלי, לברך את סגן מזכיר הכנסת החדש, נאזם בדר, שהוא ראש וראשון לכל מכירי ומוקירי התקנון וסדרי עבודת הבית, ומי כמוהו שנמצא כל כך הרבה שנים במשכן מכיר את כל האותיות הקטנות.

אבשלום וילן: אני מאחל לך הרבה הרבה הצלחה בתפקידך החדש לתועלת הכנסת כולה, וודאי לתועלת חברי הבית הזה.

אבשלום וילן: שיהיה בהצלחה.

אבשלום וילן: דבר ראשון, אדוני היושב-ראש, אני רוצה להשתתף באבלן הכבד של המשפחות ולשלוח איחולי החלמה מהירה לפצועים.

אבשלום וילן: לצערי הרב, פעם אחר פעם אנחנו מקבלים תזכורת כואבת וקשה שהטרור שמכה בנו ובאזור הזה כבר למעלה מ-100 שנה, ממשיך להכות ולגרום נזק.

אבשלום וילן: תאמין לי, כשאתה חושב בשקט מה בסופו של דבר מרוויח אותו ארגון "הג'יה

אבשלום וילן: אד האסלאמי" מכך שחמישה ישראלים מצאו את מותם, וחמש משפחות שכולות היתוספו למשפחת השכול הישראלי - האם זה מקדם אותם במשהו?

אבשלום וילן: האם זה מביא אותם למשהו?

אבשלום וילן: כלום.

אבשלום וילן: אבל יש פה שנאה ועיוורון פוליטי, שעם כל העוצמה שאנחנו מפעילים נגדם, ועם כל שירותי הביטחון, הצבא, המשטרה וכן הלאה, אנחנו מבינים פעם אחר פעם שלייבש את ביצת הטרור כולה אי-אפשר רק באמצעים מודיעיניים וצבאיים, ובסופו של יום צריך להפעיל גם רשתות פוליטיות הרבה יותר רחבות כדי להגיע לפתרון.

אבשלום וילן: צריך להמשיך להילחם ולהכות בטרור בכל מקום, אבל צריך גם לראות את המעגלים היותר-רחבים.

אבשלום וילן: לפני שבועיים, שלושה שבועות, יזם ה"חיזבאללה" יום קרב בניסיון לחטיפת חיילים.

אבשלום וילן: "הג'יהאד האסלאמי" מחובר ישירות לטהרן, כך גם ה"חיזבאללה", ויש פה במפורש ניסיון אירני לעורר את התסיסה, למרות ההסכם של מה שנקרא בערבית "תהדיה", למרות הסכמי קהיר ולמרות העובדה שבסוף חודש ינואר ייערכו בחירות ברשות הפלסטינית.

אבשלום וילן: אנחנו לא מנצלים מספיק את האפיק המדיני, נוסף על הלוחמה היומיומית בטרור, כדי לפתוח ערוצים נוספים.

אבשלום וילן: ואני קורא מכאן לראש הממשלה, למרות מערכת הבחירות, להתחיל להבין ששיתוף פעולה עם הפלסטינים במאבק בטרור הוא אינטרס ישראלי ראשון במעלה, וככל שנקדים ונעשה את זה, ננסה עוד כיוון ונסגור עוד פרצה אפשרית.

אבשלום וילן: חייבים לסיים את הגדר, חייבים לנקוט את כל האמצעים הביטחוניים, אבל צריך להוביל גם את הכיוון המדיני, כי בלעדיו אין תשובה כוללת.

אבשלום וילן: תודה, אדוני היושב-ראש.

עבד-אלמאלכ דהאמשה: תודה רבה לחבר הכנסת אבשלום וילן.

עבד-אלמאלכ דהאמשה: יעלה ויבוא חבר הכנסת יעקב אדרי, סגן השר לביטחון הפנים, וישיב למציעים.

עבד-אלמאלכ דהאמשה: הנושא הוא הפיגוע בנתניה, במסגרת הצעות דחופות לסדר-היום.

עבד-אלמאלכ דהאמשה: בבקשה, אדוני סגן השר.

עבד-אלמאלכ דהאמשה: הבמה לרשותך.

יעקב אדרי: אדוני היושב-ראש, חברי הכנסת, אני רוצה בראשית הדברים להצטרף לברכות לסגן המזכיר הכנסת החדש.

יעקב אדרי: ברכותי.

יעקב אדרי: בהצלחה.

יעקב אדרי: בשם הממשלה ובשמכם ודאי, אני רוצה לשלוח תנחומים למשפחות שאיבדו את יקיריהן וכמובן לאחל החלמה לפצועים, חלקם פצועים קשה, שיצטרכו להיות הרבה זמן בבתי-חולים ובמוסדות שיקום למיניהם.

יעקב אדרי: עם זאת, אני חושב ששמעתי גינויים מכולם על הפיגוע בנתניה.

יעקב אדרי: אני חושב שכל המלים שנאמרו כאן הן כאין וכאפס לעומת מה שצריך לומר על האנשים השפלים שבאים להתפוצץ על אזרחים חפים מפשע, אזרחים שבאים לקניות, אזרחים שאין להם שום קשר – ישיר לפחות – למאבק.

יעקב אדרי: מובן שאי-אפשר לנקות מהעניין הזה את הרשות הפלסטינית, שמדברת, ואולי היא רוצה – אבל לא עושה דבר.

יעקב אדרי: כלום.

יעקב אדרי: קיווינו, ציפינו, אבל בפועל לא נעשה כלום.

יעקב אדרי: אז מגנים.

יעקב אדרי: יופי, קל לדבר.

יעקב אדרי: אחרי כל פיגוע – מגנים.

יעקב אדרי: פעם היה חשוב לנו שמגנים; היום זה איבד כל ערך.

יעקב אדרי: איזה ערך יש למלים אם אין להן כיסוי, אם הרשות לא עושה דבר כדי לשים יד על אותם אנשים ולעצור אותם?

יעקב אדרי: והם יודעים מי אלה, ומכירים.

יעקב אדרי: לא אחת אנחנו גם מתריעים ומצביעים על האנשים ואומרים להם: תעשו, תפעלו.

יעקב אדרי: אם אנחנו לא נעשה את זה, מובן שאין מה לצפות מהרשות.

יעקב אדרי: צריך לסמוך על כוחות הביטחון שיעשו את המלאכה, והם עושים אותה יום-יום ושעה-שעה, כמיטב יכולתם.

יעקב אדרי: מובן שאין מאה אחוז ביטחון בעניין הזה.

יעקב אדרי: אשר לגדר, אני חושב שאם לא היתה גדר המצב היה יותר גרוע והיו יותר פיגועים.

יעקב אדרי: אבל, כמובן, צריך לומר בקול רם שבניית הגדר לא הסתיימה.

יעקב אדרי: לצערי הרב, חלק מהגדר מעוכב בידי בית-המשפט.

יעקב אדרי: אולי אעשה זאת מכאן: במלוא הכבוד והיראה אני מפנה את קריאתי לבית-המשפט העליון שיסיים אחת ולתמיד את העניין הזה.

יעקב אדרי: תוואי הגדר – שיחליטו מה שהם רוצים, נכבד את זה ונעשה כמצוותם, אבל לא מתקבל על הדעת ששנה וחצי יגררו אותנו, את משרד הביטחון, בבתי-משפט.

יעקב אדרי: יש תקציב, יש תוואי ויש הכול, וגם חלק מהפלסטינים, וערבים-ישראלים וגם יהודים תפסו זאת כשיטה – מגישים עתירה לבג"ץ ותוקעים את העסק.

יעקב אדרי: אני אומר שוב, אנחנו נתייצב בהכנעה ונעשה את מה שבית-המשפט יצווה, אבל צריך שהוא כבר יגמור את זה.

יעקב אדרי: כדאי גם שיקבעו הרכב קבוע – אני קצת מעורה בעניין הזה, אני יודע שזה יעכב את בית-המשפט בנושאים אחרים – שיטפל רק בנושא הגדר, ויגמרו את זה.

יעקב אדרי: שנה וחצי ולא פוסקים.

יעקב אדרי: רק בשבוע שעבר שמענו על הדחייה.

יעקב אדרי: זה מצער.

יעקב אדרי: זה לא נכון.

יעקב אדרי: אני מקווה שקריאתי תיפול על אוזניים קשובות.

יעקב אדרי: נערך תחקיר על הפיגוע הזה.

יעקב אדרי: רבותי, היו במקום שוטרים, אבל הם עמדו בסיטואציה בלתי אפשרית.

יעקב אדרי: אותה שוטרת מפורסמת היתה יכולה לכאורה לקחת נשק ולירות.

יעקב אדרי: רבותי, עברו שם הרבה אזרחים, נשים וילדים.

יעקב אדרי: מה היינו, כולנו, אומרים אם אותה שוטרת, מרוב התרגשות ומרוב לחץ ומשום שהיא רצה, היתה יורה ופוגעת חלילה באזרח חף מפשע?

יעקב אדרי: – ועדת חקירה, מח"ש.

יעקב אדרי: אי-אפשר.

יעקב אדרי: זאת בעיה קשה מאוד.

יעקב אדרי: עכשיו נעשה תחקיר יסודי בעניין הזה, כדי לנסות לקבוע בכל זאת, אולי, כללי משחק ברורים.

יעקב אדרי: זה לא פשוט.

יעקב אדרי: כאשר מעורבים אזרחים, ומדובר במקום שוקק, ואנשים עוברים, זה לא פשוט.

יעקב אדרי: אי-אפשר לשפוט את השוטרת או את השוטרים שהיו במקום ולא השתמשו בנשק.

יעקב אדרי: יכול להיות שנפגעו פחות אנשים בגלל זה.

יעקב אדרי: אולי.

יעקב אדרי: אשר לדברי חבר הכנסת יורי שטרן, אני בהחלט מצטרף אליהם.

יעקב אדרי: חברות האבטחה צריכות להיות יותר רציניות ויותר יעילות.

יעקב אדרי: צריך גם לתת לעובדים בהן שכר ראוי.

יעקב אדרי: הם עובדים בשכר רע, ולא אחת הם הראשונים – מי שבגופם עוצרים את המחבלים.

יעקב אדרי: אני בעד להסדיר את העניין הזה.

יעקב אדרי: חבר הכנסת יורי שטרן, אולי "נתלבש" על זה יחד.

יעקב אדרי: אני בעד, כי זה נראה אבסורד - השכר שלהם, שעות העבודה שלהם.

יעקב אדרי: באמת צריך לתקן זאת ולעשות את מיטב יכולתנו כדי שאותם אנשים, שמגינים בגופם, יהיה להם פיצוי כלשהו, שכר מכובד לפרנסתם.

נסים דהן: תודה.

נסים דהן: מה כבודו מציע?

יעקב אדרי: אני מציע להסתפק בדיון, אלא אם כן יש הצעות אחרות.

יעקב אדרי: לי אין בעיה בנושא הזה.

נסים דהן: נשאל את חברי הכנסת אם הם מסכימים.

נסים דהן: חבר הכנסת אלדד, האם כבודו מסכים ומסתפק בדברי סגן השר?

אריה אלדד: כן.

נסים דהן: מסתפק.

נסים דהן: חבר הכנסת אחמד טיבי?

נסים דהן: - אינו נוכח.

נסים דהן: חבר הכנסת יורי שטרן?

יורי שטרן: דיון בוועדת העבודה והרווחה.

נסים דהן: אתה לא יכול לבקש.

נסים דהן: אתה יכול להגיד אם אתה מסתפק או לא מסתפק.

נסים דהן: אתה יכול לבקש דיון במליאה, ואת זה כבר ביקשת מעל הדוכן.

נסים דהן: כבודו לא מסתפק.

נסים דהן: חבר הכנסת יולי אדלשטיין?

נסים דהן: - אינו נוכח.

נסים דהן: חבר הכנסת נסים זאב, כבודו מסתפק?

נסים זאב: לא.

נסים דהן: לא מסתפק.

נסים דהן: חבר הכנסת ניסן סלומינסקי?

אבשלום וילן: הוא לא היה.

נסים דהן: הוא לא היה.

נסים דהן: חבר הכנסת חמי דורון?

נסים דהן: – אינו נוכח.

נסים דהן: חבר הכנסת אבשלום וילן?

אבשלום וילן: מסתפק בהודעתו.

נסים דהן: כבודו מסתפק.

נסים דהן: אלה שלא מסתפקים – יש לנו הצעה אחרת.

נסים דהן: חבר הכנסת דהאמשה רוצה להציע הצעה אחרת, אלא שהוא אינו נוכח.

נסים דהן: אם כן, אנחנו עוברים להצבעה.

נסים דהן: בעד – דיון במליאה; נגד – להוריד מסדר-היום, כי אין לנו שום הצעה אחרת.

נסים דהן: ההצבעה החלה.

נסים דהן: הצבעה מס' 12 בעד ההצעה לכלול את הנושא בסדר-היום – 5 בעד ההצעה שלא לכלול את הנושא בסדר-היום – 4 נמנעים – אין ההצעה לכלול את הנושא שהעלו חברי הכנסת אריה אלדד, יורי שטרן, נסים זאב ואבשלום וילן בסדר-היום של הכנסת נתקבלה.

נסים זאב: ועדת החוץ.

נסים זאב: אתה אמרת - ועדת העבודה.

נסים דהן: בעד – 5, נגד - 4.

נסים דהן: ההצעה תידון במליאה, כנראה בכנסת הבאה, אבל גם לא בכנסת הבאה, כי על-פי תקנון הכנסת כל ההצעות לסדר-היום נופלות.

יורי שטרן: זה תלוי - - -

נסים דהן: תמיד תוכלו להעלות זאת מחדש.

אראלה גולן: - - -

יעקב אדרי: - - - ונגמור עם זה.

נסים דהן: תודה רבה.

נסים דהן: חבר הכנסת דהאמשה, היתה לכבודו הצעה אחרת, אבל לא היית פה.

עבד-אלמאלכ דהאמשה: מה נעשה?

עבד-אלמאלכ דהאמשה: לא הספקנו להגיע.

נסים דהן: תרשו לי לברך את סגן מזכיר הכנסת, מר נאזם בדר, גם על המינוי לתפקיד.

נסים דהן: אני בטוח שהוא יצליח.

נסים דהן: יש לו כל הכישורים והידע כדי להצליח בתפקידו.

נסים דהן: בהצלחה, אדוני.

נסים דהן: זאת הפעם הראשונה שאני מנהל את הישיבה כשכבודו יושב ליד שולחן המזכירות.

נסים דהן: בהצלחה.

נסים דהן: ירי רקטות ה"קסאם" בדרום

נסים דהן: אנו ממשיכים בסדר-היום.

נסים דהן: חבר הכנסת יצחק כהן יעלה ויבוא להציע את ההצעה לסדר-היום מס' 7917: ירי רקטות ה"קסאם" בדרום, שלצערנו נמשך.

נסים דהן: כתושב הדרום ר' יצחק ודאי מכיר את העניין לפני ולפנים.

אראלה גולן: מה עם נושא סל התרופות?

אראלה גולן: גם הוא היה צריך להיות.

נסים דהן: לא.

נסים דהן: לפי סדר-היום לא.

יצחק כהן: אדוני היושב-ראש, כבוד סגן המזכיר נאזם בדר, מברוכ.

יצחק כהן: גברתי, את צודקת.

יצחק כהן: אנחנו נמצאים בתקופה הקשה ביותר בתולדות מדינת ישראל.

יצחק כהן: לא רק שיש משבר מנהיגות ממילא, אלא יש גם ממשלה שהיא מין פלטפורמה עם כמה גלגלים, 18 גלגלים, שכל אחד מכוּון למקום אחר, והעגלה הזאת, הפלטפורמה, את, אני, הילדים שלנו, המדינה הזאת והעם זה נקרעים על הפלטפורמה הזאת ולא מבינים לאן כל העסק הזה מוביל.

יצחק כהן: את מחפשת פה שר?

יצחק כהן: אני מחפש בממשלה שרים.

יצחק כהן: שר הביטחון אומר בכה וראש הממשלה אומר בכה, ושניהם מודים שהם אומרים את מה שהם אומרים משיקולים של בחירות.

יצחק כהן: גברתי, דעי לך שאת צודקת, המדינה הזאת נמצאת בעיצומו של בזאר טורקי.

יצחק כהן: היום התבשרנו על עוד אישיות בכירה, א-גרויסע זאך, שעברה למחנה קדימה ואחורה ולתהומות שם.

אריה אלדד: - - -

יצחק כהן: פרופסור אריאל, אינני יכול שלא להיזכר במשל יותם, ואני חייב להקריאו מעל הדוכן.

נסים דהן: השם שלו הוא אריה אלדד.

יצחק כהן: כן, פרופסור אריה אלדד.

יצחק כהן: אקרא לכם את משל יותם מספר שופטים.

רן כהן: הלוך הלכו העצים למשוח עליהם מלך - - -

יצחק כהן: יפה מאוד.

יצחק כהן: הלוך הלכו העצים למשוח עליהם מלך ויאמרו לזית מולכה עלינו.

יצחק כהן: ויאמר להם הזית, החדלתי את דשני אשר בי יכבדו אלהים ואנשים והלכתי לנוע על העצים.

יצחק כהן: ויאמרו העצים לתאנה, לכי את מלכי עלינו.

יצחק כהן: ותאמר להם התאנה, החדלתי את מתקי ואת תנובתי הטובה והלכתי לנוע על העצים.

יצחק כהן: ויאמרו העצים לגפן, לכי את מלוכי עלינו.

יצחק כהן: ותאמר להם, הגפן החדלתי את תירושי המשמח אלהים ואנשים והלכתי לנוע על העצים.

יצחק כהן: ויאמרו כל העצים אל האטד, לך אתה מלך עלינו.

יצחק כהן: ויאמר האטד אל העצים, אם באמת אתם מושחים אותי למלך עליכם בואו חסו בצלי, ואם אין תצא אש ותאכל את ארזי הלבנון.

אראלה גולן: אם אני זוכרת, אין לאטד פירות ואין לו שום דבר.

יצחק כהן: אין לו צל.

אראלה גולן: גם אין לו פירות.

יצחק כהן: אין לו כלום.

יצחק כהן: זה משל יותם.

רן כהן: - - -

יצחק כהן: אז את שואלת איפה הממשלה?

יצחק כהן: יבוא יותם ויאמר לך איפה הממשלה.

יצחק כהן: היא חוסה בצלו של האטד.

יצחק כהן: ואני אומר לך שהמצב הזה מסוכן יותר מהאיום האירני.

יצחק כהן: הוא מסוכן הרבה יותר מהאיום האירני, כשדוח העוני מתפרסם ומציג את מה שסיעת ש"ס הציגה פה במשך כל הצגת התוכניות הכלכליות של הממשלה הרעה והמושחתת הזאת, שלא רק העניים יהיו הרבה יותר עניים, אלא כל מעמד הביניים נדחס כולו אל מתחת לקו העוני.

יצחק כהן: אומר הנביא עמוס: שמעו זאת השואפים אביון ולשבית עניי ארץ.

יצחק כהן: לאמור מתי יעבור החודש ונשבירה שבר והשבת ונפתחה בר להקטין איפה ולהגדיל שקל ולעוות מאזני מרמה; לקנות בכסף דלים ואביון בעבור נעליים ומפל בר נשביר.

יצחק כהן: ממשלה שבמשך שלוש שנים וחצי לא הישירה מבט לעבר החברה בישראל.

יצחק כהן: היו עסוקים בכל מיני ספינים תקשורתיים, בכל מיני תוכניות שהחריבו חברה שלמה, ובמרכזן אותה תוכנית – לא תוכנית, אותו טירוף - של פינוי גוש-קטיף ללא הסכם, ללא משא-ומתן.

יצחק כהן: לבוא, לקחת, לעקור גוש שלם של התיישבות, להרוס בתי-כנסת, להרוס התיישבות, לפרוץ את המעברים.

יצחק כהן: את כל זה מישהו יכול להסביר לי?

יצחק כהן: למה?

יצחק כהן: הם אפילו לא מתביישים לבוא למסור דין-וחשבון - לא לכנסת, לעם.

יצחק כהן: מה יצא לכם מכל זה?

יצחק כהן: מה שיצא זה בדיוק מה שמרן הרב עובדיה יוסף אמר והזהיר: אתם תצמצמו את טווח ה"קסאמים".

יצחק כהן: טווח ה"קסאמים" הגיע לאשקלון.

יצחק כהן: הצנזורה לא נותנת לפרסם, אבל אני אומר לך שנפלו באשקלון "קסאמים".

יצחק כהן: ה"קסאמים" נפלו במושב שובה, שמעולם לא שמע שריקה של "קסאמים".

רן כהן: לא נפל שום "קסאם" על שובה.

יצחק כהן: נפל.

יצחק כהן: אתה לא יודע.

רן כהן: לא נפל ואתה לא יודע.

יצחק כהן: נפל.

יצחק כהן: אל תתווכח אתי.

יצחק כהן: נפל.

מרינה סולודקין: - - -

רן כהן: - - -

יצחק כהן: נפל, אל תתווכח אתי.

יצחק כהן: אל תתווכח אתי.

יצחק כהן: עכשיו, מה עושה הממשלה?

יצחק כהן: זה כל כך מאפיין את הממשלה הזאת.

יצחק כהן: הממשלה הזאת עושה "בומים".

יצחק כהן: "בומים".

יצחק כהן: אני יושב באשקלון בשתיים לפנות בוקר, שומע "בום".

יצחק כהן: הזכוכיות בבית רועדות.

יצחק כהן: אדון ראש הממשלה, לערבים אין זכוכיות בבית, מזמן נשברו להם.

יצחק כהן: אתה שומע את הזכוכיות בבתים של אשקלון עם ה"בומים" שלך.

יצחק כהן: אז זה מה שעושה הממשלה הזאת.

יצחק כהן: "בומים".

יצחק כהן: "בום" פה, "בום" כלכלי, שם.

יצחק כהן: "בום" אהין, "בום" אהער – "בומים".

יצחק כהן: ממשלת ה"בומים".

יצחק כהן: אדוני היושב-ראש, האיום האירני הוא איום, אבל אל להם לליצנים האלה לטפל באיום הזה, כי הם כבר פספסו.

יצחק כהן: שייתנו לקהילה הבין-לאומית לטפל באיום הזה.

יצחק כהן: שיטפלו באיומים האמיתיים והרציניים, שהם יוצרים אותם.

יצחק כהן: קודם כול, המשבר השלטוני הזה, שאין ממשלה - - -

נסים דהן: יש לך עוד שבע דקות וחצי.

יצחק כהן: אין ממשלה בישראל.

יצחק כהן: אין מלך בישראל, איש הישר בעיניו יעשה.

יצחק כהן: איך אפשר ככה לנהל מדיניות חברתית, כלכלית, ביטחונית, להוביל תוכניות שלום - איזה שלום?

יצחק כהן: אדוני היושב-ראש, מדינת ישראל נמצאת במצב איום ונורא.

יצחק כהן: אני לא יודע מה הפתרון.

יצחק כהן: הם אומרים כולם - פתאום כולם נהיו חברתיים, חבר הכנסת רן כהן.

יצחק כהן: כולם נהיו פתאום חברתיים.

יצחק כהן: אדרבה, יש לכם פה חברי כנסת - -

רן כהן: - - -

יצחק כהן: כן.

יצחק כהן: - - שישמחו מאוד מאוד מאוד לשתף אתכם פעולה עכשיו.

יצחק כהן: תבואו בבקשה עם התוכניות החברתיות העתידיות; בואו, תעשו אותן עכשיו.

יצחק כהן: הרעבים לא יחכו לבחירות.

יצחק כהן: הרעבים לא יחכו להקמת הממשלה הבאה – מי יודע מה יהיה בכלל, השם ירחם.

יצחק כהן: לחכות לספטמבר בשנה הבאה שיתחילו הבטחות השווא האלה, של היושבים פה ליד שולחן הממשלה, על תוכניות כלכליות לצמצום העוני?

יצחק כהן: קבינט כזה, קבינט אחר?

יצחק כהן: בואו נשתף אתכם פעולה.

יצחק כהן: בואו נאמר לכם מה צריך לעשות – יש פה מספיק חברי כנסת מכל חלקי הבית הזה, שישתפו אתכם פעולה עכשיו בהרצת תוכנית כלכלית שתטפל בעוני, עכשיו.

יצחק כהן: תחזירו את המענקים לזוגות הצעירים.

יצחק כהן: זו לא היתה תוכנית כלכלית.

יצחק כהן: לא חסכתם אגורה, מפני ששיתקתם את כל ענף הבנייה, שיתקתם את כל הקבלנים, שיתקתם את היכולת המינימלית של זוג צעיר להגיע לאיזו קורת-גג.

יצחק כהן: הורדתם את קצבאות הילדים.

יצחק כהן: ומה אמרתם?

יצחק כהן: מקצבאות - לעבודה.

יצחק כהן: חבר הכנסת רן כהן, אתה מכיר תינוק שנולד ומבטן אמו יוצא ישר לעבודה?

יצחק כהן: מקצבאות - לעבודה.

יצחק כהן: זאת אומרת, עובר במעי אמו, תשעה חודשים, יוצא, נולד, במזל טוב - לך לעבודה.

יצחק כהן: מקצבאות - לעבודה.

יצחק כהן: הילד הזה צריך לגדול?

יצחק כהן: הילד הזה צריך להתחנך?

יצחק כהן: יש לו עוד 18 שנה של חינוך לפניו?

יצחק כהן: לא.

יצחק כהן: אין.

יצחק כהן: לך לעבודה.

יצחק כהן: איך הוא ילך לעבודה?

יצחק כהן: כל כך מעצבנת הממשלה עם התוכניות הכלכליות שלה.

יצחק כהן: בואו נדבר על התוכניות הביטחוניות שלה.

יצחק כהן: מה הם עשו חוץ מאשר לבזבז מיליארדים?

יצחק כהן: חבר הכנסת רן כהן, אתה יודע שלתקציב הביטחון - כל הוויכוחים האלה על תקציב הביטחון - נותרו 600 מיליון שקל לא מנוצלים בשנת העבודה 2005?

יצחק כהן: מה עשו אתם, את יודעת, גברת גולן?

יצחק כהן: הם הפנו אותם לתקציבים החברתיים?

אראלה גולן: אני מקווה שלפחות העבירו אותם - - -

יצחק כהן: לא, לא.

יצחק כהן: לא.

יצחק כהן: הם נתנו אישור למשרד הביטחון להפעיל את תוכניות 2006 על תקציב העודפים שנשארו להם, מיותרים, ללא צורך, ב-2005.

יצחק כהן: 600 מיליון.

יצחק כהן: והיום מתווכחים אתי איך בולמים את הגבול במצרים.

יצחק כהן: ספין תקשורתי לקראת הבחירות, בין ראש הממשלה לשר הביטחון.

יצחק כהן: עשו לו בושה.

יצחק כהן: עכשיו האיום האירני.

יצחק כהן: פתאום נולד האיום האירני, עד עכשיו לא ידעו שיש איום אירני.

יצחק כהן: אז אנא מכם, דל גאה, אל תטפל באיום האירני, תשאיר את זה לקהילה הבין-לאומית.

יצחק כהן: אל תסבך אותנו במערכת בחירות, עם כל הרמזים שאתם שולחים ואתם משדרים באוויר, שתמו האופציות, שאין יותר אופציות, רק אופציה צבאית.

יצחק כהן: אל תסבכו את מדינת ישראל, מספיק סיבכתם אותה בכל התחומים.

יצחק כהן: הרסתם את ארץ-ישראל, הרסתם את עם ישראל, פגעתם פגיעה קשה מאוד בעולם התורה שנבנה פה במשך שנים כמרכז הרוחני בישראל, הגדול ביותר בעולם אחרי החורבן בשואה.

יצחק כהן: לפה עבר המרכז הרוחני.

יצחק כהן: גם בזה פגעתם פגיעה קשה.

יצחק כהן: עכשיו אתם רוצים לסבך את עם ישראל באיזו הרפתקה, בטיפול באיום האירני?

יצחק כהן: האירנים לא מאיימים רק על ישראל - השם ישמור ויציל - הם מאיימים על כל העולם כולו.

יצחק כהן: תנו לעולם לטפל באירנים, ואל תסבכו אותנו בעוד הרפתקה.

יצחק כהן: תטפלו, במקום בטילים הבליסטיים מאירן, בטילים המצ'וקמקים מעזה.

יצחק כהן: אותן רקטות "קסאם" שמדי פעם משפרים להן את הטווח, מוסיפים להן עוד חומר במנוע הרקטי שלהן, והן מגיעות לטווחים הרבה יותר ארוכים.

יצחק כהן: תטפלו בזה.

יצחק כהן: אל תטפלו באיומים האירניים, תנו לקהילה הבין-לאומית לטפל.

יצחק כהן: אל תסבכו אותנו בעוד איזו הרפתקה שאני לא יודע איך נצא ממנה.

יצחק כהן: אדוני היושב-ראש, בזמן המועט שנותר לי, שלוש דקות, אני רוצה לומר לחברי הבית הזה: אני חושב שלא מאוחר.

יצחק כהן: לא מאוחר.

יצחק כהן: אותם דברים שהתרענו עליהם הופכים, לצערי, לנבואות שמגשימות את עצמן, בכל התחומים.

יצחק כהן: חברה מתפוררת, שעוד אפשר לשקם אותה.

יצחק כהן: אם כל אותם "חברתיים" רוצים באמת לשקם את החברה – בזאת תיבחנו – יבואו עכשיו, היום.

יצחק כהן: הם יקבלו שיתוף פעולה בין כל חלקי הבית כדי להביא היום תוכנית כלכלית שתשפר את מצב החברה.

יצחק כהן: שיוחזרו הקצבאות לילדים, שיוחזרו המענקים לזוגות צעירים, שהקשישים יחזרו לקבל את הטיפול - שעה למקלחת הורידו להם - שיחזירו את כל התקציבים האלה.

יצחק כהן: סך הכול, זה עוד לא מגיע לשני-שלישים מתקציב ההתנתקות, שהוא תקציב אקסוגני שלא מופיע בתקציב בכלל.

יצחק כהן: התקציב שהוא תקציב ההתנתקות, 10.5 מיליארדי שקל לא מופיעים בתקציב, זה מופיע על חשבון הגירעון.

יצחק כהן: וכל הקיצוצים החברתיים שהממשלה הזאת קיצצה, לא מגיעים לשני-שלישים מהתקציב הזה.

יצחק כהן: אז בבקשה, עמיר פרץ, יושב-ראש מפלגת העבודה, הטוען לכתר ראשות ממשלה חברתי - תבוא, בבקשה.

יצחק כהן: אריאל שרון, שפתאום נזכר שיש גם חברה בישראל, יש גם אנשים מעבר לגדר של החווה, חוות- השקמים – תבוא, בבקשה.

יצחק כהן: בנימין נתניהו.

יצחק כהן: כל המועמדים לראשות הממשלה רוצים תוכנית חברתית - אל תדברו עליה בעתיד.

יצחק כהן: בואו, תציגו אותה עכשיו, אנחנו נעזור לכם.

יצחק כהן: נעזור לכם להעביר את התוכנית הזאת.

יצחק כהן: סיעת ש"ס מתחייבת לעזור לכם להעביר תוכנית כלכלית שבמרכזה החזרת קצבאות הילדים, החזרת המענקים לזוגות צעירים, טיפול בנכים, טיפול בקשישים.

יצחק כהן: נעזור לכם להעביר את התקציב הזה.

יצחק כהן: אל תרמו את העם.

יצחק כהן: אל תספרו להם סיפורי כזב, שאתם מתכוננים אחרי הבחירות להיות חברתיים.

יצחק כהן: בואו תהיו עכשיו חברתיים.

יצחק כהן: הרעבים היום אוספים את פת לחמם מתוך פחי האשפה.

יצחק כהן: תגיעו עכשיו עם תוכנית כלכלית ותקבלו סיוע, אם במרכזה של התוכנית יהיו החזרת קצבאות הילדים, החזרת המענקים, החזרת הטיפול בקשישים ובאוכלוסיות החלשות, הגדלת סל התרופות.

יצחק כהן: אל תחכו לבחירות.

יצחק כהן: בזאת תיבחנו.

יצחק כהן: אם אמת אתם דוברים, בואו עכשיו ותציגו את התוכנית.

יצחק כהן: לגבי המצב הביטחוני, כבר אמר נעים זמירות ישראל: אם ה' לא ישמור עיר שווא שקד שומר.

יצחק כהן: אין לנו אלא לסמוך על אבינו שבשמים; לסמוך על הממשלה הזאת בוודאי אי-אפשר.

יצחק כהן: בממשלה הזאת כל אחד מושך לכיוון אחר את היצול.

יצחק כהן: כל אחד מושך לכיוון אחר, וזו הסכנה הגדולה ביותר.

יצחק כהן: מזה אנחנו חוששים.

יצחק כהן: תודה, אדוני היושב-ראש.

נסים דהן: תודה גם לך.

נסים דהן: לצערנו, אין תגובת הממשלה על דברים כואבים אלו.

יצחק כהן: כי אין ממשלה.

נסים דהן: לכן, חברי הכנסת יוכלו להשמיע דברם בעד ונגד.

נסים דהן: הצעה אחרת לחבר הכנסת רן כהן.

רן כהן: אדוני היושב-ראש, קודם כול, חרפה שאין ממשלה כאשר מתקיים הדיון הזה.

רן כהן: יש שרים, כל אחד עם משרד, עם לשכה ועם "וולבו" ועם נהגים, והם יכולים להיות כאן והם חייבים בהגדרה להיות כאן.

רן כהן: לכן זאת חרפה.

שאול יהלום: כולם במשא-ומתן על הצטרפות לקדימה.

רן כהן: על זה אני אולי אעיר הערה, ברשותך, חבר הכנסת יהלום, אבל נושא הדיון הוא ירי הרקטות על יישובי הדרום.

רן כהן: נדמה לי שבעניין הזה בכל זאת צריך לומר דברים ברורים ונחושים.

רן כהן: אין דרך היום, אדוני היושב-ראש, אלא לקרוא ליושב-ראש הרשות הפלסטינית אבו-מאזן לעצור את הירי המתועב הזה.

רן כהן: זה ירי נגד אזרחים חפים מפשע, וצריך להפסיק אותו.

רן כהן: מי שרוצה להבטיח שתוכל להיות שכנות אלמנטרית לטובה חייב להפסיק את הירי הזה.

רן כהן: אני קורא גם לראש הממשלה.

רן כהן: היום אי-הידברות עם אבו-מאזן גובלת בפשע, כי הדרך היחידה היום לקדם תהליך, אבל גם למנוע את הטרור, היא על-ידי יצירת דיאלוג עם הרשות הפלסטינית.

רן כהן: אחרת משאירים לטרוריסטים לחגוג את שלהם, וזה כמובן הולך על חשבון אזרחי מדינת ישראל והאזרחים הפלסטינים.

רן כהן: אני חייב לומר מלה אחת על ההיעדרות של שרים מהממשלה, לרבות השר הנגבי.

נסים דהן: הצעה אחרת מהמקום זה לא נאום ארוך, אבל אני אתחשב בכך שאנחנו כמעט בסוף סדר-היום ויש לך עוד דקה.

רן כהן: אני מודה לך.

רן כהן: לפי ההצהרה של הנגבי, אני מבין שקדימה הופכת למקבץ של מושחתים.

רן כהן: טוב, זה דווקא לא רע, שתהיה רשימה אחת שיהיה ברור שכל המושחתים הולכים אליה.

רן כהן: אני מקווה רק שיקבצו באמת את כולם.

אראלה גולן: - - -

רן כהן: כן, אולי באמת יוכלו לקיים את הישיבות בבתי-המעצר או בבתי-הכלא.

נסים דהן: נא לסיים.

רן כהן: אני מודה על האמת, אדוני היושב-ראש, בתור יריב ארוך שנים של צחי הנגבי, היה תענוג לשמוע אותו אומר שאין פתרון זולת הפשרה הטריטוריאלית.

רן כהן: בנה של גאולה כהן.

רן כהן: זה ממש מתאים לי.

נסים דהן: חבר הכנסת יהלום, גם לך היתה הצעה אחרת.

שאול יהלום: אדוני היושב-ראש, חבר הכנסת יצחק כהן, עמדת על הדוכן ודיברת הרבה, לא בשמך, אלא ייצגת את סיעת ש"ס.

שאול יהלום: אני מציע לך, בוא נחליט יחד שאנחנו אחרי הבחירות, שתי מפלגותינו, ברוב חוסם - אני לא מאמין שנצליח להתאחד לרשימה - נוכל להחליט שאף אחד מאתנו לא נכנס לקואליציה בלי התנאים שאתה דיברת עליהם ולרובם אנחנו מסכימים.

שאול יהלום: תעביר החלטה בסיעה ואנחנו נעביר אצלנו ואז אולי נהווה כוח, כי אתה יודע שניסיונות קודמים בקדנציות קודמות להציע רוב חוסם כזה לא צלחו.

נסים דהן: לכן, כבודו חבר הכנסת יהלום, מה מציע?

נסים דהן: להסיר?

יצחק כהן: לוועדת החוץ והביטחון.

נסים דהן: נצטרך להצביע בין בעד, שזה דיון בוועדה, לבין נגד, שזה להסיר.

יצחק כהן: - - -

נסים דהן: זה הסיכון כשמנהלים דיון בשלהי הכנסת.

נסים דהן: הצבעה מס' 13 בעד ההצעה להעביר את הנושא לוועדה – 3 בעד ההצעה שלא לכלול את הנושא בסדר-היום - אין נמנעים – אין ההצעה להעביר את הנושא לוועדת החוץ והביטחון נתקבלה.

נסים דהן: בעד - 4, בצירוף קולו של חבר הכנסת רן כהן.

נסים דהן: אין מתנגדים ואין נמנעים.

נסים דהן: הנושא יידון בוועדה, אם יתאפשר, כמובן.

נסים דהן: הנושא הבא: אי-עדכון סל הבריאות - הצעות לסדר-היום שמספריהן 7880, 7885, 7899, 7905 ו-7918.

נסים דהן: חבר הכנסת שאול יהלום יעלה ויבוא במסגרת הצעות דחופות לסדר-היום.

נסים דהן: יש לך שלוש דקות, אדוני.

נסים דהן: לא נקפיד אתך על קלה כחמורה.

נסים דהן: חברת הכנסת גולן, אף שהתקנון לא מאפשר לי לתת לך לדבר מעל הדוכן, אחרוג מהתקנון, וזו סמכותו של היושב-ראש, ואתן לך לדבר מעל הדוכן בנושא כאוב כזה של סל הבריאות.

שאול יהלום: אדוני היושב-ראש, שהוא למעשה שר הבריאות לשעבר, אדוני שר הבריאות הנוכחי, שאנחנו מאחלים לך שתמשיך ותכהן לפחות עד סוף הקדנציה, כאשר שמועות אומרות ששרי הליכוד המקורי ולא הליכוד שפרש מכם, עומדים להתפטר.

שאול יהלום: מאחלים לך שלא תתפטר.

שאול יהלום: אדוני היושב-ראש, חברי הכנסת, מי כמונו יודעים את המצוקה הנוראה שקיימת בשנים האחרונות נוכח המחסור התקציבי בסל התרופות.

שאול יהלום: אם היינו זוכים, אדוני היושב-ראש, ויש הצעות חוק כאלה על שולחן הכנסת, היינו קובעים שסל הבריאות יעודכן באחוז קבוע מתקציב הבריאות.

שאול יהלום: אנחנו יכולים להציע 2%, היינו מתפשרים על 1.5%, היה מדובר על משהו בסביבות 300 מיליון שקל כל שנה.

שאול יהלום: ואז לא היו צריכים שר הבריאות וחברי הוועדה וכל השדולות והחולים והרופאים לעמוד כאן

שאול יהלום: בפתח לפני שר האוצר וועדת הכספים, והיינו זוכים לדבר שצריך להיות, משום שמדובר בסל בריאות שמתעדכן לפי הרפואה המודרנית.

שאול יהלום: אבל לא זכינו.

שאול יהלום: לכן, בצד המאבק להעברת חוק בדבר אחוז קבוע, אנחנו חייבים וצריכים כל שנה לשנס מותניים, לאחד כוחות למען הגדלת תקציב סל הבריאות.

שאול יהלום: ואכן, בשנה האחרונה, לאחר פיגור של שנתיים, שבהן היה תקציב כל כך קטן שהיתה בושה אפילו להזכיר אותו, התעדכנו בערך ב-300 מיליון ש"ח.

שאול יהלום: על כך צריך להוסיף תודה למפלגת העבודה, שבאחד ההסכמים הקואליציוניים היה לה חלק ב-300 מיליון השקלים הללו, ובסך הכול הסכום הזה נכנס ופתר משהו.

שאול יהלום: בגלל הפיגור בן השנתיים הסכום הזה לא סיפק.

שאול יהלום: אם כל שנה היו 300 מיליון, אין ספק שהיינו זוכים גם למיצוי.

שאול יהלום: אבל מאחר שהסכום הזה בא רק אחרי שתי שנות פיגור, הוא נתן משהו רק להורדת הלחץ.

שאול יהלום: אנחנו נמצאים היום במצב מאוד מאוד קשה.

שאול יהלום: חודש דצמבר, אין תקציב למדינה בגלל הבעיות הקואליציוניות.

שאול יהלום: המדינה הולכת לבחירות.

שאול יהלום: תקציב המדינה בוודאי יהיה רק לאחר הבחירות, כשאנחנו מדברים בוודאי על החודשים אפריל ומאי.

עבד-אלמאלכ דהאמשה: נגמר לך הזמן.

שאול יהלום: היושב-ראש הקודם אמר לי שאוכל להאריך.

שאול יהלום: קביעתו קדושה לנו.

עבד-אלמאלכ דהאמשה: בסדר.

שאול יהלום: כך ייווצר מצב שבמשך מחצית השנה, גם אם נניח שנזכה לתקציב נאות במחצית השנייה של 2006, מה יהיה ב-2005?

שאול יהלום: ב-2005 עומדים מאות חולים שאינם יכולים לקבל את התרופות שהם ראויים להן.

שאול יהלום: אזכיר, אדוני היושב-ראש, בכל זאת מהן התרופות, ולא אפרט.

שאול יהלום: רק אתמול החליט בית-הדין לעבודה, בראשות השופטת שרה שדיאור, לתת בהחלטה של בית-הדין מול קופת-חולים "מאוחדת" את התרופה "ארביטוקס", שמיועדת לחולי סרטן, ועולה 30,000 שקל לחולה לחודש.

שאול יהלום: אף חולה סביר לא יכול לעמוד בכך.

שאול יהלום: בבית-המשפט הוצג השיפור שחל כאשר התרופה נקנתה באופן פרטי.

שאול יהלום: אנחנו מדברים על עשרות תרופות שהחולים יכולים להציל בעזרתן את חייהם, כמו "רמיקד" לחולי עור קשים, כמו "לבמיר" לחולי סוכרת, כמו "נובוסבן" לעצירת דימומים, כמו "לנטוס" בהתוויות שעדיין לא אושרו לחולי סוכרת, כמו "פלוויקס", תרופה המונעת קרישי דם, ואני לא מפרט יותר מחוסר זמן.

שאול יהלום: לכן, רבותי, אנחנו פונים מכאן – איפה הממשלה?

מרינה סולודקין: אני תורנית.

שאול יהלום: הסגנית נמצאת, אבל השר איננו.

שאול יהלום: בכל אופן, אנחנו פונים לוועדת הכספים, לשר האוצר ולשר הבריאות בדרישה, שאף שאין תקציב למדינה, יוקצו מייד לסל הבריאות 400 מיליון ש"ח לפחות.

שאול יהלום: ועדת הסל תתבקש עד 1 בינואר להחליט מהן התרופות על-פי דעתה, לפי צורכי הרפואה, ויוקצה הסכום הזה, לפחות 400 מיליון ש"ח, כבר ב-1 בינואר.

שאול יהלום: הדבר יפתור את בעייתם הנוראה של החולים, שכפי שאני אומר, כל חולה שמדבר אתנו, אנחנו רואים עד כמה חייו יכולים להינצל על-ידי תרופה, ואין לו 30,000-40,000 שקל בחודש.

שאול יהלום: לבנו מזדעק אם הדבר לא ייעשה.

שאול יהלום: אני מקווה שכל המליאה תתאחד, אדוני היושב-ראש, בדרישה.

שאול יהלום: אני גם קורא לחברי, מאחר שנכנס יושב-ראש ועדת הכספים, הרב ליצמן, אני מציע שהצעתנו תועבר לוועדת הכספים וועדת הכספים תקבל על עצמה לדון בעניין הזה מייד ולהזמין את שרי האוצר והבריאות, כדי שאכן החולים הקשים יזכו ב-1 בינואר למשהו מהמזור של סל תרופות מעודכן יותר.

שאול יהלום: תודה רבה, אדוני.

עבד-אלמאלכ דהאמשה: תודה רבה לחבר הכנסת שאול יהלום.

עבד-אלמאלכ דהאמשה: המציע השני הוא חבר הכנסת נסים דהן.

עבד-אלמאלכ דהאמשה: בבקשה, אדוני.

עבד-אלמאלכ דהאמשה: המציעים אחריו הם חברי הכנסת אורי אריאל, יעקב ליצמן ומל פולישוק-בלוך, כמובן בתנאי שהם נמצאים באולם ומוכנים להעלות את הצעותיהם.

עבד-אלמאלכ דהאמשה: בבקשה, אדוני.

נסים דהן: תודה רבה, אדוני היושב בראש.

נסים דהן: אני גם מודה לך על שהחלפת אותי כדי שאוכל להעלות את ההצעה לסדר-היום.

נסים דהן: מורי ורבותי, על החשיבות של עדכון סל הבריאות אני לא רוצה להרחיב את הדיבור.

נסים דהן: אני סומך את ידי על כל מלה שאמר כאן חבר הכנסת שאול יהלום, הוא מכיר את הנושא לפני ולפנים, גם בתפקידו כפרלמנטר, ובעיקר בתפקידו כיושב-ראש ועדת העבודה, הרווחה והבריאות.

נסים דהן: מתוך טכנולוגיות חדשות שמתחדשות כל שנה, יש בקשה במדינת ישראל בלבד לתוספת תקציב של לפחות 2-3 מיליארדי שקלים.

נסים דהן: אם היינו רוצים להיות מדינה מתוקנת, שכל טכנולוגיה חדשה שהומצאה אי-שם ברחבי העולם תינתן לאזרחיה, היינו צריכים עדכון של הסל ב-2-3 מיליארדי שקלים.

נסים דהן: אני מבין, אף אחד לא מבקש את זה.

נסים דהן: יש חוק שמתגלגל על אחוז מסוים.

נסים דהן: גם זה, לצערי הרב, רק מתגלגל.

נסים דהן: אבל עכשיו אני מדבר על כך שגם כשהממשלה בישיבתה כממשלה כבר אישרה את תקציב 2006, ובספר התקציב יש 200 מיליון שקל לטכנולוגיות חדשות, לצערנו הרב, ועל זה אני רוצה לדבר, אנחנו לא נוכל ליישם אפילו את החלטת הממשלה הזאת, ולא נוכל מתוך אותם 200 מיליון שקלים להעניק ולו אגורה אחת לטכנולוגיות חדשות בשנת 2006.

נסים דהן: ולמה?

נסים דהן: פשוט מאוד - לא העברנו את תקציב המדינה.

נסים דהן: כיוון שתקציב המדינה לא עבר, הרופאים ימשיכו לקבל שכר, כי גם כשאין תקציב, יש כללי מינהל תקין - איך מדינה ממשיכה להתקיים גם כשאין תקציב.

נסים דהן: הרופאים יקבלו שכר.

נסים דהן: פעולות 1 חלקי 12 אפשר להוציא.

נסים דהן: אבל תקציבים כמו לסל הבריאות ועוד תקציבים אחרים, כמו תמיכות ועוד כמה סוגי תקציב, לא ניתן להשתמש בהם בכלל, אפילו לא 1 חלקי 12, כיוון שהם נהפכים לתקציב הוצאה רק לאחר החלטת הכנסת לאשר את התקציב ורק לאחר החלטת ועדת העבודה, הרווחה והבריאות על מסקנות הוועדה הציבורית.

נסים דהן: כל זמן שהתהליך הזה לא הסתיים אי-אפשר להוציא אפילו 1 חלקי 12 של אותם 200 מיליון שקלים.

נסים דהן: מכאן, אזרחי מדינת ישראל יחכו, כמו שאמר חבר הכנסת יהלום, ולדעתי זה ייקח הרבה יותר זמן, כיוון שרק במאי תקום הממשלה הבאה, להערכתי, אפריל-מאי, ורק אחרי כן תתכנס הוועדה הציבורית, היא תשב חודש-חודשיים לפחות, ואז היא תביא את החלטותיה לוועדת העבודה, הרווחה והבריאות, ופרסום ברשומות - עוד 30 יום, ורק לאחר מכן ייכנסו לתוקף אותם 200 מיליון שקלים.

נסים דהן: מה יגיד האוצר?

נסים דהן: התקציב הוא שנתי.

נסים דהן: בינתיים עברה חצי שנה, יש לכם רק 100 מיליון שקל לאותה שנה.

נסים דהן: זו יכולה להיות בעיה חמורה מאוד.

נסים דהן: אני כבר לא מדבר על כך שגם 200 מיליון השקלים כבר לא מספיקים.

נסים דהן: אני מדבר על הסבל הנורא של אותם חולים הרואים את האור בקצה המנהרה.

נסים דהן: כולנו יודעים, על סמך עבודת הוועדה הציבורית, מהן התרופות שייכנסו לשנה הבאה.

נסים דהן: כולנו יודעים את סדר העבודה.

נסים דהן: התעדוף נעשה, יש פרסום של תעדוף מהשנה שעברה.

נסים דהן: כולם יודעים שמה שכבר נענה מתוך התעדוף על-ידי תקציב השנה, התקצוב הבא ייענה לתעדוף באותן קטגוריות.

נסים דהן: הזכירו פה כמה תרופות שאנשי מקצוע יודעים שהן התרופות המיועדות.

נסים דהן: החולים מתחילים לתלות בזה תקוות, ו"בום" - איך אמר חברי?

נסים דהן: ממשלת ה"בומים" - פתאום אין יותר, התרופות האלה לא ייכנסו.

נסים דהן: לכן, יש פתרונות.

נסים דהן: העניין הוא רצון טוב.

נסים דהן: יש פתרון - פתרון אחד פשוט, הציע אותו חבר הכנסת יהלום: אפשר להכניס את אותן תרופות ל-2005.

נסים דהן: יש כבר תעדוף.

נסים דהן: על סמך התעדוף של 2005, אפשר לקחת את התעדוף של 2005.

נסים דהן: מה שנענה בתקציב 2005 - למחוק, להמשיך ברשימה ולהכניס עוד מינימום 200 מיליון, כי זה מה שמופיע בספר התקציב.

נסים דהן: אפשר להכניס גם 400 מיליון.

נסים דהן: יש הצעה אחרת, אם לא רוצים ללכת בשיטה הזאת.

נסים דהן: למשל, אשאל אתכם, חברי חברי הכנסת, ואלה שלא יודעים אגלה להם סוד: תקציב הביטחון עובד עם 1 חלקי 12?

נסים דהן: מה פתאום.

נסים דהן: אלא מאי?

נסים דהן: בהוראת התקציב נאמר שהחשב יכול, בשיקול דעת של החשב, במקרים מסוימים לתת יותר מ-1 חלקי 12.

נסים דהן: למה אי-אפשר לעשות את זה במערכת הבריאות?

נסים דהן: למה זה כל כך פשוט ובמערכת הביטחון אפשר לעשות אפילו יותר מ-1 חלקי 12?

נסים דהן: יש עוד מערכות אחרות, כמו מערכות חירום, כמו מערכות תמיכה במוצרי יסוד.

נסים דהן: יש כמה מערכות שהן יוצאות מן הכלל.

נסים דהן: מערכת הבריאות היא לא כמו מערכת החירום, או לא כמו תמיכה במוצרי היסוד, שניתן להפעיל שיקול דעת ולתת יותר מ-1 חלקי 12?

נסים דהן: צריך לאשר את אותם מאות מיליונים לבריאות, לתת את אותו שיקול דעת לחשב, להפעיל לא 1 חלקי 12, אלא להוציא את כל התקציב במספר חודשים מצומצם, נניח ינואר--פברואר, אם הוא לא יכול להוציא את הכול ב-1 בינואר, ובא גואל.

נסים דהן: אז יש פתרונות.

נסים דהן: צריך רק רצון טוב, צריך לב רחום וחנון כלפי אותם מסכנים שסובלים כל כך הרבה.

נסים דהן: מורי ורבותי, בסוף דברי אני חייב לציין שנעשו מהלכים בנושא הזה.

נסים דהן: אנחנו, חברי הכנסת, אומנם עומדים כאן מעל הדוכן ומדברים, אבל אני חייב לציין לשבח את שר הבריאות, חבר הכנסת דני נוה, שלא חיכה שאנחנו נדבר פה מעל הדוכן כדי לעורר את הנושא במשרדי הממשלה ובממשלת ישראל.

נסים דהן: אני יודע על התנהלות מאחורי הקלעים בינו לבין שר האוצר כדי למצוא פתרון ומזור.

נסים דהן: יש עוד חברי כנסת, ידידי ושרי בריאות לשעבר שפועלים בעניין.

נסים דהן: כולם עם רצון טוב.

נסים דהן: אבל לצערי הרב, הרצון הטוב הזה מסתיים כשזה מגיע לשולחן הממשלה ומקבלי ההחלטות.

נסים דהן: נשבח את שר הבריאות על הפעולות הגדולות שלו, נחזק אותו וניתן לו את הגיבוי, כדי שהוא יוכל לבשר לנו, אולי אפילו היום מעל הדוכן, שיש לנו פתרון.

נסים דהן: תודה רבה.

עבד-אלמאלכ דהאמשה: תודה רבה לחבר הכנסת נסים דהן.

עבד-אלמאלכ דהאמשה: חבר הכנסת אורי אריאל – בבקשה, אדוני.

אורי אריאל: אדוני היושב-ראש, חברי חברי הכנסת, אדוני שר הבריאות, ראשית צריך להגיד שיש התקדמות, שהצלחת לקדם גם את היקף סל הבריאות.

אורי אריאל: אתה יודע, כפי שאנחנו יודעים, ועוד יותר יודעים החולים, שזה לא מספיק.

אורי אריאל: לא בגדר כך שיש עוד חולה אחד אחרון שלא מקבל את מה שהוא צריך, אלא שיש לצערנו אלפים רבים שלא מקבלים את הטיפול הכי טוב, כי אין ידם משגת.

אורי אריאל: הנפגעים העיקריים, כמו תמיד, הם החלשים.

אורי אריאל: הרי לו יצויר שיש יהודי שהצליח לצבור במשך חייו נכסים, ויש לו משפחה אמידה או לפחות לא ענייה - אני יכול להעריך שכל משפחה טובה תתגייס למען בן ביתה ותדאג שהוא יקבל את הטיפול המתאים והראוי בזמן אמת, שר"פ כזה או שר"פ אחר, חוץ-לארץ, מה שצריך.

אורי אריאל: כך נוהגים יהודים, כך נוהגים בני-אדם אצלם בבית.

אורי אריאל: החלשים שבתוכנו, שלא גומרים את החודש, בוודאי לא יכולים ללכת לטיפול רפואי משלים נוסף על מה שהמדינה נותנת להם.

אורי אריאל: ופה מתגלית המדינה בחולשתה, כאשר ראש הממשלה, במקום להטיל את כובד משקלו על העניין הזה ולחזק אותו, עוסק בדברים אחרים.

אורי אריאל: הוא עוסק במינויים, בוועדה מסדרת, במפלגה, הוא אוסף וקולט כל מיני אנשים מושחתים אצלו בבית.

אורי אריאל: חגיגה.

אורי אריאל: אבל זמן לחולים אין לו, הוא חייב לעסוק בדברים אחרים.

מל פולישוק-בלוך: הוא כנראה מאוד בריא.

אורי אריאל: ראש הממשלה בריא ונאחל לו שיהיה בריא עד מאה-ועשרים, אבל שיעשה את זה בחווה בתור אדם פרטי.

אורי אריאל: למה אנחנו צריכים לסבול?

אורי אריאל: שר הבריאות, האם יש לך תרופה מיוחדת שעוד לא בסל נגד ראש הממשלה הזה?

אורי אריאל: זה פשוט גורם לקבס, גורם לבחילות עזות.

אורי אריאל: אני שואל אם יש תרופה.

אורי אריאל: יש תרופה אחת, ב-28 במרס 2006, לשלוח אותו לחווה.

אורי אריאל: אבל עד אז מה נעשה?

שאול יהלום: יש "פראמין".

אורי אריאל: אם מישהו בבית הזה או במדינת ישראל בכלל צופה ורואה אותנו ויודע לתת לי תשובה אם יש תרופה מיוחדת, מהירה, בת השגה עכשיו, נגד הבחילות מראש הממשלה, אני מבקש שיצלצל אלי ומייד לטלפון 6753882-02.

אורי אריאל: תודה, אדוני היושב-ראש.

נסים דהן: תודה, אדוני.

נסים דהן: חבר הכנסת, ר' יעקב ליצמן, בכבוד.

יעקב ליצמן: אדוני היושב-ראש, אדוני השר, כנסת נכבדה, על נושא הסל לא צריך להרחיב, זה חיוני וחשוב ויש בזה פיקוח-נפש.

יעקב ליצמן: הפתרונות נאמרו כאן, שאפשר להקדים מימון.

יעקב ליצמן: עובדה, אדוני השר, שהיום ועדת הכספים קיבלה פנייה ממשרד האוצר להעביר 247 מיליון שקלים ממשרד הפנים בעבור הרשויות המקומיות, מענקים.

יעקב ליצמן: אני מכבד את זה, אבל זה כבר על חשבון 2006, להקדים מימון.

יעקב ליצמן: למה?

יעקב ליצמן: כי כולם מבינים שהתקציב של 2006 יבוא אולי במאי ולא בטוח אפילו שביוני, תלוי כמובן בתוצאות הבחירות.

יעקב ליצמן: אבל תקציב אין, לכן ברור שצריך להקדים מימון.

יעקב ליצמן: אגב, במאמר מוסגר אני חייב לציין, שמצב תקציב הישיבות יהיה עוד יותר גרוע, כי אם בכל דבר יש 1 חלקי 12, בתמיכות יש הגבלה עד 20%.

יעקב ליצמן: לכן זאת עלולה להיות בעיה יותר גדולה, ואני מקווה לפתור את זה.

יעקב ליצמן: פניתי גם לאוצר, ליועץ המשפטי.

יעקב ליצמן: אני לא יודע אם הם יביאו פתרונות לזה.

יעקב ליצמן: בנושא סל התרופות, אין כל סיבה בעולם שלא יביאו עכשיו תקציב.

יעקב ליצמן: יש מספיק כסף היום, נדמה לי שיש 10 מיליארדי שקלים שלא נוצלו.

יעקב ליצמן: יש מספיק כסף לתת לסל התרופות על חשבון תקציב השנה הבאה, ובזה להציל את האנשים.

יעקב ליצמן: אני לא רואה שום ממשלה, לא משנה איזו ממשלה תקום, שלא תוסיף כסף לסל התרופות.

יעקב ליצמן: לא משנה מי זה יהיה, אם בחמלה או בחמלה רבה.

אילנה כהן: זה לא עניין של חמלה, כי אם מישהו לא יקבל תרופה והוא ימות, זאת אחריות מאוד גדולה.

אילנה כהן: זה לא חמלה.

יעקב ליצמן: ברור.

יעקב ליצמן: אמרתי שאלה הדוגלים בחמלה – כל אחד יצטרך להוסיף כסף לסל התרופות.

יעקב ליצמן: לא ייתכן שאנחנו מתקדמים לעולם המודרני בכל הדברים, ורק בנושא של תרופות אנחנו מפגרים.

יעקב ליצמן: אנחנו לא נכניס את הדברים הכי חדשים שיש כדי להציל נפשות.

יעקב ליצמן: ידוע שכל המציל נפש אחת מישראל מציל עולם מלא.

יעקב ליצמן: אנחנו יודעים שכל נפש שמצילים זה דבר גדול, ולכן אני פונה לשר ולממשלה ואומר, שמה שניתן לעשות זה להוסיף כסף, וניתן לעשות.

יעקב ליצמן: הבאתי דוגמה מוועדת הכספים היום.

יעקב ליצמן: אין כל סיבה בעולם לא לעשות את זה גם בנושא סל התרופות.

יעקב ליצמן: תודה רבה.

נסים דהן: תודה רבה.

נסים דהן: חברת הכנסת מלי פולישוק-בלוך, הבמה לרשותך.

מל פולישוק-בלוך: אדוני היושב-ראש, כנסת נכבדה, אנחנו עוסקים היום בהצעה לסדר-היום בנושא אי-עדכון סל הבריאות, וזה אחרי שאתמול בשעת ערב מאוחרת, לפני ארבעה-חמישה חברי כנסת שנשארו כאן, דיברתי על הצעת חוק אחרת, שעברה בקריאה ראשונה, להגבלת השכר בסקטור הציבורי הממשלתי, כדי למנוע את הפערים החברתיים העצומים שיש לנו היום.

מל פולישוק-בלוך: לפעמים אני חושבת לעצמי: רגע, מי כאן החברתי האמיתי, האם אני משינוי, שרוצה כלכלה חופשית, ליברלית, שהממשלה תתערב לי כמה שפחות, או אלה שצועקים "רווחה, רווחה" ולא עושים שום דבר?

מל פולישוק-בלוך: נראה שצריכים להיות חברתי באופן אמיתי ולעשות את הדברים, ולא רק לברבר בראש חוצות.

מל פולישוק-בלוך: אתמול שמענו מראש הממשלה שהוא הולך להפחית מע"מ על אוכל.

מל פולישוק-בלוך: אנחנו שומעים על שר האוצר שהולך לתוכניות גרנדיוזיות לדאוג לעניים.

מל פולישוק-בלוך: כל יום יש תוכניות חדשות, אבל בתכל'ס, "על אמת", שכחו שיש חולים בחוץ, בבית-חולים, בבית.

מל פולישוק-בלוך: שכחו אותם.

מל פולישוק-בלוך: אני באה לכאן, עם חברים טובים אחרים שבאמת אכפת להם מאותם חולים, ואנחנו דורשים, כפי שאמרו לפני, שהנושא של סל התרופות ייפתר השבוע, בימים הקרובים, בוועדת הכספים, שיהיה תקציב.

מל פולישוק-בלוך: בוועדת הכספים צריך לקבל החלטה על תקציב, שהוא לא יהיה סופי, כי אנחנו רוצים שהוא יגדל, כדי שאפשר יהיה להושיב את ועדת סל התרופות כבר בימים הקרובים, או מייד כשייגמר העניין הזה בימים הקרובים, והחולים יקבלו את מה שמגיע להם.

מל פולישוק-בלוך: הזכרתי את המע"מ.

מל פולישוק-בלוך: לצערנו, גם אם נרצה, הסל הוא סל, והוא לא יכלול את כל התרופות שכל החולים צריכים.

מל פולישוק-בלוך: אני באופן אישי חושבת שצריך לתת לכל חולה את מה שהוא צריך - במיוחד תרופות מצילות חיים, מקילות את החיים.

מל פולישוק-בלוך: לאותם חולים קשים ביותר, צריכים לתת את כל מה שאנחנו יכולים לתת.

מל פולישוק-בלוך: ואם ידוע לנו היום על טכנולוגיה מיוחדת, על תרופה מיוחדת, אסור שתהיה בכלל מגבלה.

נסים דהן: תכיני 10 מיליארדי שקלים.

מל פולישוק-בלוך: לא נכון.

מל פולישוק-בלוך: אני חושבת שעם עוד 100-200 מיליון שקלים אפשר היה לפתור את הבעיה הזאת לאותם חולים שהם בסכנת חיים, נוסף על מה שהיה בשנה שעברה.

מל פולישוק-בלוך: אבל אם בכל זאת הסל יהיה מוגבל לעומת מה שהוא צריך להיות, אני חוזרת על הצעה משותפת של חברת הכנסת אראלה גולן ושלי.

מל פולישוק-בלוך: הגשנו כאן הצעת חוק לבטל את המע"מ על תרופות מצילות חיים שאינן בסל התרופות.

מל פולישוק-בלוך: אם אתמול יכול היה ראש הממשלה להציע את זה על אוכל, על אחת כמה וכמה הוא חייב להציע את זה על תרופות של אנשים.

מל פולישוק-בלוך: לא יעלה על הדעת שמדינה מגדילה הכנסות – אני לא אומרת מרוויחה – ממסים על גב של חולים שבקושי חיים.

מל פולישוק-בלוך: אי-אפשר להבין את זה.

מל פולישוק-בלוך: מאז הגשתי את הצעת החוק הזאת אני מקבלת כמעט בכל יום פניות מאנשים חולי סרטן.

מל פולישוק-בלוך: עכשיו אני מפנה את הדברים לשר האוצר, כי אצלו הקופה.

מל פולישוק-בלוך: מספר האנשים שזועקים אלינו לעזרה לא ייאמן.

מל פולישוק-בלוך: לכן אני רוצה לנצל את העובדה שראש הממשלה הבין אתמול, שלפעמים צריכים לשבור עקרונות של מע"מ.

מל פולישוק-בלוך: עזור קודם כול למי שזקוק לזה באמת, שזקוק לזה כדי לחיות, שזקוק לזה כדי להישאר בחיים.

מל פולישוק-בלוך: אני שמחה ששר הבריאות דני נוה, שיושב פה, שותף לדעה הזאת.

מל פולישוק-בלוך: אגב, הוא היה גם שותף כאשר הממשלה היתה תקינה יותר והייתם באותה מפלגה.

מל פולישוק-בלוך: היית שותף לזה גם אז, ולכן לא הצבעת נגד.

מל פולישוק-בלוך: אני מעריכה אותך על כך.

אראלה גולן: הוא גם לא הצביע בעד, הוא לא היה באולם.

מל פולישוק-בלוך: נכון, כי אחרת הוא היה צריך להתפטר.

אילנה כהן: אתם הצבעתם על דברים אחרים - - -

מל פולישוק-בלוך: חברתי אראלה גולן, כל שרי הבריאות לדורותיהם שהיו בקואליציה יצאו כדי לא להצביע נגד, וידידי, שהיה שר הבריאות ומבין בבריאות הצביע בעד.

מל פולישוק-בלוך: כי כל מי שעסק בבריאות מבין שחייבים לעשות את זה, ואף אחד לא התנגד, למעט שר האוצר ושר האוצר דהיום, וראש הממשלה כמובן.

מל פולישוק-בלוך: בואו נעזור לחולים יחד, גם לאלה שיהיו בסל – קודם כל שיהיה סל – וגם לאלה שלא יהיו בסל.

מל פולישוק-בלוך: נקל עליהם ונתעקש לתת להם את הטיפונת שאנחנו יכולים, כדי לעזור למי שצריך את העזרה שלנו.

מל פולישוק-בלוך: תודה רבה.

נסים דהן: תודה רבה, גברתי.

נסים דהן: כבוד השר.

דני נוה: אדוני היושב-ראש, חברי חברי הכנסת, כשאתה ממלא שליחות באחריות כשר הבריאות, וידידי היושב-ראש, חבר הכנסת נסים דהן, יודע זאת היטב באופן אישי כשר הבריאות לשעבר - זה תפקיד קשה.

דני נוה: זה תפקיד קשה, כי אתה צריך מדי יום להיאבק מאבקים כלכליים קשים למען קיומם של שירותים חיוניים ובתי-חולים.

דני נוה: אבל, אולי הדבר שיושב לך על הנשמה כשאתה מתעורר בבוקר וכשאתה הולך לישון בלילה זה המצוקה הקשה והנוראית של החולים האלה.

דני נוה: מגיעים אלי לפעמים אזרחים, דופקים על הדלת ב-23:00 ומבקשים עזרה.

נסים דהן: אם אתה בבית.

דני נוה: אם אני בבית.

דני נוה: אני מסתובב בבתי-החולים ואני פוגש את החולים ופוגש ארגונים ועמותות שמסייעים בכל סוגי המרעין בישין והמחלות, אבל בסוף, כשאתה חושב על כל הדיונים שהבית הזה מקיים ועל כל הנושאים שאנחנו עוסקים בהם, חשובים יותר וחשובים פחות, אין לדעתי דבר יותר חשוב ברמה האנושית, ברמה המוסרית, בכל קנה-מידה שהוא, מעל לפוליטיקה, מעל מפלגות, מעל בחירות, מאשר המאבק הזה, כדי שחולים יקבלו את התרופות שהם צריכים במצבים הקשים.

דני נוה: לכן, כשנכנסתי לתפקידי לפני כמעט שלוש שנים, היה ברור לי מייד שזה המאבק הכי חשוב שאני צריך לנהל למען החולים - להגדיל את סל התרופות.

דני נוה: זה היה קשה, כי זה התחיל בשנה של משבר כלכלי, והמשק עמד בפני קריסה, וקיצצו את כל התקציבים, והייתי צריך למנוע סגירת בתי-חולים ולתפוס בכל מקום רק שלא יתמוטטו הדברים.

דני נוה: והצלחנו, ברוך השם, למנוע את ההתמוטטות הזאת.

דני נוה: ברוך השם, בשנתיים האחרונות הצלחנו, לרבות בתקציב 2006, להביא לזה שלעומת מה שהיה ב-2003 בסיס התקציב של הסל, אם אני מביא בחשבון גם את התקציב הקרוב, הוא גדל בכמעט 700 מיליון שקלים.

דני נוה: המון כסף.

דני נוה: כתוצאה מזה, עשרות אלפי חולים יכולים באמת להודות לא רק לי, אלא לכנסת, לחברי הכנסת שנמצאים פה ומעלים את הנושא אין-ספור פעמים, ולסיעות שונות שהעלו את הנושא במשא-ומתן המפלגתי.

דני נוה: שאלו אותי פעם: מה אכפת לך שמפלגת העבודה דורשת וההוא דורש?

דני נוה: אמרתי שמצדי, כאיש ליכוד, שיעלה את זה חבר הכנסת דהאמשה ותעלה את זה חברת הכנסת גולן וכל חבר כנסת מימין ומשמאל, העיקר מבחן התוצאה.

דני נוה: מצד אחד אני כמובן מלא סיפוק מכך שהצלחנו להגדיל את הסל באופן משמעותי וחסר תקדים.

דני נוה: בשנה שעברה הסכום עלה לסכום הגדול ביותר שניתן אי-פעם לסל, 385 מיליון שקלים.

דני נוה: אבל זה כמובן לא מספיק, וזה אף פעם לא מספיק במצב הזה.

דני נוה: מדוע?

דני נוה: כי במאה ה-21 הטכנולוגיות הרפואיות רצות קדימה בקצב מדהים.

דני נוה: דוגמה שעולה לא מעט פעמים, ועלתה גם בבית הזה, היא תרופת ה"הרצפטין" המוכרת.

דני נוה: לפני כמה חודשים העלו מחקרים חדשים בארצות-הברית, שבכ-50% מהמקרים של נשים שחלו בסרטן השד, נטילת תרופת ה"הרצפטין" תמנע את חזרת המחלה.

דני נוה: זאת כבר לא הארכת חיים, אלה מחקרים שמראים שיש פה אולי הצלת חיים.

דני נוה: זה לא היה ידוע כשהחלטנו על 385 מיליון שקלים; המחקרים האלה עוד לא פורסמו.

דני נוה: אבל עכשיו זה קיים, זה ישנו.

דני נוה: אומנם התרופה הזאת לא נרשמה כמעט בשום מקום בעולם, אבל המחקרים ישנם ורופאים אומרים שצריך את התרופה.

דני נוה: כדי להכניס אותה לסל צריך למעלה מ-100 מיליון שקלים בשנה.

דני נוה: לי אין ספק בדבר אחד: החולים בשום פנים ואופן לא יכולים ולא צריכים לחכות שאנחנו נלך לנו למערכת בחירות, ואחרי הבחירות בסוף מרס ייקח כמה שבועות עד שהכנסת החדשה תתכנס, ואחרי שהכנסת החדשה תתכנס עד שירכיבו ממשלה חדשה, ואחרי שירכיבו ממשלה חדשה יביאו לפה את תקציב המדינה, והגענו כבר ליוני, לחצי שנה.

דני נוה: לכן פניתי לשר האוצר כבר לפני כשבועיים ואמרתי לו שמכל סעיפי התקציב – וייפגעו הרבה סעיפים חשובים בתקציב המדינה כתוצאה מזה שלא יהיה לנו תקציב מדינה חצי שנה – הדבר החשוב ביותר בעיני הוא לתת פתרון מיידי לצורך הזה.

דני נוה: יש פתרון, כי הרי זו לא בעיה של תקציב.

דני נוה: סוכם בממשלה כבר בשלב הזה על למעלה מ-200 מיליון שקלים ל-2006, ואני מקווה שבוועדת הכספים עוד יגדילו את הסכום הזה.

דני נוה: אבל כבר עכשיו, לפחות 200 מיליון שקלים ל-2006 לא שנויים במחלוקת; סוכם עליהם עם האוצר, הם אושרו בממשלה.

דני נוה: אז אם התקציב יאושר רק ביוני, הדבר המינימלי הוא לומר שהחל מ-1 בינואר 2006 כבר נותנים לפחות 100 מיליון שקלים, כדי שוועדת הסל תוכל להתכנס בתוך כמה ימים ולקבל החלטה על התחלת הכנסת התרופות לכל השנה, על בסיס זה שכבר יש כיסוי גם לחצי השנה הקרובה.

דני נוה: כי על-פי חוק, בלי תקציב ועדת הסל לא יכולה לעשות את זה, ובלי תקציב אין לי סמכות להורות לקופות-החולים לתת את התרופות.

דני נוה: אני מאוד שמח ומברך, באמת, על היוזמה שעלתה פה מכל קצוות הבית.

דני נוה: זה המכתב, אני מבין שהוא נשלח אתמול לשר האוצר, כדי לחזק אותי, באמת, בדרישה הזאת משר האוצר.

דני נוה: כי אני חושב שבאמת לא מדובר, תסכימו אתו, בעניין פוליטי או בעניין מפלגתי.

דני נוה: מצדי שאולמרט ייקח את כל הקרדיט הפוליטי, כאילו הוא עשה את זה, אבל שזה יהיה.

דני נוה: מעבר לכך, בשנתיים האחרונות נאבקתי וכמה פעמים ניסיתי לשכנע את אנשי האוצר שכשמדובר בתרופות מצילות חיים שעדיין אינן כלולות בסל, צריך לבטל את המע"מ עליהן לאנשים שצריכים אותן.

דני נוה: לא הגיוני שקופת המדינה תיקח כסף מאנשים מסכנים שזקוקים לתרופה שעדיין אינה חלק מהסל.

דני נוה: זה לא שהחברה שמשווקת את התרופה רוצה לעשות כסף.

דני נוה: לצערי הרב, במשך כל השנתיים האלה היתה באוצר התנגדות עקבית לדרישה הזאת.

דני נוה: כשעלתה הצעת החוק של חברת הכנסת פולישוק-בלוך ושל חברת הכנסת גולן, תמכתי בה בועדת השרים לחקיקה.

דני נוה: לצערי הרב, ועדת השרים לחקיקה החליטה להתנגד לה.

דני נוה: כששמעתי אתמול את העמדה או את ההצעה שיוחסה לראש הממשלה, כאילו ראש הממשלה בעד הורדת המע"מ על מוצרי מזון, פניתי אליו ואמרתי לו: אני מברך על הורדת המע"מ על מוצרי מזון, אבל ודאי לא פחות חשוב לעזור לחולים המסכנים, שחלקם בסכנת חיים, ולא רק שהם צריכים להתמודד עם הבשורה המרה שהם סובלים ממחלה קשה, הם צריכים גם להיאבק בשל הצורך לקנות את התרופה במציאות הכלכלית של היום.

דני נוה: ביקשתי שלפחות נעשה צעד כמו זה שראש הממשלה הציע לעשות בהקשר של מוצרי מזון גם בהקשר של תרופות חיוניות, מצילות חיים, שאינן בסל.

דני נוה: אני יודע, ואולי יגידו לי שמבחינה פוליטית לא נכון לומר את זה היום, כשאני בליכוד, אבל אני אומר את זה בכנות: ראש הממשלה רגיש לעניין, אני יודע.

דני נוה: הוא גם נתן כתף גדולה כדי שהתוספת לסל באמת תינתן, כפי שניתנה בשנה שעברה.

דני נוה: אבל עכשיו אני מצפה שראש הממשלה ינחה את שר האוצר באמת לתת את מימון הביניים שאנחנו מדברים עליו, וגם תתקבל ההחלטה לפטור מתשלום מע"מ על תרופות מצילות חיים.

דני נוה: אני מציע, אדוני היושב-ראש, ואני חושב שזה יהיה הכי פרקטי, שהנושא הזה יעבור לדיון בוועדת הכספים.

דני נוה: דיברתי עם יושב-ראש הוועדה, חבר הכנסת ליצמן, והוא אמר שהוא מוכן לכנס את הוועדה כבר ביום שני הקרוב.

דני נוה: אני חושב שלוועדת הכספים יש שיניים, היא יכולה לקבל החלטות, ואני מקווה שהיא תקבל החלטה.

דני נוה: אני לא מאמין שמישהו במשרד האוצר יכול להתנגד להחלטה כזאת.

דני נוה: אני מקווה שוועדת הכספים תקבל את ההחלטה הנכונה, להקצות את סכום הביניים שנדרש כדי שיהיה אפשר לבוא עם בשורה חשובה לחולים שהתרופה שלהם עדיין לא בסל והם מחכים להכנסתה לסל.

נסים דהן: תודה, כבוד השר, ותודה רבה על מה שאתה עושה, בשם כל עם ישראל.

נסים דהן: חבר הכנסת יהלום, האם כבודו מסכים להצעת השר?

שאול יהלום: מסכים.

נסים דהן: חבר הכנסת נסים דהן – מסכים.

נסים דהן: חבר הכנסת אריאל – מסכים.

נסים דהן: חבר הכנסת ליצמן – אינו נוכח.

נסים דהן: חברת הכנסת מלי פולישוק-בלוך, את מסכימה להצעת השר?

נסים דהן: תיכף נשמע הצעות אחרות.

מל פולישוק-בלוך: מסכימה.

נסים דהן: לחברת הכנסת אראלה גולן יש הצעה אחרת.

דני נוה: אדוני היושב-ראש, אני מתנצל, יש עוד דברים שקורים במפלגה שלי ואני חייב לצאת לתל-אביב.

נסים דהן: התנצלותך התקבלה, כבוד השר.

נסים דהן: אתה היחיד שהגיע מכל שרי הממשלה.

נסים דהן: תודה.

נסים דהן: הצעה אחרת תעלה חברת הכנסת אראלה גולן.

אראלה גולן: אדוני היושב-ראש, כנסת נכבדה, קודם כול אני מודה לך על כך שאתה מאפשר לי להעלות הצעה אחרת מהבמה.

אראלה גולן: אני רוצה לברך את שר הבריאות, לפני שהוא נוטש אותנו, על ההצעה שלו בנושא הפטור ממע"מ על תרופות מצילות חיים, ואני באמת מקווה שלא צריך למות בשביל זה.

אראלה גולן: בהזדמנות אני אזכיר לך במה מדובר.

אראלה גולן: אני רוצה להעלות כאן שתי נקודות.

אראלה גולן: משרד הבריאות וועדת סל התרופות עושים עוול בטענה שאין תקציב.

אראלה גולן: למעשה יש כאן תקציב שאפשר לייצר.

אראלה גולן: הוא נמצא בעצם בזה שפוקע תוקף הבלעדיות של פטנטים על תרופות מקור.

אראלה גולן: כידוע, הן מוחלפות בתרופות גנריות, והרבה פעמים זה מוריד את המחיר במידה ניכרת, לפעמים אפילו ב-80%.

אראלה גולן: על הכסף הזה הציבור לא מקבל זיכוי, גם לא בתרופות אחרות שנכנסות לסל.

אראלה גולן: ומי שחוגג בעצם זה קופות-החולים.

אראלה גולן: למשל, תרופה ליתר שומן בדם הוצאה מסל התרופות לאחר שפקע הפטנט, ובמקומה הוכנסו גרסאות גנריות.

אראלה גולן: הגיע הזמן שמשרד הבריאות – חבל ששר הבריאות עזב – ידאג לציבור החולים ולא לקופות-החולים, הרואות את השירות הרפואי רק דרך החור שבגרוש; כיום אין חור בגרוש, אבל הביטוי עדיין קיים.

אראלה גולן: הציבור מתחנן שיוכנסו תרופות ושירותים לסל התרופות, וועדת הסל בעצם מסתירה ממנו את המידע הזה, שהוא חיוני לחייו.

אראלה גולן: נקודה נוספת.

אראלה גולן: בבדיקה שנעשתה ב"מרכז אדוה" התברר שהשתתפות החולים בתשלום על תרופות אינה תלויה בתרופת המקור.

אראלה גולן: כי בתרופת המקור לפעמים ההשתתפות נעה סביב 15%, אבל ברגע שהתרופה גנרית שיעור ההשתתפות הוא בעצם הרבה יותר גבוה, ומדובר בעיקר בחולים כרוניים, שמקבלים תרופות כל הזמן.

אראלה גולן: ושוב אותו סיפור: דמי השתתפות גבוהים, הציבור אינו מקבל את הזיכוי, אין שקיפות, וקופות-החולים מרוויחות.

אראלה גולן: אני מבקשת – זאת אחריות המדינה לתת שירותי בריאות.

אראלה גולן: תודה.

נסים דהן: תודה.

נסים דהן: חבר הכנסת דהאמשה, גם לך יש הצעה אחרת.

נסים דהן: מהמיקרופון בבקשה.

עבד-אלמאלכ דהאמשה: כבוד היושב-ראש, חברי חברי הכנסת, לא זכור לי עוד מקרה שהיינו פה כולנו - השר, המציעים, אופוזיציה, קואליציה – חוצה גבולות.

עבד-אלמאלכ דהאמשה: אני חושב שהנושא מחייב עמדה של כבוד מצד הכנסת.

עבד-אלמאלכ דהאמשה: מדובר בחולים שהתרופות האלה יצילו את חייהם ממש.

עבד-אלמאלכ דהאמשה: אני לא רוצה לחזור על דוגמאות ולהרבות במלים.

עבד-אלמאלכ דהאמשה: אני שותף לרצון ושותף למעשה.

עבד-אלמאלכ דהאמשה: אני מוכן גם להצטרף למציעים.

עבד-אלמאלכ דהאמשה: כולנו חייבים, יחד, להציל את המצב ולדאוג לכך שעוד בימים הקרובים, לפני שנת התקציב ולפני התקציב הבא, תרופות מצילות חיים, בפרט אלה שחבר הכנסת יהלום דיבר עליהן ומנה אותן מעל הדוכן, ייכנסו לסל הבריאות – ומייד.

עבד-אלמאלכ דהאמשה: לא חשוב כמה זה עולה.

עבד-אלמאלכ דהאמשה: מיליונים.

עבד-אלמאלכ דהאמשה: המדינה הזאת, התקציב שלה הוא 270 מיליארד, נדמה לי שב-1% מהתקציב אפשר להכניס את כל התרופות האלה לסל הבריאות, ויפה שעה אחת קודם.

נסים דהן: חבר הכנסת אילן שלגי, גם לך היתה הצעה אחרת.

נסים דהן: מהמיקרופון בבקשה - במסגרת דקה.

אילן שלגי: אדוני היושב-ראש, חברות וחברי הכנסת, אדוני השר, תרופת ה"אווסטין" אינה נכללת בסל התרופות; היא תרופה מצילת חיים, והחולים במחלת הסרטן זועקים.

אילן שלגי: מפלגתי, שינוי, הועידה 20 מיליון ש"ח מהכספים שהיא השיגה מהאוצר לתרופת ה"אווסטין" לחולים האלה.

נסים דהן: על-פי הצעתו של היושב-ראש.

אילן שלגי: בהזדמנות זאת אני גם רוצה לספר על הצעה אחרת, הצעת חוק שלי ושל חברי משינוי, שעל-פיה, כאשר אדם מל את בנו – או אשה מלה את בנה – אצל רופא, הניתוח הזה ייכלל בסל הבריאות.

אילן שלגי: הצעתי האחרת היא דיון במליאה.

נסים דהן: זאת ההצעה המקורית של כל אחד מחברי הכנסת כאן, על-פי התקנון.

נסים דהן: חברת הכנסת אילנה כהן, אחרונת המציעים הצעה אחרת - מהמיקרופון בבקשה.

אילנה כהן: אני חושבת שצריך להעביר את הנושא לדיון בוועדת הכספים.

אילנה כהן: אני חושבת שכשמדברים על חיי אדם לא צריך להיות – ראינו איך חברי הכנסת העלו את עניין התקציב לפריימריס.

אילנה כהן: אני חושבת שבתחום הזה, גם אם אנשים מפסידים, הם לפחות לא מפסידים את החיים שלהם.

אילנה כהן: פה מדובר על לתת תרופות לחולים, וצריך לעשות את זה כמה שיותר מהר – אני בעד שיעשו את זה בוועדת הכספים.

נסים דהן: אנחנו עוברים להצבעה.

נסים דהן: בעד – לוועדה.

נסים דהן: נגד – להסיר מעל סדר-היום.

נסים דהן: הוועדה שתדון בזה היא כמובן ועדת הכספים.

נסים דהן: אין לנו הצעה אחרת.

נסים דהן: הצבעה מס' 14 בעד ההצעה להעביר את הנושא לוועדה – 8 נגד – אין נמנעים – אין ההצעה להעביר את הנושא לוועדת הכספים נתקבלה.

נסים דהן: בעד – 8, אין מתנגדים ואין נמנעים.

נסים דהן: ההצעות לסדר-היום יעברו לוועדת הכספים ויידונו באחד הימים הקרובים.

נסים דהן: המשך כהונתו של חבר הכנסת עמרי שרון למרות הרשעתו בדין

נסים דהן: אנחנו עוברים להצעה לסדר-היום מס' 7907 בנושא:

נסים דהן: המשך כהונתו של חבר הכנסת עמרי שרון למרות הרשעתו בדין - הצעה לסדר-היום של חבר הכנסת אריה אלדד.

נסים דהן: זו הצעה רגילה, עשר דקות לרשות כבודו.

אריה אלדד: תודה.

אריה אלדד: אדוני היושב-ראש, חברי חברי הכנסת, נתחיל מעיון בספר החוקים, סעיף ההגדרות.

אריה אלדד: סעיף ההגדרות עומד בדרך כלל בתחילתו של כל חוק, אז הבה ונלמד מהו פשע, מהו חטא ומהו עוון: פשע הוא עבירה שנקבע לה עונש חמור, עונש מאסר הארוך משלוש שנות מאסר; עוון הוא פחות מזה; וחטא הוא עבירה שנקבע לה עונש מאסר עד שלושה חודשים.

אריה אלדד: מה עשה עמרי שרון?

אריה אלדד: אני בטוח שהאיש מלא מעשים טובים כרימון, אבל הבה נדבר על אותם סעיפים שבהם הוא הודה בבית-המשפט והורשע על-פי הודאתו: הוא הודה בשבועת שקר והוא הודה ברישום כוזב במסמכי תאגיד, כלומר בזיוף מסמכים.

אריה אלדד: שבועת שקר דינה בספר החוקים שלוש שנות מאסר.

אריה אלדד: נכנסנו לסעיפי הפשע.

אריה אלדד: רישום כוזב במסמכי תאגיד - חמש שנות מאסר.

אילן שלגי: זה ארכי-פושע.

אריה אלדד: כלומר, אין ויכוח שחבר הכנסת עמרי שרון ביצע והודה והורשע בביצוע מעשי פשע.

אריה אלדד: ולפיכך, קובע המילון: מי שהודה בביצוע מעשי פשע הוא פושע.

אריה אלדד: במאמר מוסגר, לפני יומיים כתבתי מאמר ב"ידיעות אחרונות" וכתבתי שם: הפושע, חבר הכנסת עמרי שרון.

אריה אלדד: מחקו לי את המשפט הזה.

אריה אלדד: הצנזורה ממשיכה להגן על האתרוג ועל הבן של האתרוג, על הלימון הזה.

אריה אלדד: אסור לכתוב, הפושע עמרי שרון, אף שהראיתי לכם שהוא פושע גם על-פי ספר החוקים וגם על-פי מילון אבן-שושן.

אריה אלדד: אבל מה היה לנו עד כאן?

אריה אלדד: פושע יושב בקרבנו.

אריה אלדד: ועדת הכנסת, שיכלה להשעות אותו, נמנעה מלעשות כן.

אריה אלדד: יושב-ראש הוועדה, הנגוע בניגוד עניינים עמוק - סליחה, אני אבקש למחוק את דברי אלה מהפרוטוקול.

אריה אלדד: הוא לא נגוע.

אריה אלדד: אין שום ניגוד עניינים, זה העניין עצמו.

אריה אלדד: זה לא ניגוד עניינים.

אריה אלדד: הפושע מצא לו יושב-ראש ועדה שיהיה לו עורך-דין.

אריה אלדד: עורך-דין מצטיין, רבותי, חברי חברי הכנסת - - -

מל פולישוק-בלוך: הוא היה היועץ המשפטי לממשלה.

אריה אלדד: הוא היה כמעט חצי יום היועץ המשפטי לממשלה, עד שאיזו פרשת שחיתות הידועה בשם "בר-און--חברון" התפוצצה למושחתים בפנים והעיפו אותו משם.

אריה אלדד: אז מצא לו הפושע עורך-דין.

אריה אלדד: עורך-דין מצטיין, רבותי.

אריה אלדד: לא פלא שעורך-הדין המצטיין הזה הלך להיות יושב-ראש סיעת קדימה.

אריה אלדד: עורך-דין הוא בכלל מקצוע נדרש בסיעה הזאת.

אריה אלדד: היום שמענו, התבשרנו, ששר בממשלה עבר לסיעת קדימה; שר שבמקרה אתמול הודיעה המשטרה שהיא ממליצה להגיש כתב אישום נגדו.

אריה אלדד: עורך-דין, כיושב-ראש הסיעה ויושב-ראש ועדת הכנסת, ידיו מלאות עבודה בסיעה הזאת, בין הנושאים של "אגרקסקו" והפושע שדיברנו עליו קודם והשר.

אריה אלדד: כולם חברים בסיעת קדימה.

אריה אלדד: אתם מתפלאים שהם צריכים איזה עורך-דין טוב שיהיה יושב-ראש?

אריה אלדד: מתי הוא מספיק לעשות דברים אחרים?

אריה אלדד: הוא כל הזמן מייצג את הפושעים היושבים אתו בסיעה.

אילן שלגי: בלועזית פשע זהcrime , ולכן פושע זה קרימינל.

אילן שלגי: פושע זה קרימינל.

אריה אלדד: אני מניח שדבריך נרשמו בפרוטוקול.

אריה אלדד: אני לא אגיד דברים חריפים כאלה, כמובן.

נסים דהן: חבר הכנסת שלגי, התכוונת שהדברים יירשמו בפרוטוקול?

אילן שלגי: בוודאי, שיירשמו.

אילן שלגי: פושע בלועזית הוא קרימינל.

נסים דהן: אני לא הייתי מציע שנשתמש במלים חריפות.

אילן שלגי: חבר הכנסת אלדד הוכיח לנו באותות ובמופתים שעמרי שרון פושע.

נסים דהן: בזה תם הוויכוח.

אריה אלדד: ועדת הכנסת, כאמור, שיכלה לנקות את הבית מנוכחותו של פושע, נמנעה מלעשות כך.

אריה אלדד: מי הרים יד באותה ועדת כנסת בעד עמרי שרון?

אריה אלדד: חלק מהם חברי ליכוד שרוצים לחזור למאורת הפשע.

אריה אלדד: חלק מהם חברי מפלגת העבודה, שכבר מתכננים איך להיות חברים בקואליציה שלו אחר כך.

אריה אלדד: חלק הם, כמובן, אנשי סיעת קדימה, שכבר אמרנו שאצלם זה לא ניגוד עניינים, אלא העניין עצמו.

אריה אלדד: למה?

אריה אלדד: למה זה כל כך חשוב שישב פושע בקרבנו?

אריה אלדד: יכול להיות שחלק מהאנשים לא מבינים את זה, אז נסביר להם במלים פשוטות: כסף.

אריה אלדד: חבר הכנסת עמרי שרון שווה לסיעת קדימה 1.1 מיליון שקלים במימון מפלגות.

אריה אלדד: יש משפטנים שאומרים שגם יותר מזה.

אריה אלדד: כאשר התפלגה סיעת קדימה מהליכוד עזבו 14 חברי כנסת את הליכוד ונרשמו כסיעה עצמאית.

אריה אלדד: צריך לפחות שליש מהסיעה כדי לקבל הכרה כסיעה עצמאית.

אריה אלדד: רק אז הם זכאים למימון מפלגות, לזמן אוויר בטלוויזיה.

אריה אלדד: המיליונים הרבים וזמן השידור בטלוויזיה של הסיעה של ראש הממשלה תלויים בנוכחותו של הפושע הזה ברשימה.

אריה אלדד: אז לא סתם לא השעו אותו.

אריה אלדד: הוא דרוש מאוד.

אריה אלדד: נוכחותו חיונית להמשך קיומה של הסיעה הזאת.

אריה אלדד: אמרנו: כסף, זו התשובה.

אילן שלגי: הפשע משתלם.

נסים דהן: חבר הכנסת אילן שלגי, אתה פעיל מאוד היום.

נסים דהן: מה קרה?

נסים דהן: נא לסיים.

אריה אלדד: הפשע משתלם תרתי משמע.

אריה אלדד: לפיכך, כל מי שמחפש תשובה על השאלה למה חבר הכנסת שרון עוד יושב בקרבנו, מבין שהתשובה היא כסף.

אריה אלדד: עמרי שרון זייף ונשבע לשקר כדי להסתיר עבירות על חוק מימון מפלגות.

אריה אלדד: למרות כל אלה, הוא ואביו וחברי סיעתם ממשיכים ליהנות ממימון המפלגות המתקבל בסיעה הזאת הודות לפשע של עמרי שרון.

אריה אלדד: מדינת ישראל רק אומרת שהיא לא אוהבת שחיתות.

אריה אלדד: הציבור רק טוען שהשחיתות מפריעה לו.

אריה אלדד: אם אחרי כל אלה - שחיתות בריש גלי, גזלת כספי ציבור בריש גלי על-ידי פושעים, המפלגה הזאת ממשיכה לעלות בסקרים, אין לנו אלא להסיק שהציבור בישראל רוצה שהמנהיג שלו יהיה מושחת.

אריה אלדד: אחרת, הוא כבר מזמן היה שולח אותו הביתה.

אריה אלדד: תודה רבה.

נסים דהן: תודה.

נסים דהן: הממשלה לא מגיבה.

נסים דהן: אנחנו נעבור ישר להצבעה.

נסים דהן: יש הצעות אחרות.

אורי אריאל: מי משיב בשם הממשלה?

נסים דהן: יש לנו הצעות אחרות של חברת הכנסת פולישוק-בלוך ושל חבר הכנסת דהאמשה.

מל פולישוק-בלוך: אדוני היושב-ראש, חברי חברי הכנסת, אני מודה לחברי אלדד שהעלה את הנושא לסדר-היום של המליאה.

מל פולישוק-בלוך: אני רואה שמכיוון שאין שר שמשיב, על-פי חוקי הכנסת שלנו, כי הרי איך אנחנו רוצים, חבר הכנסת אלדד, ששר יבוא וישיב על אשמה כל כך דמיונית?

מל פולישוק-בלוך: לא נראה לכם שזה דמיוני שחבר כנסת שכבר הורשע יושב בבית-המחוקקים?

אריה אלדד: לא יעלה על הדעת.

מל פולישוק-בלוך: זה נראה לי ממש דמיוני, ועל דבר דמיוני אי-אפשר להשיב, ולכן אין כאן שרים שעונים.

מל פולישוק-בלוך: ברשותכם, על-פי התקנון מותר לי להגיב, כי אין ממשלה.

נסים דהן: אולי בקדנציה הבאה.

מל פולישוק-בלוך: לקראת סוף הנאום שלי אומר את זה, כי יש לי שאלה גדולה ואני מצטרפת לשאלתו הגדולה של חבר הכנסת אלדד.

מל פולישוק-בלוך: אני רוצה להתייחס לבן היקר שהוא חבר כנסת ולאירועים של היום, וברור לי שראש הממשלה מרגיש חמימות בקרב מי שיש לו בעיות עם החוק, נגיד את זה בצורה עדינה, לא כמו חבר הכנסת שלגי, כי אני טיפוס עדין.

מל פולישוק-בלוך: למי שהחוק מפריע, יש לו דרך מסוימת.

מל פולישוק-בלוך: אצלו החוק הוא המלצה.

מל פולישוק-בלוך: אם זה נוח – מקיימים, לא נוח – לא מוכרחים.

מל פולישוק-בלוך: אני לא מדברת על ערכים, זה סיפור בפני עצמו.

מל פולישוק-בלוך: חוקים.

מל פולישוק-בלוך: אז ראש הממשלה מחבק את הבן שלו, ואני מתכוונת לבן הפוליטיקאי, לא לבן שהוא איש פרטי, שעליו אנו לא מדברים עכשיו, שיהיה ברור.

מל פולישוק-בלוך: ומכיוון שראש הממשלה אוהב חיבוקים וחמימות, אז היום שמענו שהוא מחבק עוד מישהו, גם כן, אחד שהחוק הוא המלצה בשבילו, השר צחי הנגבי – שר לשעבר לאיכות הסביבה.

מל פולישוק-בלוך: במשטרה הוא כבר לא, ואנו יודעים למה.

מל פולישוק-בלוך: לכן, כבוד היושב-ראש וחברי, אני מבקשת להעביר את הנושא הזה לדיון בוועדה לביקורת המדינה, כי שם אנו מנסים לנקות כל יום את האורווה הזאת.

מל פולישוק-בלוך: שם זה המקום שבו עוסקים יום-יום בשחיתות השלטונית, באותם מינויים שלא צריכים להיות, במי שעוברים על החוק.

מל פולישוק-בלוך: במשפט אחד אני מוכרחה לומר להערה שלך – אולי אני באמת אופיע פה כשרה פעם; אני לא מבינה את התקשורת ואת הציבור.

מל פולישוק-בלוך: אנו רואים מדי יום את הרמיסה הזאת, הכל-כך נוראית, של חוק במדינת ישראל.

מל פולישוק-בלוך: למה אתם מרחמים עליהם?

מל פולישוק-בלוך: למה אתם מחפים עליהם?

מל פולישוק-בלוך: למה אתם מסייעים להם?

מל פולישוק-בלוך: שרון הוא איש שלא צריך להיות במקום שבו הוא נמצא – לא הוא ולא חבריו האחרים שגורמים פה כל יום לשחיתות שלטונית.

מל פולישוק-בלוך: תודה.

נסים דהן: תודה.

נסים דהן: חבר הכנסת דהאמשה.

עבד-אלמאלכ דהאמשה: כבוד היושב-ראש, חברי חברי הכנסת, הנושא טעון דיו, אבל מה שיותר כואב, שפעם אנשים התביישו לעמוד במצבים כאלה.

עבד-אלמאלכ דהאמשה: פעם, כשנחקר שר או נחשד בשחיתות או בשוחד או בדברים כאלה, הוא הלך והתאבד לפני שהביאו אותו למשטרה ולבית-משפט, אך כנראה גם הבושה הזאת נגמרה.

עבד-אלמאלכ דהאמשה: אני חושב שהדברים הרבה יותר רחבים מאשר נראה לעין.

עבד-אלמאלכ דהאמשה: כעשרה שרים נחקרים רק בשנה הזאת, בתקופה האחרונה, במשטרה, ונגד חלקם יש המלצות להגיש כתבי-אישום, נגד חלקם הוגשו כתבי-אישום, והורשעו גם חברי כנסת, ואני חושב שהעניין מחייב התייחסות.

עבד-אלמאלכ דהאמשה: אבל מה נעשה, הציבור בוחר באותם מושחתים ונותן להם את הגיבוי הגדול ביותר, וכאן, כנראה, יש משהו הרבה יותר עמוק שיש לחקור אותו, ולא רק את הדברים שמעל השטח.

עבד-אלמאלכ דהאמשה: תודה.

נסים דהן: תודה.

נסים דהן: אנו עוברים להצבעה.

נסים דהן: יש לנו הצעה לדיון במליאה והצעה להעביר לוועדת ביקורת המדינה.

נסים דהן: בעד – לוועדה, נגד – להסיר.

נסים דהן: הצבעה מס' 15 בעד ההצעה להעביר את הנושא לוועדה – 6 בעד ההצעה שלא לכלול את הנושא בסדר-היום - אין נמנעים – אין ההצעה להעביר את הנושא לוועדה לענייני ביקורת המדינה נתקבלה.

נסים דהן: בעד – 6, נגד – אין, נמנעים – אין.

נסים דהן: הנושא יידון בוועדה לענייני ביקורת המדינה בימים הקרובים, אני מקווה.

נסים דהן: מחמוד עזאם - עצור ללא הגבלת זמן על לא עוול בכפו

נסים דהן: אנו ממשיכים בסדר-היום.

נסים דהן: חבר הכנסת עבד-אלמאלכ דהאמשה יעלה ויבוא ויציע את ההצעה לסדר-היום מס' 7713 בנושא: מחמוד עזאם – עצור ללא הגבלת זמן על לא עוול בכפו.

נסים דהן: אני מבין שזה לא עזאם עזאם המפורסם.

עבד-אלמאלכ דהאמשה: לא.

עבד-אלמאלכ דהאמשה: אדוני היושב-ראש, חברי הכנסת, מדובר באדם שיכול היה לחיות ככל אדם.

עבד-אלמאלכ דהאמשה: הוא תושב סילת אל-חארת'יה שבצפון הגדה המערבית.

עבד-אלמאלכ דהאמשה: הוא, כמו הרבה תושבי השטחים, יצא בשנת 1979 לסעודיה ללימודים.

עבד-אלמאלכ דהאמשה: הוא נולד בכפר, יש לו משפחה, אשה, ילדים.

עבד-אלמאלכ דהאמשה: הוא נטוע בכפר הזה.

עבד-אלמאלכ דהאמשה: תושבי השטחים, כשהם יוצאים לחו"ל, הם חייבים לחדש – הופכים כאילו לתושבים זמניים, אם הם לא חוזרים בתוך חמש שנים.

עבד-אלמאלכ דהאמשה: נדמה לי שזאת היתה התקופה הקצובה אז.

עבד-אלמאלכ דהאמשה: הם כאילו היגרו, והם מאבדים את זכותם לחזור לשטחים, לחזור לכפרם ולמולדתם.

עבד-אלמאלכ דהאמשה: ואכן, זה מה שקרה למר עזאם.

עבד-אלמאלכ דהאמשה: לאחר שש שנות לימודים בסעודיה הוא קיבל שם תואר ראשון וחשב להמשיך את הלימודים וגם לעבוד, והוא עבר לפקיסטן, וכאשר סוף-סוף, ב-1991, הוא רצה לחזור ארצה, אמרו לו במעברים בגשר: אדוני, אין לך זכות לחזור; לא חזרת בתוך התקופה הקצובה, לא חידשת את רשיון הקבע - כי הוא לא תושב, לא אזרח, הוא מי שצריך לחדש את רשיונו כדי לחיות בכפרו, במולדתו, וכך נמנע ממנו לחזור.

עבד-אלמאלכ דהאמשה: סוף-סוף, בראשית אוקטובר 1997 האיש חזר, הפעם כתייר, כשוהה זמני, בצורה כלשהי קיבל רשות לחזור לכפרו, ואכן הוא חזר, ישב בתוך ביתו עם משפחתו שלושה שבועות, והנה מתדפקים על דלתו כוחות הביטחון ועוצרים אותו ב-29 באוקטובר 1997.

עבד-אלמאלכ דהאמשה: כבר עשר שנים, אנו בשנה העשירית אם לא ה-11, הוא יושב בכלא.

עבד-אלמאלכ דהאמשה: אגב, האיש לא פשע, לא הוגש נגדו כתב-אישום, לא נמצא שהוא חיבל בסדרי עולם או סיכן משהו או עבר עבירה, גם לא התכוונו מעולם להגיש נגדו כתב-אישום.

עבד-אלמאלכ דהאמשה: מייד בראשית מעצרו אמרו לו: אדוני, איבדת את זכותך לשבת בכפרך, בביתך, במשפחתך, במדינה הזאת, בשטחים האלה, ולכן דינך להיות מגורש.

עבד-אלמאלכ דהאמשה: האיש בהתחלה, כמו כל אדם, לא רצה להיות מגורש.

עבד-אלמאלכ דהאמשה: מי רוצה להיות מגורש?

עבד-אלמאלכ דהאמשה: והוא נלחם.

עבד-אלמאלכ דהאמשה: פעם הצלב האדום עזר, פעם עורך-דין עזר, פעם הגיע לבג"ץ, ובסוף, בצר לו, לאחר שעברו שנים רבות, הוא הסכים להיות מגורש.

עבד-אלמאלכ דהאמשה: יש פתגם בערבית - הוא הסכים למר גורלו, אך הגורל המר הזה דחה אותו, אין מדינה שתקבל אותו.

עבד-אלמאלכ דהאמשה: בירדן אמרו לו: אתה פלסטיני, פלסטיני דינו להיות בפלסטין, בשטחים הכבושים בגדה המערבית, בכפר מולדתך, איך נקבל אותך אלינו?

עבד-אלמאלכ דהאמשה: שום מדינה אחרת לא היתה מוכנה לקבל אותו, ובינתיים השנים עוברות, והאיש נמק בכלא ואין מושיע ואין מציל.

עבד-אלמאלכ דהאמשה: דברים חשובים, חבר הכנסת שלגי, קרו מאז.

אילן שלגי: אני היחיד פה פרט ליושב-ראש ולדובר.

עבד-אלמאלכ דהאמשה: כן, אז אני פונה אליך, גם למצפונך, אני מאמין שכאדם וכעורך-דין וכליברל, הדברים חייבים לגעת גם בך.

עבד-אלמאלכ דהאמשה: האיש הזה ממשיך לשבת בכלא ואומר: מה אעשה?

עבד-אלמאלכ דהאמשה: לכפרי ולמולדתי לא נותנים לי לחזור, שום מדינה לא מוכנה לקבל אותי, אני חייב לשבת בכלא ללא מועד שנקבע, ללא הגבלת זמן, עד מתי?

עבד-אלמאלכ דהאמשה: ואני שואל בשמו: הרי ישראל יצאה מעזה, התנתקה מעזה, אין לישראל עכשיו מה לעשות בעזה, ואני לא רוצה לומר שכמותו בסילת אל-חארת'יה יושבים ובשכם יושבים, הרי לא צדיקים גמורים יושבים בשטחים שם.

עבד-אלמאלכ דהאמשה: נגיד שהוא שונא ישראל, או אפילו מסוכן לביטחון ישראל – לא חסרים שונאים ומסוכנים שיושבים גם בכפר מולדתו, גם בשטחים שנקראים גדה מערבית וגם בעזה עצמה.

עבד-אלמאלכ דהאמשה: עכשיו המצב של עזה שונה, ומדינת ישראל אומרת שאין לה שום נגיעה במחוז הזה, הוא כבר לא שטח כבוש, אין למדינת ישראל שום נגיעה לעזה, חוץ מהניסיון למנוע את כניסתם של פלסטינים מסוימים לשם.

עבד-אלמאלכ דהאמשה: יש איזה הסכם בין-לאומי שקובע שבצורה זאת או אחרת ישראל חייבת להיות מעודכנת, מי נכנס ומי לא נכנס, ויש לה גם איזו עמדה לגבי הנכנסים האלה, אם הם עוד לא נכנסו.

עבד-אלמאלכ דהאמשה: אנו יודעים שהרבה אנשים כבר נכנסו לעזה, בכלל זה אנשים שהם מסוכנים פי-אלף ממחמוד עזאם, ואף אנשים שהם מבוקשים על-ידי שירותי הביטחון בישראל, והם יושבים שם, חסינים, מדינת ישראל אפילו לא מתכוונת לעצור אותם.

עבד-אלמאלכ דהאמשה: ישראל שחררה למעשה את כל העזתים שלא נשפטו על-פי כתב-אישום, שלא יושבים בישראל על-פי גזר-דין של בית-משפט מוסמך כאשר יצאה מעזה, להוציא שניים.

עבד-אלמאלכ דהאמשה: שני האנשים האלה מוחזקים אפילו לא במעצר מינהלי, חבר הכנסת שלגי, אדוני היושב-ראש, אלא על-פי חוקו של דיראני.

עבד-אלמאלכ דהאמשה: אתם זוכרים?

עבד-אלמאלכ דהאמשה: זה חוק שחוקקנו פה כאשר בג"ץ אמר שאי-אפשר להחזיק אדם על תקן של בן-ערובה.

עבד-אלמאלכ דהאמשה: אז כדי להחליף אותו חוקקו את חוק דיראני, הגדירו את האדם אויב המדינה, ולכן מותר להחזיק אותו.

עבד-אלמאלכ דהאמשה: שני עזתים יחידים מוחזקים על-פי החוק הזה, מחמוד עזאם איננו מוחזק אפילו על-פי החוק הזה.

עבד-אלמאלכ דהאמשה: אני שואל, אדוני היושב-ראש, זה שהממשלה איננה - אנחנו רגילים לזה שהממשלה איננה מתייחסת, אנחנו יודעים שהממשלה עסוקה בבעיות שלה, אנחנו יודעים את זה, אבל נדמה לי שיש מינימום של התחייבות, יש משקל לבית הזה שמחייב את הממשלה לבוא, להתייצב בפני חברי הכנסת ולענות על ההצעה שלהם.

עבד-אלמאלכ דהאמשה: הצעה רגילה, הצעה רצינית, לפי תקנון הכנסת בסדר-יומו של הבית, היא הרבה יותר כבדה מהצעה דחופה, משאילתא או מדברים אחרים, והיא איננה זוכה לשום מענה ולשום התייחסות.

עבד-אלמאלכ דהאמשה: על שאילתא יכולנו לקבל מענה בכתב לפחות, או מענה של השר מעל דוכן הכנסת, אבל בהצעה רגילה הזלזול המחפיר הזה איננו יכול להתקבל.

עבד-אלמאלכ דהאמשה: אני מתקומם נגד הגישה הזאת, אני חושב שכולנו, גם כבית, גם כחברי הכנסת, גם כאנשי חוק, חייבים להתקומם נגד העניין הזה.

עבד-אלמאלכ דהאמשה: התלבטתי, אדוני היושב-ראש, מה אני יכול לבקש בעניין הזה: להעביר את זה לוועדה, להעביר את זה למליאה - - -

נסים דהן: אתה לא יכול לבקש ועדה, אתה יכול לבקש רק דיון במליאה.

עבד-אלמאלכ דהאמשה: החלטתי שאבקש להעביר את זה לוועדת החוקה, חוק ומשפט.

עבד-אלמאלכ דהאמשה: אני מקווה, ואני חושב שהוועדה הזאת יכולה להתייחס לנושא, ואני מקווה שהיא תתייחס אליו עוד לפני הפגרה, לפני הבחירות, בתוך שבוע-שבועיים.

עבד-אלמאלכ דהאמשה: אני מפנה את דברי עכשיו ליושב-ראש הוועדה.

עבד-אלמאלכ דהאמשה: זהו כתם מצפוני כבד.

עבד-אלמאלכ דהאמשה: ראוי שהוועדה תברר את העניין של האסיר ותמצא פתרון, תתייחס גם לשאלה איך אדם יושב עשר שנים בכלא לא כמואשם, לא בצו מעצר מינהלי, לא כאויב מדינה, לא בשום הגדרה חוקית, אלא על סמך זה שרוצים לגרש אותו ולא מוצאים איך לעשות את זה.

עבד-אלמאלכ דהאמשה: תודה רבה.

נסים דהן: תודה, אדוני.

נסים דהן: אין תשובת ממשלה.

נסים דהן: אנחנו נצביע - מי בעד, מי נגד.

עבד-אלמאלכ דהאמשה: אני מבקש ועדה.

נסים דהן: אתה לא יכול לבקש ועדה, מישהו אחר היה צריך לבקש.

נסים דהן: חבר הכנסת שלגי, אם אתה רוצה שזה יידון בוועדה, אז תבקש ועדה.

נסים דהן: הצעה אחרת לחבר הכנסת שלגי.

אילן שלגי: אדוני היושב-ראש, חבר הכנסת דהאמשה, אני מסכים ומצטרף למחאתו של חבר הכנסת דהאמשה על כך שהממשלה אינה נוכחת כאן.

אילן שלגי: זאת אותה ממשלה שרוב שריה גם אינם משיבים על שאילתות בכלל או אינם משיבים במועד.

אילן שלגי: הגשתי בעניין הזה הצעה לשינוי התקנון, כדי שהכנסת תוכל להטיל סנקציות על שרים שאינם משיבים על שאילתות או בוחרים על אילו שאילתות להשיב ועל אילו לא.

אילן שלגי: על כל פנים, כדי לסייע לחבר הכנסת דהאמשה, שמעוניין שהצעתו תגיע לוועדה, אני מציע שההצעה לסדר-היום אומנם תידון בוועדה.

נסים דהן: תודה.

נסים דהן: אנחנו נצביע.

נסים דהן: בעד זה ועדה, נגד זה להסיר מסדר-היום.

נסים דהן: ועדת החוץ והביטחון.

עבד-אלמאלכ דהאמשה: ועדת החוקה, חוק ומשפט.

נסים דהן: בבקשה, אדוני, אין לי התנגדות.

נסים דהן: אני חושב שזה מתאים לוועדת החוץ והביטחון, אבל מה שאתה רוצה, אדוני.

נסים דהן: הצבעה מס' 17 בעד ההצעה להעביר את הנושא לוועדה – 3 נגד – אין נמנעים – אין ההצעה להעביר את הנושא לוועדת החוקה, חוק ומשפט נתקבלה.

נסים דהן: בעד - 3, אין מתנגדים, אין נמנעים.

נסים דהן: הנושא יידון בוועדת החוקה, חוק ומשפט.

נסים דהן: הודעה לסגנית מזכיר הכנסת.

ירדנה מלר-הורוביץ: ברשות יושב-ראש הישיבה, הנני מתכבדת להודיע, כי הונחו היום על שולחן הכנסת – לקריאה ראשונה, מטעם חברי הכנסת:

ירדנה מלר-הורוביץ: הצעת חוק מעונות-יום שיקומיים (תיקון מס' 3) (תנאים לזכאות למעון-יום שיקומי), התשס"ו-2005; הצעת חוק ההגבלים העסקיים (תיקון מס' 9) (מניעת התנהגות שאיננה תחרותית על-ידי קבוצות ריכוז), התשס"ו-2005; הצעת חוק יום חינוך ארוך ולימודי העשרה (תיקון מס' 5) (תחולה על מוסד חינוך מוכר שאינו רשמי), התשס"ו-2005; וכן הצעת חוק המקרקעין (תיקון מס' 27) (תאורה בשבת ובמועד), התשס"ו-2005.

ירדנה מלר-הורוביץ: תודה.

נסים דהן: תודה לסגנית המזכיר.

נסים דהן: חברי חברי הכנסת, תם סדר-היום.

נסים דהן: ישיבת הכנסת הבאה תתקיים, אם ירצה השם, ביום שני, י"א בכסלו התשס"ו, 12 בדצמבר 2005 למניינם, בשעה 16:00.

נסים דהן: ישיבה זו נעולה.